text:
一 個 人 要 入 醫 院 嘅 時 候 , 就 梗 係 病 到 五 顏 六 色 , 六 神 無 主 , 所 以 我 特 登 喺 度 整 份 claim 醫 療 保 險 嘅 check list 俾 大 家 , 方 便 大 家 辦 理 醫 療 保 險 索 償 .
入 院 前
記 得 睇 下 自 己 份 保 單 , 屬 於 大 房 病 床 , 半 私 家 病 房 , 定 係 私 家 病 房 嘅 級 數 . 如 果 攞 住 份 半 私 家 房 嘅 保 單 , 入 住 私 家 病 房 , 就 會 賠 得 好 唔 足 架 啦 , 詳 細 情 況 可 以 睇 吓 我 篇 醫 療 保 險 二 .
住 院 期 間
醫 療 保 險 索 償 表 格 第 二 部 份 , 要 由 主 診 醫 生 填 寫 , 醫 生 巡 房 嘅 時 候 , 記 得 交 畀 佢 , 出 院 嘅 時 候 醫 生 就 多 數 會 填 好 架 啦 . 咁 就 唔 使 出 院 後 要 專 登 去 診 所 搵 佢 填 , 浪 費 大 家 時 間 , 仲 可 能 會 有 額 外 收 費 忝 .
如 果 你 自 己 有 一 份 醫 療 保 險 , 公 司 又 幫 你 買 一 份 , 可 以 攞 定 兩 份 表 格 俾 醫 生 填 , 第 一 份 唔 夠 賠 , 第 二 分 都 可 以 補 上 .
出 院
出 院 時 記 得 攞 收 據 , 同 埋 Lab Report 副 本 . 如 果 你 想 claim 兩 間 保 險 公 司 嘅 話 , 記 得 叫 第 一 間 做 完 claim 之 後 , 退 翻 晒 啲 收 據 俾 你 , 等 你 可 以 同 第 二 間 claim. 通 常 在 claim form上 tick 一 個 格 仔 就 得 架 啦 .
Claim 呢 啲 醫 療 保 險 係 有 時 限 嘅 , 一 個 月 至 三 個 月 內 要 提 交 索 償 表 格 , 視 乎 唔 同 保 險 公 司 . 千 祈 唔 好 Hea, Hea 下 hea 下 , 啲 時 間 就 好 快 過 架 啦 . 即 使 你 文 件 唔 齊 , 都 可 以 交 左 份 claim form 先 , 等 保 險 公 司 開 咗 File, 之 後 再 補 齊 文 件 就 得 架 啦 .


c: text/html

text:
4月紅館個唱閃爆登場 黎瑞恩操Fit節食狂練舞
黎瑞恩《感恩有你演唱會2018》將於4月5日和6日在紅館開鑼,其實歌手要踏上紅館舞台絕非易事,小恩子坦言冇想過咁快成事,「上次出完發燒碟後反應都幾好,公司問我想唔想開演唱會,我話冇所謂,不過申請得嚟都應該2020年,諗住慢慢遞吓紙先,但我真係好好彩,遞咗4次紙已經OK咗,所以都有啲緊張同期待.」
色彩配閃閃嘢
提到今次演唱會的特色,小恩子透露:「我諗住加入印度嘅色彩,會有好多顏色,因為近年香港好似有好多怨氣,希望大家睇到會開心啲,加上入得嚟睇嘅都係我嘅fans,一齊成長都二十幾年,所以呢個演唱會係一個party,將會係大家嘅集體回憶.」而她的造型更是別具心思,「你知道印度好多bling bling嘢,其實我本人都好鍾意bling bling,閃晒咁樣,服裝設計就問我想唔想閃死啲觀眾?我笑話梗係好喇,佢會整晒啲鏡落件衫度,幾得意㗎!」
因病遲咗排舞
小恩子表示個唱的監製和樂隊班底都是第一次合作,連跳舞都是第一次,「真係有少少驚,點解?因為病咗一排,本來要預早去排練,但因為唔舒服冇得排,要去到2月尾先開始,但都OK嘅,我都扭得兩吓,雖然條腰有啲粗粗哋.」她稱在娛樂圈的時間約7,8年左右,歌不算多,感恩去年仍有碟出,而個唱主要唱自己的歌,「有啲歌大家都好熟識,好似《一人有一個夢想》,又會唱少少人哋嘅歌如陳潔靈嘅《星夜星塵》;由於我細個成日參加歌唱比賽,可能都會唱吓啲參賽歌曲,記得第一次參加比賽係唱林憶蓮嘅《衹可活一次》.」
食素做Gym操練
為了準備演唱會,小恩子亦要加緊操練,她說:「平時我好少做運動,都係行吓山,打吓Golf,比較慢啲,但O依家都要跑吓步,跳舞對我嚟講係比較劇烈,或者會搵個健身教練做Gym舉吓嘢,(最緊要體能可以應付到兩個幾鐘嘅個唱?)照我推測應該OK嘅.」至於飲食方面都要注意,小恩子表示她現在食素,她解釋:「我唔係好食肉,因為食得肉多,體內會產生好多酸性,所以O依家都要食清啲.不過我都有食飯,唔食飯冇氣㗎,亦鍾意煲湯飲,仲好足料O添!」希望小恩子帶給大家一個既開心又enjoy的party!
主持:黃柏高 統籌:林永匡 協力:李佩儀
攝影:謝民光,袁東亮 場地:Moon Thai(上環)
黃柏高

robotstxt: allowed

filter: keep


text:
蝴蝶刀
蝴蝶刀原名 Balisong,蝴蝶刀呢個譯名係嚟自佢另一個稱呼 butterfly knife,亦有人叫佢做「甩刀」,係一種摺合式嘅刀仔,特點係刀刃可以用刀柄收埋,由於呢種獨特嘅摺合式設計,所以喺經過練習之後,可以好快咁開合,即係叫flipping,所以成為一樣好實用嘅武器.
由於佢獨特嘅開合方式,所以又有好多人鍾意拎嚟玩花式,熟習各種flipping技巧之後,就可以用把刀玩出好多唔同嘅花式,除咗開開合合之外,又可以左手拋右手,右手拋左手,變化多端,亦令蝴蝶刀成為一種文化.
簡史[編輯]
蝴蝶刀來源有好多講法,有人話佢源自菲律賓嘅Batangas,亦有人話佢源自法國.
組件[編輯]
蝴蝶刀除咗自動鎖同手動鎖之外,就無乜分別.蝴蝶刀係由四塊鐵片,刀刃,螺絲同埋最重要嘅兩粒鐵粒就可以整出一把蝴蝶刀,四塊鐵片同螺絲係用嚟做手柄同埋鎖實個四塊鐵同刀刃,而兩粒鐵粒就主要係放喺刀鈍嘅末端同埋於刀刃正下方嘅位置,呢兩粒嘢嘅作用就係等把刀定喺手柄中間,從而刀刃唔會往左右下垂(有某部分蝴蝶刀設計可能唔同,但係呢個係最普遍嘅設計).至於自動鎖同手動鎖,分別在於一條彈弓,其他都無乜分別,鎖嘅一端都會有一塊比較突出嘅嘢去鎖住安全手柄(有鎖嘅手柄係等於刀開鋒嘅位置),而自動鎖同手動鎖嘅開鎖方法係一樣,只係用少少力撳喺鎖嘅上面,個鎖就會自動落嚟,而自動鎖就會因為有條彈弓,會自己彈出嚟,同埋玩花式嗰時,都唔會咁容易自己鎖返埋一齊,手動鎖喺玩嗰時就會飛嚟飛去,所以會比較麻煩,但係鎖刀方法都係一樣,用手將個鎖撳返落去個安全手柄.


text:
聽人講貪心係人奮鬥嘅原動力,不過貪得蠢咪變咗貪字得個貧囉.冇計啦,呢個世界總係會有啲好天真好傻嘅人,以為做咗啲衰嘢係冇人知㗎⋯⋯
早排Ellen Show嘅主持Ellen DeGeneres特登喺佢間禮品店度放咗個牌,寫住每個現場觀眾都可以免費拎一份禮物留為紀念,仲特登唔搵人睇住,等啲人自己揀,自己拎.
咁大膽?唔怕有人掃晒咩?Ellen話,大家講個信字㗎啫~但係最大嘅原因係佢其實偷偷地裝咗個針孔攝錄機睇下自己啲觀眾乖唔乖呀!好彩結果都冇令Ellen失望,大部分Fans都乖乖地拎咗一樣就走⋯⋯除咗有兩個人特別引起咗佢嘅注意.
第一個就係呢位小姐,佢諗咗好耐,要衫定要帽好呢?最後佢居然講咗句「頂帽我都係陣間自己買啦」.真係好乖好誠實呀~
Ellen 即刻變咗樵夫水池個女神咁,話為咗獎勵女觀眾咁誠實,就送埋頂帽畀你啦!呢位女觀眾就好啦~畀Ellen點名讚佢,仲有多份禮物?!
呢個金髮阿姐就冇咁好彩喇,佢都係畀Ellen點名,不過係點名恥笑呀!
原來佢係全場唯一一個拎咗幾樣嘢走嘅觀眾,仲叫埋個friend幫手拎?喎!拎一次都算啦⋯⋯
仲要搏人唔多覺,返轉頭拎多幾次呀!Ellen想唔出聲都唔得啦!咪睇金髮阿姐笑笑口咁,現場氣氛不知幾尷尬呀⋯⋯佢話喎,其實佢都係想拎畀嚟唔到現場嘅家姐啫~咁有孝心呀?咁其他紀念品一定係拎埋畀姨媽姑姐喇!
打自己手板都冇用㗎喇,衰咗就衰咗,你都係接受懲罰罷啦.
最後Ellen決定要罰佢坐監!唔係真係報警拉佢,係特別放咗張櫈仔喺個台度,要佢成個節目坐喺嗰個Ellen's Jail度啫~想懲罰一個人,唔使用劍嘅,喺電視畀咁多人點晒相,知佢衰貪心就夠晒瘀啦⋯⋯
當然都有啲人會懷疑會唔會呢個阿姐有冇咁蠢呀?咁都估唔到有cam?呢層就好難講喇,話唔定係節目效果呢~不過呢個世界都真係有好多咁「聰明」嘅人嘅⋯⋯
封面圖片及資料來源:Buzzfeed,TheEllenShow/YouTube


text:
2017-09-25
尹兆堅歐遊考察組合屋 罕有唔鬧撐「起住先」
雖然莘莘學子返咗學差唔多一個月喇,不過立法會就仲未放完暑假,去到仲有兩個星期先復會,復會第一擊就係《施政報告》,大家最關心相信都係房屋問題啦!民主黨立法會議員尹兆堅就同Jenny講,佢趁呢段時間走咗去歐洲考察,考察啲咩呢?就當然係房屋問題啦,仲要係同近排最Hit嘅「貨櫃屋」有關!
組合屋都唔一定係用貨櫃整嘅,睇相真係好OK噃!
組合屋不一定是貨櫃
原來阿尹去咗睇人哋點搞組合屋,Jenny之前都有喺facebook見到呢啲組合屋,之不過係用貨櫃整,安唔安全㗎?阿尹就同Jenny講,佢哋都話消防條例嗰啲都一定要做返好先得,唔可以讓步;同埋原來組合屋都唔一定係用貨櫃整嘅!有啲組合屋仲會有得專門訂製外框,整出嚟仲可以好豪華添!Jenny睇返佢去考察拍嘅片,咦?!啲組合屋睇落又真係同普通嘅屋冇咩分別噃!只不過係Size就細咗啲咁囉.
之但係,喺個貨櫃入面住,夏天咪好熱囉?阿尹就解釋,熱都唔使太擔心,皆因歐洲都有我哋呢個問題,只不過佢哋係凍我哋係熱,佢哋要裝暖氣而我哋要裝冷氣啫!所以問題唔大喎.
百一公頃地 業主未必願意起喺佢隔離
不過阿尹就好強調一點,話呢啲組合屋係用嚟做過渡性房屋,係臨時性嘅,所以理應用臨時地(短租地)嚟起,而永久地就梗係用返嚟起公屋啦!但係佢都覺得呢啲臨時地嘅租約都要有返咁上下,大約5年左右,因為要預返興建時間同埋居住時間.阿尹話,如果呢啲臨時組合屋搞得成,佢哋就建議政府畀啲輪候咗公屋三年以上,或者係住喺惡劣環境嘅人士住住先,仲話如果佢哋已經等咗三年,再喺臨時屋度住多五年,政府仲未分配到公屋畀佢哋都好唔合理卦?所以就覺得起臨時屋都係一條「踏實嘅出路」去紓緩住屋問題.
不過,叫得土地問題,就梗係政府冇地先會出現問題啦!咁又喺邊度搵地起呢啲咁嘅組合屋呢?阿尹就話查咗啲數據,政府現存嘅可供公眾短期租賃閒置土地有927塊有潛質去發展呢種臨時組合屋,佢估計埋計埋佔地有成110公頃,即係可以起到1萬4千個單位咁多!不過,有啲地其實喺啲豪宅同獨立屋附近,嗰到嘅業主願唔願意你起喺佢隔離又係另一回事喇!唉!呢個年頭,香港人想有個小天地真係唔容易呀!
現凡訂閱etnet YouTube Channel,即賞麥當勞現金券!
► 立即行動


text:
現年28歲嘅「TVB小花」林穎彤自曝童年悲慘,一歲幾畀生父拋棄,林媽咪獨自撫養兩個女,喺巨大經濟壓力之下無計可施,唯有抱住林穎彤做乞兒度日.
其實林穎彤十幾歲嗰陣已經成為童星,佢憑借喺亞視劇集《萬家燈火》而為人認識,當時佢同媽咪亮相鮑起靜主持嘅電視節目親述身世,而呢段18年前嘅片段呢排再次被翻炒.
正忙住重拍經典劇集《十月初五的月光》開工嘅林穎彤,佢話:「條片咁多年再度重現網上好驚.」
林穎彤仲話:「呢個係我成長經歷,令我更加覺得人生好難得,我會好珍惜同感恩身邊有媽咪,仲有好多愛我嘅人,所以我會努力做嘢,唔辜負媽咪咁辛苦養大我.珍惜每一個幫過我,提攜我嘅人,多謝大家對我嘅關心同厚愛.」
其實林穎彤喺入行初期收入唔穩定,林穎彤曾經喺眼鏡店做售貨員,更曾經因為住公屋而抬唔起頭做人,不過為咗養家,幾辛苦都要捱落去.
2016年林穎彤喺《城寨英雄》中飾演悲慘孖辮妹李懷鑫(鑫鑫),正因為身世同劇中角色相似,爸爸嘅陰影讓佢演活咗呢個角色,成功入屋,之后工作機會接踵而來.
之后林穎彤喺2017年加盟星夢娛樂同時發展歌唱,2019年佢更奪得新城勁爆頒獎禮《勁爆新人獎》同2019年度勁歌金曲頒獎典禮《最受歡迎新人獎》等多個獎項.
唔理點樣,希望林穎彤喺演藝路上繼續發光發亮,相信佢嘅事業發展得越嚟越好,期待佢嘅表演!
Like MisshkNews Facebook!不出门也能知天下事~


text:
「賤熊」
相信好多人都睇過賤熊嘅第一集,而第二集啱啱今個星期上畫.當然係郭大少出細前同老婆去多啲二人世界,入戲院睇多幾次戲啦!我諗大家都係覺得賤熊好好笑所以先入場睇.咁老實講我都係,不過每套戲背後都有一啲信息俾大家,又咁啱上個星期五美國又通過咗全國同性婚姻法案.所以覺得賤熊上映都幾合時,因為佢亦都係講人權嘅問題.
「信息」
如果你仲未睇嘅話,我可能會有少少劇透.所以如果你想知少少個故事大約講啲嘜先好睇落去!大家都知道第一集賤熊只係一隻毛公仔,因為某啲原因,主角有日許咗個願,之後隻公仔就因此有咗生命.當然因為賤熊好鬼死賤啦,所以套戲先至咁好笑!到咗嚟集,賤熊要返回現實世界,由結婚到希望有小朋友,而觸發嚟個社會對一隻熊仔到底係一件物件定係人類嘅疑問.
「感想」
睇完之後,我覺得呢個係現實,一隻有思想,有感情嘅公仔只係想得到人類同等嘅權利.因為佢係一隻公仔,就係咁所以無權擁有同人類相等嘅權利.試問世界上有幾多地方,有幾多人都冇辦法享有平等嘅權利.係呢個地球上面,除咗人類之外,其實係有其他生物.只不過現實係我哋係一個弱肉强食嘅世界,而人類因爲有較高嘅智慧.所以除咗人類本身唔平等之外,其實地球嘅生物都係一樣.


text:
Sor 之前冇乜點樣proofread
都係好多年前嘅事,盡量將重點講返出嚟啦
獨生女,學霸,加上senpai... 冇咁順攤嘅
Chole 嘅父母都算係成功人士,所以佢哋對個囡嘅伴侶有要求係無可厚非. 頭幾次見面大家都算係融洽相處,但係睇得出佢哋係有疑惑 - 讀書又麻麻,職位又低過阿囡,CPA 牌又未有 (其實轉左department之後已經追緊)....發唔發展到落去㗎? 之前唔係有一個男仔係讀緊MBA嘅咩? 佢應該都唔差啊...etc etc
以上嘅我冇親耳聽到,但Chloe有轉述返俾我聽. 每次講完就笑笑口話係呀,你快啲發憤圖強阿,要搵得多錢過我㗎
完全唔會覺得會令我難堪....咁我聽完又唔會話嬲嘅,都係事實,所以只可以苦笑
講真Chole 本身唔介意,但佢都係乖乖女一名,唔多唔少都會俾父母說話影響
再加上拍緊拖嘅couple有邊對唔會嗌交㗎? 我又唔係一個好識氹人嘅人,有陣時佢一嬲起上嚟就會好自然將我同以前嘅男朋友比較 (之後講返,佢嘅ex係真係好錫佢,只不過太過controlling)etc, etc ...搞到大家都好唔開心
最終都係要攤牌
我好記得,嗰一晚落緊大雨
我哋出咗去飲杯嘢,原意係想傾吓我哋嘅關係,有冇得修補...不過大家個心都好沉重,覺得嗰晚可能係最後一次一齊出嚟
好似我哋呢啲對數字敏感嘅人,諗嘢通常都會好理性
Chole 就係一個非常之理性嘅人,佢嘅decision making 甚少會擺感性嘅因素落去
理性嘅一面話俾我聽,可能救唔番
買咗嘢飲,揸車去咗一個懸崖上的公園
沿途一路聽歌,零交流,個心越嚟越重
去到,停低架車,雨勢越來越大
佢好平靜咁同我講,不如我哋淨係做朋友啦
我冇即刻回答佢,因為我內心掙扎緊
我係好鍾意佢,腦海裏邊開心嘅片段一幕一幕出現
不過大家已經係成年人,知道感情係唔可以勉強
當你真係愛呢個人,試過,盡咗力,就應該放手,希望有更好嘅等緊佢
諗通左,如是這,我放手
點知...跟住發生嘅事真係出人意表


text:
死讀書係冇用架❗讀書就好似打機,要打得勁就一定要打得醒!用最低嘅成本,獲得最高嘅效益嘅方式先係識讀書!😎
1)究竟字數多係咪等於高分?
🅰 大部分時候係!!!學校老師話寫得多,冇內容係唔會高分.當然,如果你寫廢話嘅話一定低分,但係如果你寫嘅內容質素同佢人相若,而你又比其他人寫多幾百字,咁你自然會高一兩分.因為寫得多字間接意味住你嘅推論同分析更加仔細,自然會攞更高分.
喺LS/中文綜合等卷,字數多直接等於你嘅內容相對較豐富,一般黎講,綜合大約要2000字先能夠攞5**,當然我亦聽過有人寫千幾字就5**,但要穩定攞高分,2000字係基本要求.我自己平均會寫2300字左右.所以,字數同高分係完全成正比,手速慢嘅你唔好再用“多字唔等於高分”嘅說法自己呃自己.
好多同學就問點先可以爆到極多字搶分❗依家就同大家剖析極重要嘅提升手速方法,跟住以下嘅方法做,保證大家可以爆字數爆到加紙!💥
2)手速係天生架,點練?
🅰手速慢絕對會影響你考試發揮,所以寫字寫得快絕對會影響你嘅成績,咁手速點練?以下介紹三大最常用方法:
1⃣刪減字嘅筆畫
字體有分三種:端正,潦草同核突,除寫作卷外,只要字體能夠辨認就得,例如「例」字入面嘅「列」係可以一筆寫唒,減少筆劃.我見過有人每個字每一筆都寫,每次考試都做唔唒分卷,所以謹記要喺落筆方面入手,慳得一秒得一秒.
2⃣狂操手寫速度
多做綜合卷同通識卷,Practice makes perfect,最好計時同逼自己限時內寫到某一字數.如果有補pchan英文嘅話,佢上堂抄嘢係極快,上返半年之後你手抄嘅速度應該會大大提升!
3⃣戒咗處女座習慣
有啲人寫完一個字之後會覺得自己寫得唔靚,塗咗佢再寫過,依個行為係你不知不覺間做咗,所以要戒咗佢.塗改液係冇可能會再用🥴寫錯一定係就咁刪咗佢,最盡都係用塗改帶,千鈞一髮之間邊個同你慢慢等塗改液乾🙄
4⃣保持行文簡潔
寫文盡量唔好寫到咁累贅,例好「有效讓學生提升對捕魚行業發展 之關注」可以刪減為「使學生更關注漁業發展」,咁樣一方面可以減少你要寫嘅字數,另一方面亦都可以讓你嘅文章冇咁冗贅.
記住以上重要提示,做唒嘅話你一定能夠好似人地咁爆字加紙🤩
如果仲想知道多啲點樣可以考學好通識可以參考下(DSE通識備戰攻略)同不得不知的通識科應試技巧,亦可以報讀AfterSchool提供嘅各款補習課程,好好規劃自己嘅學習計劃!


text:
2020上半背 Upper Back脱毛大解構 EVRbeauty Medilase Dermes (含價錢比較)
2020上半背/全背脱毛 可能大家都會以為脫毛首選一定係見到嘅地方,但係其實有啲地方都唔可以忽略㗎,尤其是係你嘅背脊,當你以為自己見唔到,等於人哋都見唔到,其實係大錯特錯,唔想繼續咁樣掩耳盜鈴,一文分析返上半背脱毛嘅價錢,同去邊間好. 唔知大家會唔會有個煩惱,就係一到夏天嘅時候好想着露背裝,但係又會覺得好多豆印,同埋好多黑蚊蚊嘅毛毛,但夏天每年都咁熱,唔通真係繼續因為咁樣而由得佢焗?其實,唔好以為焗住睇唔到就算,因為夏天出汗比較多,再加上戴住口罩,好多時候塊面同背脊油脂分泌相對都比較旺盛,都會加速豆豆嘅生長,冇適當嘅處理,反而會令到背脊更加花呢花綠,所以激光脱毛係唯一解決嘅途徑. 另外好多人都會對激光脫毛有誤解,今日會同大家解釋返. 誤解一,好多人都會以為激光脫完毛之後會刺激左油脂分泌,一定會生好多暗瘡,其實呢個情況未必發生,好多時候係因為皮膚太乾,而你又冇幫佢做返護膚,當然好難做到啦,所以一間好嘅脫毛中心,會係幫你打完激光之後做返相對嘅保濕,避免你因為皮膚太乾而出現嘅敏感同粒粒. 誤解二,好多客人都會問,激光脫毛後點解唔可以去焗桑拿曬太陽,尤其是係背脊,因為本身自己個人已經好難摸到,要同佢搽防曬都有相對嘅困難,再加上激光脫毛始終屬於高能量儀器,屬於熱能,如果再加熱的話,好容易會出現反黑同晒傷嘅情況. 誤解三,好多人都有嘅疑惑,就係如果我生緊暗瘡,係唔係就做得療程?其實上一點都講激光脫毛屬於熱能,係可以做到消炎殺菌嘅功效,只要冇傷口,唔多手r,就可以做到療程,當然做完後要注意返保濕啦. 事不宜遲,以下就係評分最高既幾間,包括Dermes MediLase Evrbeauty 儀器機上: Dermes -HPD 雙波長810nm+940nm MediLASE -755nm PRO-U LASER TECHNOLOGY Evrbeauty -GentleMax PRO®755 LASER TECHNOLOGY Dermes
全腿激光脫毛我至抵? 小腿脫毛點揀好?EVRbeauty Medilase Dermes
全腿激光脫毛 2020-2021 全腿激光脫毛我至抵 近呢幾年嘅夏天熱到無與倫比,溫室效應底下,大家除咗去沙灘之外,就係係屋企涼冷氣,要外出嘅話都一定係短3短褲,今次就為大家帶黎全腿脫毛唔同脫毛公司嘅比較,等大家擁有一對白滑美長腿. 小編自己本身都好多毛,尤其是成日不見天,所以皮膚相對地白淨,啲毛就更加明顯,有時聽啲朋友講曬黑咗啲毛都冇咁明顯,雖然呢個都係事實,但有啲斬腳趾避沙蟲嘅感覺,所以最後都整合左幾間脫毛公司,分享吓自己嘅感受同對比. 小編綜合左幾個大家都好想知嘅因素,綜合左Dermes ,MediLase ,Evrbeauty ,20beauty會分析佢地店舖環境,優勝之處,最後亦都會包含價錢價錢方面,等大家做返個精明嘅消費者. 店舖環境如果注重優質環境,咁D記同M記就一定唔少得,有著名設計師設計,係你搭入去嘅時候已經自身一個豪華瑰麗嘅環境,呢2間係首選,大部份店舖都以純白色背景為主,俾人一種乾淨舒服嘅感覺,另外每個Centre都會伴以豪華大玻璃可以令你欣賞風景,放鬆心情準備脫毛. 當然其餘嘅2間喺店舖環境下比較遜色,只係因為佢哋主打溫馨感,客人入到舖頭,相對地冇太大嘅壓力,會有賓至如歸嘅感覺,所以如果客人係想輕輕鬆鬆,唔需要有壓力,亦都有家的感覺,選擇20beauty 同埋Evrbeauty 絕對係一個唔會令你失望嘅選擇. 另外,以下都會分別介紹返唔同Centre嘅優勝之處. 以dermes 為例,啱啱都講咗佢係注重優質環境,當然我諗大部份人對佢嘅首次印象都係佢嘅宣傳手法好吸引,好多時候都有好多嘅明星代言人,亦都打造出香港脫毛界嘅no.1嘅形象,儀器機上面主要有舊式的755nm需要敷冰同埋吹凍風,同埋最新款嘅HPD 雙波長,打全腳的話,新機大約50,000幾蚊,主要睇返客人想選擇繁忙定非繁忙時間而定,服務質素一般視乎返治療師而定,比較參差.cp值:外在服務配套,包括地點,環境,知名度都相高,非常便利客戶,呢個係佢哋嘅優點.但若然客戶注重服務質素,同價錢問題,就未必太適合了. MediLase 同Dermes 感覺差不多,佢哋嘅服務質素一般都比較高,都係主打用明星代言人作品牌招徠,用嘅儀器機主要係755nm以冷凍劑降溫,相對較新嘅科技,但都設有繁忙及非繁忙時段,如果客人想收工嘅時候去的話,價錢就會相對冇咁化算,而且價錢透明度相對低.全腿價錢大約$35000左右.cp值: 如果唔介意價錢,同埋可以喺非繁忙時段去的話,係一個不錯嘅選擇,但多數顧客反映等候嘅時間有時頗長. 20beauty 同Evrbeauty 兩者都係用同MediLase 一樣嘅儀器機,但價錢相對合理.20beauty主要做學生優惠為主,但治療師比較參差有客人大概打咗兩年都仲有冇毛,但6次後預約相對難,而且有客人反映態度一般.cp值:
(EVR Beauty 多圖)為白滑玉背作準備,長文慎入!
(EVR Beauty 多圖)為白滑玉背作準備,長文慎入! 一直都好想擁有一個滑不溜手的玉背,基本上無可能自己背後剃毛,但係蜜蠟又痛到hihi,基於我真係好憎好憎自己背脊啲黑色毛毛,成日都唔敢著露背裝,我本身已經黑,在加埋啲毛毛正係成個猿人咁啊! 所以我的起心肝決定搵間激光脫毛公司大改做. 因為大學朋友介紹,我去左EVR beauty全背脫毛,唔講唔知,原來好多我的朋友都係度脫毛我wor! 我問點解唔揀其他大公司,原因除左係人都知-貴,原來係因為知道EVR beauty 脫毛老闆非常有心,而且儀器同大公司一樣,不過價錢平一半有多. 我從來都未見過咁多客人同美容公司合照,個個都係上左去,就走都走唔切,仲點會同你影相啊.我仲要係EVR beauty 見到好多自己朋友添! 信心大增! 期待已久嘅脫毛療程終於開始:脫毛第一步就係剃左背脊啲毛毛,我D 毛真係又黑又粗… (剃毛玉照一張 ) 之後EVR beauty 激光治療師開始畫線.題外話,知唔知點解要用白色線,而非黑色或其他顏色呢? 因為我八卦係到問EVR beauty 啲治療師.答案就係:同激光原理一樣啊!因為黑色吸收光,如果仲用黑色畫線,就會吸收了激光能量,破壞不必要嘅皮膚四周.EVR beauty認真專業.
純分享 EVRBeauty 銅鑼灣脫毛無痛舒適度極高,勁正!長篇
(純分享 EVRBeauty)銅鑼灣脫毛無痛舒適度極高,勁正!長篇 我sister 話最近話去咗銅鑼灣一間中型鋪做左個combo 打比堅尼脫毛位加underarm同patpat o位,效果唔錯,地方乾淨,最緊要唔hardsell. 聽完都即刻打去預約,話說之前出去做facial俾某啲無良公司hardsell到怕咗,一路都想搵返啲細細間有質素嘅美容院做下,一來貪佢哋多數一對一貼身服務,始終脱毛又underarm 又bikini位都唔想比咁多人睇嫁嘛,同埋會比較有心機啲lol 試完俾我最大感覺係少有嘅良心店鋪,由頭到尾都好尊重我個人意願,唔會為sell而sell,而且唔單止關心我d毛毛,仲會關心埋我皮膚,教我點樣平時護理,似對朋友多過對客人,同埋部機無痛真係超正,只係感覺涼涼地,仲會幫你試埋有冇皮膚敏感嗰啲,做完乾淨得黎唔會令到皮膚敏感.勁推!! 入返正題:講真,雖然有朋友介紹,不過始終未試過,初初戒心唔多唔少都一定有.不過入到呢間小店好有家嘅感覺:舒適,溫馨,乾淨,貼心.雖然地方唔大但有齊獨立美容房. 個治療師都好nice,知道我成日容易手腳冰冷,即刻沖咗杯黑糖薑茶俾我飲話可以幫助改善手腳冰冷嘅問題,飲完又真係個人都暖啲,見佢咁窩心,都真係幾開心. 我原本係預咗俾埋錢即刻做,點知佢叫我一定要試咗個皮膚測試先,話要睇返我皮膚會唔會敏感先肯幫我做,仲建議我要做好保濕先,我本身以為佢實係想借機sell我另加一啲貴啲嘅treatment啦!點知佢係幫我查lotion,仲教我點keep皮膚,我即時覺得佢都真係幾老實,無埋沒良心咁為咗收錢而罔顧我嘅安全. 療程前,治療師都講左流程俾我聽,跟著每做一個step佢又會好細心講俾我聽做緊乜同點解,我覺得好有安全感.當然不得不提係其實我好怕痛,打完underarm,最終我抱住視死如歸嘅心態去試full bikini同o位,個美容師好細心咁幫我打每一個部位,但估唔到又真係唔係好痛.雖然我已有曬心理準備,但係最後佢都好快手同埋好有耐性咁幫我打埋,連忍唔到痛嘅我都覺得接受到,後尾傾開先知個治療師係呢行已經7,8年啦,真係睇佢唔出!而且全部都有Cert證明,好專業! 後話: 成個療程過程都放鬆既,而且乾淨衛生,幫我帶眼鏡除眼鏡嘅時候都會換手套, 而且佢仲要有得揀AE/HSBC/渣打銀行免息分期,真係好抵,做完之後治療師會即刻幫我約返下次療程時間,好貼心,服務流程100分!.. 網站資料: website: www.evrbeauty.com facebook: facebook.com/evrbeautylaser instagram: evrbeauty 聯絡電話:
2021最新手腳脱毛比較+體驗 高質 Dermes Medilase EVRbeauty好唔好
2021最新手腳脱毛比較+體驗 高質.3大脱毛公司 Dermes Medilase EVRbeauty好唔好?真正質素高,效果好,又真係有幾多間呢?今日同你地分析比較下啦.聽d姨媽姑姐,三姑六婆講,都不如自己睇過比較過咁真實!今次會一次過比較機器,服務,價錢.


text:
一輩子不要放開!生命中不可或缺的3種閨密
由中學到大學到出黎做野,你會發現朋友仔儲埋儲埋可能會有一大班,但稱得上閨密甚至好朋友可能寥寥可數,隨時一隻手都數得哂.有啲朋友你以為佢哋會陪你一世,但點知起轉頭人間蒸發咗;相反,有啲朋友你從來冇諗過會喺你生活停留咁耐,但最後竟然幫咗你好多,仲變埋閨密.而喺云云咁多種閨密當中,有3種閨密如果你遇到了,就記住唔好放手,因為佢哋係真心對你好㗎!
1. 男朋友型
男朋友型嘅閨密通常都係你最好嘅朋友,你事無大小都會想同佢分享,佢又會將生活嘅瑣碎事話你知.講得係男朋友型,即係當你開心唔開心佢都會係你身邊陪你笑陪你喊.佢疼愛你嘅程度絕對唔會比你真嘅男朋友遜色:每日text,成日見,去對方屋企過夜,甚至一齊去旅行呢啲簡直係家常便飯!
對住呢個男朋友型嘅閨密,你甚至會好放心同佢講一啲你唔敢同男朋友講嘅嘢,因為你對佢有絕對嘅信任,亦都相信佢會提供到有建設性嘅comment!總之一句講晒:有嘢又搵佢,無嘢都搵佢!佢就係你生活嘅一部分!
2. 訓導老師型
有一個溺愛男友型嘅閨密,當然唔少得一個會對你惡會鬧醒你嘅閨密,我會稱呢類閨密做訓導老師型.佢哋永遠都會喺你就撞板嘅時候鬧醒你,佢哋敢講啲其他人未必敢講嘅嘢,雖然未必係好聽,但係絕對係語重心長為你好.
有時如果做唔到決定,又或者覺得自己即將做嘅決定係錯嘅時候,不妨搵佢哋傾下.挑通眼眉同乜都唔怕講嘅佢哋可能會幫到你!
3. 爸爸型
爸爸型嘅閨密係指男閨密,要成為爸爸型當然唔係逢男仔都做到!叫得爸爸型,當然要好似爸爸咁關心你,擔心你,同照顧你,但你同佢絕對唔過電.呢種爸爸型嘅男閨密永遠都可以俾到你最好嘅愛情建議,因為佢會企喺男仔嘅角度分析比你聽男仔點諗.
然後見到你幸福,佢都會衷心替你開心;見到你搵到一個真正對你好嘅人,佢都會好似爸爸咁老懷安慰,周不時仲會噓寒問暖,關心你生活嘅瑣碎事.


text:
一完成學業,就要面對就業嘅人生交叉口,往往都喺趕住搵番份穩定嘅工安定落嚟…三個反骨嘅有魄力嘅年輕人做咗個同其他人唔同嘅選擇,憑住實踐夢想同動畫設計嗜好嘅原動力,成立咗「大貓工作室(Bigcat Studio)」.
經過一番努力之下,誕生出嚟嘅《七點半的太空人》描述一個憧憬成為太空英雄嘅四歲半細路女「小剪刀」,喺佢開始上幼稚園嘅時候,遇到外星人襲擊,為咗保護佢爸爸,小剪刀變成充滿神奇力量嘅太空女仔,同外星怪物展開現實同幻想交織嘅戰鬥.
揀做造型USB手指公仔嘅用意
一個吸引人嘅故事要可以引起觀眾嘅共鳴,《七點半的太空人》正正喺喺我哋細細個幻想同我哋嘅成長回憶入面取材,喺一個歡樂,童趣又充滿感情嘅故事.除咗喺好多影展,動畫短片展上得到認同之外,佢哋秉持住「我哋想要將我哋嘅心血商品化,我哋想製作得意有趣嘅週邊產品!」咁樣嘅熱忱,大貓工作室借由群眾募資平台集合支持者嘅力量令動畫同週邊產品嘅idea順利進行.
作為第一波週邊主力產品!小剪刀公仔造型USB手指,每個USB手指入面都有完整嘅HD動畫影片同埋製作特輯嘅file!希望小剪刀可以帶住佢嘅故事行入大家嘅電腦,令更多人睇到佢哋用心製作嘅動畫短片.
完美成品背後一啲都唔簡單嘅製作過程
但喺,一個完美成品嘅背後,都會有一段嘔心瀝血嘅故事…
合作客戶本身擅長嘅就喺動畫製作,小剪刀本身已經喺3D嘅角色設計,喺製作模圖模具應該喺件順風順水嘅事,但實際上一啲都唔簡單!
因為模具嘅製作,結構穩固性同成本考量上嘅限制,好多原始嘅細緻設計一定要簡化,但又唔可以失去角色原有嘅韻味.為咗與客戶溝通,達成共識,製作適合嘅模具設計圖,淨喺圖稿校對就來來回回用咗兩個月時間先可以實體打樣.其中,特殊造型嘅眼鏡喺小剪刀嘅正牌標記,更加喺溝通打樣過程中絕對唔能夠妥協嘅地方.其他好似喺後腦弧度 髮髻嘅綁繩 衫褲造型亦都根據材料結構做咗啲調整.
值得一提嘅喺,當初因為模具合模線嘅關係,耳仔同臉喺一體成形,另外開模嘅頭髮,條髮線唔可以超過合模線,令小剪刀曾經一度被人以為喺「清朝人」!經過集比慎重其事嘅評估之後,為咗唔影響成塊臉嘅比例,集比將後腦嘅線條調整一下並且加厚頭髮厚度,令睇落去更有分量感,成功阻止小剪刀髮線向後移嘅危機,變得更加可愛得意.
支持台灣本土創作 集比獨家授權販售
大貓工作室將呢款”有故事嘅USB手指”嘅製作重任交畀集比,我哋亦不負眾望咁完成任務,並且以贊助購買授權商品嘅方式支持呢個由台灣青年打造嘅優秀動畫製作,成為除咗大貓工作室鋪面嘅販售點之外,唯一正版授權販售嘅廠商,如果有想要蒐集《七點半的太空人》小剪刀造型USB手指公仔嘅朋友可以到集比嘅零售平台哦!


text:
隸屬國立傳統藝術中心嘅臺灣國樂團,喺由國內國樂界嘅菁英組成,以推廣為目標,立志令臺灣傳統音樂變成專屬臺灣特有嘅文化!
臺灣國樂團嘅代表樂器──阮
今次集比好榮幸可以同臺灣國樂團合作,製作出用琵琶作為外型嘅USB手指,國樂器有咁多種,究竟點解會揀用琵琶作為主角?喺製作訂造USB手指,除咗要有靚一靚嘅外表之外,最重要嘅喺要好睇又好用,所以功能性喺第一要素,而國樂團一開始想指定嘅樂器就喺有代表性嘅阮,阮就好似柳琴一樣屬於撥彈樂器,喺要指定曲風:民族,民間色彩成份比較重時,可以利用撥弦嘅方法表現而脫穎而出.
集比訂造禮物嘅經驗,評估實體嘅可行性
但喺阮嘅音箱屬於比較扁嘅圓形,弦嘅部份亦比較偏細,如果要植入晶片好有可能用多幾次就會斷,所以最後揀用音箱比較大同時都好有意義性嘅樂器—琵琶作為USB手指嘅外型,做出嚟嘅效果亦都獲得大家嘅一致好評.
質料部分國樂團想用樂器本身材料:竹,但喺用竹嚟開模有好多限制,想要做到維妙維肖嘅程度,延展度比較高嘅PVC喺最好嘅選擇,除咗顏色相近之外,各種細節位好似喺弦嘅數量,弦軸,琴頭,山口等等都可以靠印刷嚟呈現出嚟,集比訂造服務嘅宗旨就喺將客戶嘅理想變成具體化,當然製作嘅過程中間都要經過幾次嘅溝通才可以喺理想同實體之間搵到平衡點.
而呢款琵琶造型嘅USB手指主要喺臺灣國樂團演出時送畀嘉賓嘅禮物,睇到咁精緻嘅禮物,再加上精彩嘅國樂表現,相信收到嘅人一定會留低深刻嘅印象,而呢個就喺集比一直追求嘅目標!


text:
主席:
1)我好高興見到草案今日恢復二讀,多年來我一直跟進增加公共小巴座位嘅問題,有關建議終於有機會落實,實在值得高興.
2)好多朋友都知道,我係港島一個大型屋苑嘅業主委員會主席,服務社區已經有一段時間,處理過唔少地區問題,當中包括喺繁忙時段輪候小巴時間長嘅問題.幾年前,我就收到唔少居民嘅反映,指由於區內乘客量不斷上升,專線小巴喺繁忙時段往往要大排長龍,乘客要等更長嘅時間,而小巴站因為人太多,對路經嘅市民亦構成不便.我哋曾經約見專線小巴營運商,反映居民嘅意見,要求喺繁忙時段加密班次,營運商雖然承諾改善服務,但亦表明經營嘅種種困難,包括經營成本上升,請唔到足夠司機及法例規限等等,營運商即使有心,亦無能力大幅增加班次.
3)之後,我同業界人士商討,知道現時新型小巴可以容納到多達20個座位,業界一直希望可以放寬目前16個座位嘅限制,從而釋放出更大嘅承載量.其實,對比之下,增加班次唔係一個好方法,因為會令路面進一步擠塞,污染問題亦會加劇,甚至可能令到營運成本上升而導致加價.所以,業界提出增加座位嘅建議,絕對係一個好方法,我更加相信係一個5贏方案,政府無理由唔做,於是我去幫手游說政府,除咗向運輸部門反映,更曾直接向特首提出,政府亦答應會認真考慮.
4)目前全港共有4350部公共小巴,按目前嘅建議,每部小巴增加3個座位,如果全部加位,即等如即時增加咗13050個座位,相等如815部16座小巴嘅載客量,但實際並無增加到小巴嘅數目.所以,我認為係5贏方案,即係各方面都贏,第1係市民贏,按目前嘅建議,增加座位至19個,承載量即時增加約20%,有助解決繁忙時間等候時間過長嘅問題,而且小巴收入增加,亦可以紓緩加價壓力.第2係政府贏,政府喺無動用公帑嘅情況下,用最環保嘅方式,去解決交通嘅壓力問題,亦都有效減低市民等候嘅時間.第3係小巴司機贏,營運商收入增加,車主都承諾改善司機嘅薪酬福利,解決目前因薪酬低而請唔到足夠司機嘅問題.第4係業界贏,業界長期都面對經營困難嘅情況,甚至有部份路線因為長期虧損而面臨停辦命運,而家收入增加,就可望解決到經營困難嘅問題.第5係環境贏,喺不加小巴數量下,用最環保嘅方法即時增加20%承載量,變相減低咗環境污染嘅情況.另一方面,有人擔心小巴加位後,會搶走其他交通工具嘅乘客,以繁忙時間計,港鐵同巴士其實都極為擠迫,有人滿之患,而且服務質素有下降跡象,小巴增加座位應該唔會對其他交通工具帶來重大影響.
5)政府提交嘅條例草案,建議將公共小巴座位增加至19個,有議員認為應該進一步增加到20個,雖然最終未有提出修正,但係值得日後繼續研究.如果加位後無出現運作上嘅問題,而客量又不斷上升,應該考慮進一步加位,雖然每部小巴只能再加一個位,但全港就可以加到4350個位,即等如加咗271部16座嘅小巴,對於紓緩交通壓力,會有一定幫助.
6)最後,我要感謝政府能夠從善如流,聽取業界嘅建議,而提出嘅條例草案又能夠平衡到各方嘅利益,希望草案能夠順利通過,政府能夠盡快落實加位嘅建議.
我謹此陳辭


text:
港女細個嗰時無 TSA,唔使補習,冇咁多課外活動,我只係一個小小電視迷,迷到可以背得出電視節目表.之但係我小學係讀下午班,放左學返到屋企其實剛好 Miss 晒兒童節目及卡通片時間,但嗰時我阿媽好好,會幫我地用錄影帶錄起晒啲卡通片,等第二朝一早起身自己重播,睇完返學校同同學嘻嘻哈哈講劇情.
細個嗰時我都有少少小聰明,除非要作文,其他功課做得好快,10 幾樣都可以趕到係食飯之前搞掂,食完飯就可以坐定定睇電視.以前啲劇真係好好睇,仲會跟住唱主題曲,學下講口頭禪.我最記得有一年播《小寶與康熙》,張衛健有句好長的口頭禪:「涼風有信,秋月無邊…」個時我同埋啲同學仔可以背晒成段出黎(而家都仲記得,反而木蘭辭背到尾已經冇乜印象 sosad),仲因為講得太大聲俾風紀罰「揜咀」,哈哈哈.
但係去到中三,我就少睇左電視,而我最後一套有追的劇集,係《金枝慾孽》,之後由於港女進化成功,亦因為網絡開始發達,轉為煲韓劇,電視都有睇嘅,扮大個-睇新聞及資訊節目為多.
直至上左大學,我完全脫離了電視,因為嗰時興用 Facebook,YouTube,
上大陸網睇戲睇劇睇多國綜藝.加上我又住係宿舍,又去外國交流幾次,又去旅行,一來冇咗部電視係左近,二來都唔係茶餘飯後的話題,唔睇係非常理所當然.
後來港女愈來愈依賴網絡(我諗我並不是例外,好多人同我都一樣),所有野都可以用電腦/電話/平板滿足到.即使開電視都駁個盒睇戲啦,或上 YouTube 睇片,由個時開始,我已經好少俾部電視主導我的生活,唔會再係 8 點半坐定定睇 ABC 劇,反而如果個節目係好睇,我係會主動搵黎睇(正常合法途徑).我已經唔使知道電視台個節目表,有好多其他渠道睇到「電視」,自尋快樂.
琴日 viuTV 開台,我係條街度開住個 App 睇直播,之後我諗到一樣野,就係電視,而家已經唔係講緊一部擺係大廳的電器咁簡單,因為我地基本上係唔再需要一個電視機去用黎「睇電視」,HKTV 好 unwireTV 又好 CapTV 又好,你都唔係用電視黎睇架啦~
與其話係睇「電視」,我地而家切切實實係睇「製作」,睇「內容」,根據內容的吸引力及話題性決定你要唔要花時間落去.我地仲可以自決播映,例如,港女見到宋仲基句對白好正笑得好型,我可以 replay 睇多幾次;又或者我唔鍾意韓劇個節奏咁慢,可以「飛住黎睇」,唔單止係自訂節目表,仲可以自訂播放方法.
我地而家,已經可以用自己的方式在「電視」中找到快樂,唔需要依賴部電視機,有得揀先至係老闆!


text:
2020年5月3日星期日
番茄師兄: 元朗美食半日遊- 第八話
同朋友講我前排係元朗半日內搞左個美食團,總共食左八間店,個個都問我攞路線圖,諗諗吓不如寫出嚟啦.
諗左好耐,我呢個元朗半日遊應該點樣落筆寫,由開始到結尾間間都寫,定係一篇一次過寫出黎.
最後我都係決定,每間寫一篇啦,第一篇由最尾一站開始,我來到了好朋友的店,火紅的番茄師兄.可能你會話師兄唔係喺深水埗嘅咩?點解會去咗元朗.
冇錯番茄師兄剛剛喺元朗開咗第二間分店,呢個五一黃金周你去咗未?
當日拜訪嘅時候,還未到黃金周,已經五點多,幸好人不多,等左一陣已經入到去.
新店嘅裝修更加精美,更多文宣,而且感覺好像舒服過深水埗分店.
食咗七間小店後,講真都冇乜位再食落去,不過試下分店的水準,而且仲有啲未見過嘅小食,我身邊幾位朋友都未試過,所以最後一站壓軸出場就最好.
未食過就當然要食最出名嘅嘢食,師兄為我地選擇咗犇犇有禮番茄濃湯麵,有新鮮牛面頰,加新鮮牛坑腩和新鮮崩沙,咁強勁嘅陣容,加上了上海麵,雖然我哋食到好飽,但係都好可以好開胃.
大家都知道呢間鋪頭用嘅牛肉全部係新鮮騸牯牛,個肉味強到個個人都叫好.
然後呢個湯,加咗芝士再加滑蛋,直頭係完美.
用上了五大材料去做嘅番茄湯,算係好濃,但係好似冇深水埗嗰種濃到有餘韻嘅感覺,同深水埗好像有點距離,不過新開店水準有點不穩定,是可以原諒的.
W小姐自己都飲咗一碗湯,好難想像佢去到深水埗店,應該會更著迷,飲多一碗.
另外仙氣逼人番茄濃湯麵,有鮑魚,大蝦和鮮制麻香墨魚滑,又係食得非常滿足,今次加上了日式拉麵,個效果更好.
P先生話墨魚滑有點鹹,我覺得還可以,但配上了海鮮之後,湯好似更加提升到個鮮味.
由於人多一點,我哋可以試到唔同嘅小食,沙嗲味嘅豬頸肉非常惹味,以前菜來說絕對一流.
麻香瑞士汁嘅雞翼係個個都說好嘅佳作,一點要叫.
最後酸辣涼拌牛脷,係呢個炎夏天氣絕對係醒神開胃之作,其實我哋個個食咗咁多間之後都真係好飽,但係食完呢個涼伴菜式之後成個人回魂不少.
見到朋友開頭剛剛做得好辛苦,到而家上左軌道,再到而家喺社會運動期間支持不少,真係好欣賞佢嘅勇氣和決心.
剛剛呢個黃金周佢舉行左你食$5佢捐$1嘅活動,真係好有心,支持有關機構,加上佢專心一意做好嘅蕃茄湯底,你能唔過來支持他嗎?
PS希望師兄生意蒸蒸日上,為你打氣💪🏻💪🏻💪🏻
訂閱: 發佈留言 (Atom)


text:
話說上次玩完台場嘅VR發覺意猶未盡,知道池袋都有得玩VR,梗係即刻去試下啦!
經過一年翻新重新開幕嘅Sunshine City展望台「Sky Circus」除咗可以俾大家係離地251米嘅地方欣賞東京全景之外,佢仲加入咗好多唔同嘅玩樂元素.
佢總共分咗7個區域,每個區域都各具特色,其中最搶眼嘅就係近期大熱嘅VR裝置啦!即刻同大家介紹下.
1)Sky Circus Tent
一入場嘅時侯,職員會帶領你去到一個小劇院嘅地方,企係度欣賞一段4D動畫.係短時間之內感受天晴到落雨再到暴風雨嘅變化.不過由於呢度唔可以拍照,所以大家到時可以親身體驗下啦!
2)天空251
一離開劇院就會見到呢個充滿「波波雲」嘅地方.
其實你已經正式進入展望台嘅範圍,有好多唔同嘅觀景位置,仲有指示話俾你知唔同嘅景點分佈.
我地係一大早十點左右到達,相信如果係夜晚嚟睇嘅話,景色會更加靚.啱晒情侶上嚟Sweet Sweet睇夜景
3)鏡之世界「カレイドスケープ」
話明鏡之世界梗係有好多形形色色嘅鏡係度啦,自戀狂要注意,真係會忍唔住係咁照㗎,哈哈!(女仔係咁㗎啦
)
不過相信最多人鍾意亦最熟悉嘅就係呢個「哈哈鏡」啦!反正係日本減肥唔成功,唯有轉做極速增肥啦,肥肉就是這樣鍊成的
當你以為無咩野睇嘅時侯,再行前少少就會有職員帶領你進入一個小房間.裡面會有一連串嘅夢幻燈光秀俾你留影.時間大約幾分鐘左右,而最大嘅好處係佢會分流俾人入去,咁你影相之餘就唔駛驚俾人瘋狂攝鏡啦
見到好多人係度聞幅牆,我就行過去睇下啦,原來係七彩繽紛嘅萬花筒!對上一次睇萬花筒已經係好多年前嘅事,今次睇番唔知點解覺得好有治癒嘅感覺.
呢舊「光纖雲」掃落去唔單只有唔同顏色,仲會有聲出㗎.
而呢把遮,一開始我捉住佢嘅時侯以為咩都無.但隨住畫面變化,會突然好似落雨咁,你可以感受到把遮係度震動,好似親歷其境一樣.最抵死係,佢除咗落雨,仲會落音符㗎
4)Sky Bridge
終於嚟到最重頭嘅環節「TOKYO BULLET FLIGHT」同埋「SWING COASTER」啦!我係香港見到佢嘅宣傳短片嘅時侯已經好想玩.
「TOKYO BULLET FLIGHT」
玩法係帶上VR裝置後,再進入呢個發射筒入面,之後你就會開始係未來嘅東京街頭入面摸擬穿梭.職員仲特登問我,平時會唔會玩過山車,因為其實佢有啲似過山車,可能會有少少驚.而我嘅答案係…我唔玩過山車㗎
你會係東京入面嘅唔同景點穿插,好似玩到中途我就見到自己穿越雷門.因為佢會不停來回衝上衝落嘅關係,所以都有返一定嘅離心力,但對比真正嘅過山車始終都比較輕鬆.所以如果平時無玩開過山車嘅朋友,我覺得都可以挑戰一下.
如果真係好驚嘅話,就可以試下玩「SWING COASTER」.雖然佢都係類似過山車嘅形式,不過相對上就輕鬆好多好多啦!但時間所限,一定要我揀一個我就會選擇玩「TOKYO BULLET FLIGHT」多啲.
「TOKYO BULLET FLIGHT」同「SWING COASTER」都需要另外再購票,分別係600円同400円.而每張入場券只限玩每個遊戲各一次.當日我地唔好彩有一部發射機壞咗,所以要玩就差唔多要排一個鐘左右,不過鞦韆就可以即刻玩,所以大家要有心理準備啦!(可在遊戲區域旁購票)
5)Sky Party
嚟到最後一個遊戲區域,係呢度你可以體驗俾龍捲風捲走,同埋出雷電攻擊其他人.(我地就係度自High咗一陣
)
旁邊仲有影相位,係咪好似跌入咗漩渦咁哩
6)Cafe Quu Quu Quu
行到最後就可以見到呢個Cafe區域,裝修簡約,而最大嘅特色係你可以選擇窗口位置,咁就可以邊食野邊享受埋東京嘅全景.
Cafe入面除咗主食,仲有三文治同Donut呢啲輕食類提供,賣相都非常精美.
佢仲會不時推出期間限定Menu,好似我地去個陣就係呢個「帳篷咖哩飯」啦.
個人覺得係度玩完一輪如果攰攰地,係度點番杯野飲或者一份甜品嘆下,順便欣賞埋個景色都幾寫意.
7)Sky Circus Shop
入得嚟,又點少得佢嘅紀念品區域哩?商品類別都幾多,好似文具,零食,擺設,公仔,精品等等!而佢嘅商品亦都保持「Sky Circus」嘅夢幻特色,大部分都好「Bling Bling」同埋好可愛
臨走前你仲可以將自己係度影嘅相上傳到佢地嘅Facebook,大約兩分鐘就可以見到自己出現係上面㗎啦!
後記:其實我本身已經好鍾意池袋呢個地方,每次去親都一定會去Sunshine City,但上展望台就真係第一次.總括黎講都係一個非常唔錯嘅景點,唔只位置方便,而且仲有得睇有得玩.玩完仲可以落番商場繼續Shopping或者食個飯!
時間方面,如果只係純觀景,相信一個至個半小時都夠.但如果玩埋遊戲,因為要排隊嘅關係,可以多加半個至一個小時會比較穩陣.如果下次我再有機會上去,我希望可以係度欣賞夜景,感覺好浪漫,啱晒情侶啦
購票方法:
1)現場購票
你可以選擇係B1門票服務處購票,販賣時間為9:30-20:50.(由地下道行過嚟一入商場門口就可以見到
)
2)上網購票
你亦可以選擇網上購票
,先選定日期,就可以見到唔同嘅售票情況.
點選你所需嘅門票數量.
最後再可以你嘅個人資料,由上至下順序 1)你嘅名/Nickname 2)你嘅出生年月日 3)你嘅性別 4)你嘅電郵或電話 5)再次輸入電郵或電話
之後你就可以進入付款嘅程序,但留意番訂購後如果要取消將會收取100円嘅手續費.
票價:
以下為各類別票價.記住每張門票只可以購買兩款遊戲各一張.雖然現場都有遊戲券可以購買,但如果上網預訂開最好就買埋遊戲券,咁就唔駛驚到時無得玩啦
(Sky Circus)
地址:東京都豐島區東池袋3-1-1 Sunshine 60
時間:10:00-22:00
網站:http://www.skycircus.jp/chinese_t/index.html
「送禮物時間」
今次就準備咗送自己個心心…呀唔係,係呢個Sky Circus限定「心心糖」俾大家.未知幾時有假去旅行,未去到Sky Circus嘅朋友就可以邊嗒糖邊睇Blog頂住癮先啦
1. 讚好LikeJapan Facebook
2. 註冊成為LikeJapan網站
會員
3.瀏覽此博客文章時,點選左方的「分享博客文章」以獲得分享連結
4. 會員可透過各大社交平台及討論區分享連結網址,LikeJapan會統計每條連結的點擊次數,會員也可於博客頁面左方查閱點擊排行榜.
5. 截止時間內的分享連結點擊次數愈多,獲獎機會愈大.如有會員的分享點擊數目相同,將根據系統紀錄最快達到該點擊次數的參加者得獎.
詳細玩法亦可參考此頁
*如有任何爭議,LikeJapan將保留最終決定權.


text:
估唔到為咗BB 三分鐘熱度嘅自己可以堅持到呢三件事
做女嘅時候,凡事都係三分鐘熱度,做咩都會好易半途而廢,冇恆心堅持落去;但當做咗媽媽之後,喺愛同責任感嘅驅使之下,竟然可以不辭勞苦,日復日咁堅持做呢三件事,連媽媽都會驚訝自己竟然有咁嘅毅力.
1. 餵母乳
無論係埋身媽定係泵媽,都深明餵母乳嘅痛處同難處,如生理上嘅痛苦:塞奶,脹奶,手麻;又甚或係心理上嘅壓力:奶量下跌,夠鐘要餵奶/泵奶排清乳汁,出外冇地方哺乳,公司同事唔體諒等.種種因素都會令媽媽身心俱疲,會好想放棄.但一諗到母乳係BB最好嘅食糧,為BB健康著想,媽媽都會堅持落去.
三個月,半年,一年⋯⋯每次訂一個目標限期鼓勵自己去完成,當自己成功餵母乳到三個月後,暗自佩服自己嘅毅力之餘,又唔捨得停止同BB嘅呢段親密餵奶時光,又會再咬緊牙關緊持落去,訂一個新嘅限期,當突破一個又一個目標,成功光榮掛泵嘅人奶媽都會感到非常自豪,覺得自己完成咗一件人生嘅創舉.
2. 每日同BB影相
好多媽媽都希望幫仔女做一份成長紀錄,由BB出世第一日起,每日都會為BB影相,紀錄低BB每日嘅變化同進步,如:第一次打呵欠,第一次微笑,第一次自己拎奶樽,第一次翻身等⋯⋯每次睇返BB嘅呢啲相或片段,總能夠令爸爸媽媽回味無窮.正因如此,媽媽更願意堅持每日都隨時捕捉BB嘅新表情或有趣時刻,等到將來BB大個咗,將呢啲事情都一一遺忘後,媽媽可以同佢再重溫返呢啲成長時刻.
3. 細心做好BB每一件事
媽媽做女嗰陣未必怕對自己咁細心,但對著BB簡直係捧喺手心呵護備至,每日重復不斷為BB餵奶,掃風,換片,沖涼,洗臉,搽cream,按摩⋯⋯都絕無怨言,更會深怕令BB唔舒服或做得唔夠好.每日幾乎將所有時間都用喺BB身上,連自己都會驚嘆自己對BB竟然咁有耐性!
雖然好多人會話媽媽係應份對仔女好,但願意犧牲自己嘅時間,付出無限關愛同耐性畀BB,並唔係每個媽媽都做得到,如果媽媽自問係一個三分鐘熱度嘅人,但都甘願為BB做到上述其中一件事,其實都係好叻,好值得欣賞嘅媽媽!
Text: Mami Editorial


text:
網民RC喺fb成立了「我老婆嫁左比Mirror導致婚姻破裂關注組」,短短三日已經有19.6萬人加入,比起MIRROR嘅官方FB page多出近兩倍,睇嚟真係有唔少「前夫」,「苦主」想圍爐取暖.今早播出嘅《早霸王》,森美,小儀成功搵嚟網民RC講述開谷原因,他表示老婆的情況並不算太嚴重,但可列為密集式攻擊.「經過電器鋪會大叫『啊阿邊個個紙牌』(嗰個應該係Edan)Sorry我仲未分到,其實我真係無好仔細咁睇到,因為通常佢喺街咁雀躍,我都主要係反緊白眼,所以focus唔到佢講邊個.」
RC指開谷係因為之前同老婆去餐廳途中,對方已經一直分享自己在姜濤fan club所遇到的事情.「一路講到要點餸時,佢都仲講緊,我開始反白眼反到唔舒服,之後講到佢同幾個好姊妹分好晒,一個鍾意Jer一個鍾意姜濤,唔會爭仔.因為啲姊妹男朋友,老公同我都識,大家都好似有一個相同處境,所以打算開group圍燼,一開始我邀請 20個朋友左右,我老婆仲話『邊有人理你,你都傻傻哋』.」RC第一個post是分享老婆提出換洗衣機,結果出po唔夠半小時,遭老婆怪責「爆大鑊」,他亦因此改為「屋企洗衣機壞咗」,十分好笑.
RC又謂曾經有谷友出po指自己在家中地位排17,情況看似很慘,但原來已經比他好.「我係20幾,因為我仲有隻狗,本身佢係最上嗰個位,而家同我一齊排尾三.」他又指開谷後,會爭取生存,但未必會聽從谷友意見每日上水報平安.節目中,森美問到如果花姐知道其苦況,RC即時表示「俾張飛我得架啦」,但聽到「如果搵你玩一集ERROR」時,瞬即變得猶豫,最後仲話會揀ERROR搏一搏,並講「我支持一哥何啟華」
同場加映:Anson Lo專屬排舞室變期間限定展覽館 5大打卡位神徒不能錯過


text:
Sophia係馬拉松新手,今年拎住份全馬跑手包,完全掩飾唔到心裡嘅喜悅,真係要攤晒出嚟寫篇開箱文.同往年半馬嗰份嚟比,呢次跑手包嘅份量好輕巧,應該係因為單張同紀念品份量有限(少其實好過多):
四大張宣傳品,勉強都同跑步或賽事有關(BMW嗰張原來係宣傳柏林馬拉松).但最令人奇怪,點解呢兩年都要送兩粒AA電池?記得舊年我拎住兩粒電,放咗喺號碼布晶片(我真係大鄉里,以為晶片要用AA電)!唉,我情願佢送包洗衣粉畀我.
不過,講無厘頭,都唔夠嗰位童軍小朋友,珍而重之親手畀我嘅紀念牌坊.除咗用嚟墊枱腳,我真係諗唔到有乜用途.
今年嘅T恤,無乜好講,都係X品牌贊助.特別係後面有幅地圖,或者畀人喺比賽時睇住自己進度啩(梗係望住人哋個背脊啦).
最後到我Sophia期待而久嘅賽事手冊.
全馬賽事竟然有專用手冊.最特別係落齊全部選手嘅編號名稱,有咩用呢?威囉!(好似係)而高度圖同路線圖亦算詳細.(依然唔明點解唔一早俾選手)
最要留意嘅係「比賽時限表」,大家千祈唔好過鐘到Checkpoint.
選手手冊當然仲有好多「重要」資訊(如梁振英獻辭,勝出者獎金,開步及頒獎嘉賓〔咁遲出手冊唔知同呢一項有無關〕),我亦唔一一介紹咯.不過講開又講,同樣係大型競賽活動嘅樂施毅行者,佢哋可以早個幾兩個月前就派發手冊,而手冊有成大本贊助商嘅coupon,用嚟買衫買褲買鞋買襪買糧買水,雖然未必全部用得著,至少唔會得張單張,又或者畀兩粒電池你囉.
(注:舊年粒電原來仲喺度〔右〕)
平日打字多過行路,鍾意鍵盤多過跑鞋.成為跑手,全因古語有云:「女仔唔跑邊會靚?」
分享連結:


text:
「TVB小花」蘇韻姿出席商場活動,喺上禮拜五《愛回家之開心速遞》播出一集中,佢同飾演朱天梯嘅梁證嘉喺劇中錫嘴,獻出佢熒幕初吻,引起唔少粉絲關注.
蘇韻姿話,“其實呢場戲係我哋兩個人嘅屏幕初吻,拍嘅時候啱啱遇到梁證嘉新婚,我感覺好似有啲對唔住阿嫂.但係又唔可以揗揗震嘅,噉會影響拍攝,不過好好彩嘅係拍出嚟嘅效果都幾好.”
問到蘇韻姿係咪夠膽挑戰更大尺度演出,佢表示唔介意有多D工作機會,其實佢喺《愛回家》中已經有好多大膽嘗試,比如扮女仆,佢好愿意為戲而嘗試,如果要跳樓嘅話,就要睇嚇你使唔使要訓練一下.
當日喺活動現場,蘇韻姿同臺下嘅小朋友玩遊戲,好鐘意小朋友嘅佢表示冇入娛樂圈之前都曾經打算做老師.
而喺《愛回家》積累咗唔少小粉絲,蘇韻姿話:“街上有小朋友見到我就會大叫我個名,熊心如或者紅衫魚,仲追問我劇情嘅發展,令我好開心.”
蘇韻姿係2016年香港小姐嘅十強選手,1993年出世嘅佢係嚟自加拿大,喺加拿大土生土長,2016年選完港姐嘅蘇韻姿,被安排入讀TVB戲劇進修班,并開始正式拍劇.
蘇韻姿嘅第一部作品就係《愛回家之開心速遞》播出,佢飾演嘅熊心如戲份好多,也受到大家嘅關注.
好多網友都表示蘇韻姿嘅演技唔錯,收放自如,扮演學生毫無違和感,入行唔到三年,蘇韻姿拍攝嘅劇集唔算好多,但已經有咗代表作,兼夾形象都畀廣大觀眾所熟悉,佢運氣都算唔錯.
最近蘇韻姿同朱天梯呢一段感情戲,唔知道觀眾會唔會鐘意?都希望佢可以繼續努力畀大家帶來啲更好嘅作品.
Like MisshkNews Facebook!不出门也能知天下事~


text:
我係一個好中意玩Henna嘅男仔
Henna人體繪畫源於印度,係一種用henna花提取其汁液而製成嘅顏料.henna本來係印度女仔結婚時嘅打扮之一,由於上至額頭下至腳指都會畫上henna,所以出嫁嘅女仔會搵埋其他姐妹幫手畫Henna.而且印度女仔一生之中可能只有呢個時候攞正牌唔洗做家務,因為畫完henna 係郁得越少上色越靚,最好唔好郁到皮膚同肌肉.
筆者係個好喜歡玩henna嘅男生.第一次認識henna係見到網上有個女仔畫得好靚,而當咁啱要幫一間畫室搞活動,所以就冒昧邀請左呢位女仔黎畫室搞henna workshop.佢第一次黎我就比左兩隻手嘅第一次佢,一隻手畫左個有羽毛嘅指南針,一隻手就寫左句金句.真係好靚!你話我中二病又好,貪靚又好,我已經中意左henna呢樣野.Henna基本上係無得改,亦都無得起稿,一揮而就,就好似做人都無得返轉頭咁,我諗當時我就係比呢種刺激感吸引左 (須知道純天然印度henna可以維持一個月,上色後洗唔甩).
除此之外,henna對我黎講係一種好直接嘅抒發,畫嘅時候要心無雜念,全神灌注落個圖案到,然後成個人會好平靜.另外平時返工放工都無咩心機再開壇畫Acrylic painting,就算我有玩刮畫,成日刮都會傷眼.相反畫henna一攞上手就可以開始,自己身體就係一張畫布,任何時候任何地方都可以畫:我試過搭巴士畫,等車畫,開會悶又畫兩筆,等緊捐血又畫兩筆.嗰種隨心隨性同無拘無束嘅感覺,係令我由黑板嘅生活暫時跳到去另一個空間咁,所以每次畫完都覺得好治癒.
畫左一段時間之後,開始有唔少人問我會唔會去擺市集,我多數劈頭第一句就話:「唔會」.之前試過因為要幫朋友,本著撐場嘅身份去過一次擺檔,的確,就算自由定價都搵唔少.但我唔明點解香港人會將所有野都即時同錢拉上關係.就好似寫文,有人話我知某平台有固定稿費;玩手作,親戚見我整得靚,就問我想唔想做下小生意;亦都有市集主動聯絡過我叫我擺檔;咖啡都有人試過叫我擺檔.但係咪香港地就一定要樣樣野同錢掛帥?我每樣興趣都會花少少時間研究,唔想只係停留入門階段,因為唔深入到一定程度根本唔會了解嗰樣事物嘅本質,三分鐘熱度係無可能了解到一樣興趣嘅趣味.但如果將興趣同錢拉上興趣,成件事對我黎講就完全失去義意,反而會變成壓力來源,而且事倍功半,根本做唔好.我中七班主任講過一句說話好影響我:「教人係你要響嗰個範疇高過被教嘅人好多好多倍你先好諗個『教』字.」
最後一個我中意畫henna嘅原因係人.雖然成日畀人話我畫henna係為識女女,但呢個完全唔係事實啊……就好似,有人用相機記錄大自然嘅美麗,或者另一伴嘅美態;有人用油畫表達佢對事物嘅觸覺同顏色嘅感知;有人會用文字雕刻心入面嘅感受;而我會選擇henna.你諗下自己幾耐無試過坐定定同一個人傾計傾幾十分鐘?畫henna嘅時候我師可以好好享受人同人之間嘅交流,所以如果被畫嘅人完全唔出聲我就會求其收筆唔想畫.但大部份時間都可以同朋友好好咁傾下計,而最後嘅henna完成品就好係一個印記,呢個印記會隨住時間而消退,但印記背後經歷過嘅時,地,人,事係唔會消失,每一次睇返啲相,見到自己作品嘅時候都會勾起好多回憶同情感,無論開心定唔開心都會隨之而湧現.Henna嘅美,除左線條上,更重要嘅係精神上嘅美.


text:
林峯個 locker塞滿粉絲信,佢伸手不停挖,足足挖 咗 3分鐘先挖晒出來.
小特搜
林峯 Fans信塞爆 Locker
無 綫有六百幾個藝員,有近七百個儲物櫃,究竟佢 哋呢 啲 locker放 啲咩寶物呢?
就等媽咪姐突擊打開 嚟睇吓出名多 fans嘅林峯同黃智雯收埋 啲乜東東啦!
林峯個 locker係 38號,佢一打開,媽咪姐都「嘩」 咗一聲,因為有近千封粉絲信湧出來,遠在英國,澳洲,新加坡,馬來西亞及中國各個省份都有粉絲 嘅信寄來,阿峯搞笑話:「我個 locker唔會放自己 嘢,淨係用 嚟收 fans信.有時 locker爆 咗, 啲信塞唔入,佢 哋會擺 喺我經理人度.我經理人張 枱即係我第二個 locker!」
而黃智雯( Mandy)個 locker係 359號,佢放 咗五對鞋,一個手袋,一條裙,一頂紳士帽,仲有 4年前讀訓練班 嘅筆記.「我諗我半年冇開過個 locker喇!我收埋咗一對 02年嘅踢躂鞋,過兩日去美國跳舞,都可以攞番嚟用!(護膝都有?)拍危險動作時會用得着,所以擺 喺 locker以便不時之需囉.」
除 咗香港 fans之外,英國,澳洲及內地各省市都有 fans寄信俾林峯.為求令偶像 like,不少 fans信都好搶眼,林峯話會盡量回覆.
每隔一段時間林峯就收晒 locker嘅信返屋企慢慢睇.佢甫打開櫃門,大堆信件跌晒出嚟!佢即時大嗌:「阿媽(經理人)要攞個袋 嚟裝喇!」
黃智雯多鞋
呢條裙同手袋都係 Mandy讀訓練班時買落,放 咗 喺 locker都有幾年,不過 Mandy話呢 啲係佢珍貴回憶.
原來 Mandy都係舞得之人,佢仲特別 喺踢躂鞋底簽上英文名:「呢對鞋我 02年買,當時都係賣四百幾蚊港紙咋!」
Mandy好鍾意呢對鞋:「對鞋係舊男友送俾我 嘅,佢好似一對水晶鞋咁,有紅,粉紅,黑同白色 嘅絲帶,對鞋換 咗絲帶後就可以變成另一對鞋.」
呢本記事簿,係 Mandy讀訓練班時抄筆記用 嘅,佢仲 highlight咗「方法演技( Method Acting)」嗰頁!到依家 Mandy偶然都會揭吓本 Notes!


text:
2018-06-07
阿尹Ann姐隔空開火 齊學Logic第一堂課
今日立法會繼續審「一地兩檢」,雖然大主席梁君彥一早講明只預留36個鐘搞掂剩低嘅立法程序,二讀都只係會畀8個鐘大家辯論.不過噚日委員會主席葉劉讀完份報告之後,作為「一地兩檢關注組」召集人陳淑莊就梗係爭做第一個發言喇!佢發完言之後就即刻提出要將草案中止待續,所以去到今日中午左右先表決到個中止待續,而二讀嘅剩餘時間都仲有大約7個鐘.
Ann姐鬧民主黨又要帶高鐵團又要反一地兩檢
建制派都清楚今次任務係要快快手通過個議案,所以繼續齊齊唔出聲,由得你班民主派自己噏.不過今朝民建聯蔣麗芸(Ann姐)就似乎發掘到「新大陸」,都要㩒個掣發吓炮先得!雖然㩒咗掣發言,但係都仲要輪候發言,Ann姐似乎等唔切喇!佢直接出嚟記者區,同行家們開心Share佢嘅新發現!
原來佢個議員辦事處上星期六就搞咗個內地團,點知喺深圳撞正民主黨佢哋都搞內地團!Ann姐就嬲嬲地咁同大家講,「嗱!呢啲白鴿招牌認得啦!佢哋搞高鐵團,上內地!」但轉個頭又喺議會反對一地兩檢,直斥民主派係「做一套講一套」,「講就天下無敵,做就有心無力」!
阿尹聽完滴汗:咩Logic?
之但係反對一地兩檢,就唔可以搞內地團啦咩?Jenny就表示唔係好理解到Ann姐嘅諗法喇!而無故被鬧埋一份嘅民主黨尹兆堅(阿尹)都滴晒汗,不過佢都「以德報怨」,話想送本書畀Ann姐,呢本書就叫《邏輯謬誤鑑識班》!
阿尹話,Ann姐嘅講法至少犯咗兩個邏輯謬誤,一個係「不同類對比」,用兩樣唔同嘅嘢拉埋一齊嚟比較:「我哋係反對緊喺香港西九龍站進行一地兩檢,我哋冇話要拆咗香港或者中國個高鐵,冇話過中國唔可以行高鐵」,「我哋講咗如果一地兩檢喺福田搞就唔反對呀嘛!原來我哋講咗成大半年,佢(Ann姐)都唔知人哋講緊乜㗎?」佢重申又重申,民主派反對喺西九做一地兩檢是因為不希望違反《基本法》,「係福田搞係冇問題㗎嘛!所以喺內地搭高鐵又有咩問題呢」?
阿尹話Ann姐犯咗第二個錯誤就係「錯誤因果推論」.佢話,如果反對香港高鐵一地兩檢,係咪就代表要反對晒成個中國嘅高鐵,從而唔應該搭高鐵呢?「唔係㗎嘛!」佢仲爆Seed話頂唔順建制派一而再再而三,甚至三而四都係咁:「又唔識又唔聽人講,人哋個原因係乜,反建議係乜,你都唔知,咁你想點呢?」所以想送本書畀Ann姐咁話喎!睇嚟阿尹今次真係著著哋,不過如果自己重覆咗成年嘅嘢,到而家仲係畀人誤會曲解,又真係好難唔火嘅!Jenny表示呢啲花生好好食呀!
(搶先申請)免費試用etnet強化版MQ手機串流報價服務! ► 立即行動


text:
今次就同大家講下唔同既性玩具啦.初初都係咁易講過下唔同既性玩具.最主要都係分男仔,女仔玩.無錯,大致上都可以咁樣分,但入面點都有分唔同類型既.每種玩具都好似差唔多,但用到上手就分別好大.希望今次可以幫大家分清楚唔同既性玩具,好讓大家選到合適既性玩具.
男仔如果自慰都離開唔到「打飛機」呢個詞.打飛機用既玩具,一般都係飛機杯.顧名思義係比大家打飛機.
佢既外型就係一個杯,入面用矽膠做,似係一個陰道,然後放陽具入去,再用手控制番個杯去抽插啦.用得飛機杯,就要加潤滑劑,唔係就刮到小寶貝就唔好啦.
市面上都有唔同既潤滑劑,包括發熱發冷,更加好玩.自己就鐘意用發熱,可以感受番女性既溫暖.飛機杯都有分一次性定可以多次使用啦.如果一次性既話,基本都係一百元樓下,而多次性既就大約係數百元至一千元都有交易.物質上就保存較耐就會貴些少.多次性既都係大約用30-50次都會有損爛啦.每次用完之後用水清潔就可以,記住千其唔好用熱水,如果唔係就會溶啦.咁基於衛生問題都係用到咁上下就換個隻啦.
另一種就稱呼做飛機膠啦,佢就好似一個蛋形既安全套咁,不過會厚少少,當男仔既私處硬起來後就可套上去啦之後好似平時打飛機就可以啦,入面有唔同紋路去刺激小寶具.而所有飛機膠基本上都係設計一次性既使用,只要輕輕掂到水都會變溶啦,所以價錢都比較便宜,都係一百元內就有一個啦.
而仲有既就會就仿真人體同吹氣公仔,咁好簡單佢地係仿番一個女仔出黎比使用者好似同緊一個真人進行做愛咁,而公仔中都有一個泂讓玩家發洩,又可能會放上飛機杯.其實睇上去個感覺都幾膠啦,畢竟佢係用矽膠做番一個身體比你.咁你問我係咪真係好似,我都唔敢答你係,都係各花入各眼.
而飛機杯中就有一種就一種AV女優自慰器,即係口講既「名器」,問心啦,呢堆所謂既「名器」價錢絕對唔平,全部係數百元起,質數又唔係特別既好,對我黎講只係Gimmick既玩具,係對唔係起價錢既飛機杯,佶真係做番AV女優既陰道比你去用咩.即使你係我D客,都會咁樣同你講,唔好比人搵笨.可能大家都知呢個道理,所以賣出既銷量都唔係咁好.
下篇文再同大家講下女仔既玩具有咩野唔同類型,比各位絲打好好參考下點樣去買性玩具啦.


text:
Apple Watch之前……一早大把勁表啦!
正所謂人類科技一日千里,其實幾十年前嘅科學家/ 夢想家/ 作家,就已經設計過唔少天馬行空嘅鬼馬智能手表.
Text-Oscar
1. Linux Watch
呢隻貌似玩具手表,真係劃時代嘅智能手表!佢係IBM喺2000年推出嘅Linux Watch,可以執行Linux操作系統,重有8mb ram同8mb儲存空間,同小型電腦有得揮,喺當時嚟講,係航天科技級嘅產物嚟!
2. 鹹蛋超人視像電話
話明係鹹蛋超人,即係外星人啦,佢哋嘅科技一定先進過我哋好多.所以喺48年前,喺《鹹蛋超人》嘅片集裏面,守衛隊就已經有「視像通話」表,重要係HD高清兼16:9闊屏幕,好鬼有前瞻性.但我成日都諗,傾傾下突然會被怪獸一腳踩落嚟……
4. 占士邦萬用手表
眾多電影人物之中,007占士邦絕對係男人嘅偶像,事關佢除咗好身手,西裝骨骨,重有同佢出生入死嘅奧米茄手表.當然,阿占兄戴嘅並唔係一般嘅奧米茄,佢嘅手表可以整斷條繩,吸實金屬,收fax,甚至發射死光,功能真係多過Victorinox瑞士軍刀!
6. 精工高科技電視表
經過占士邦嘅啟發,Seiko真係推出過1款影像表,透過老牛咁大隻嘅接收器,可以手表睇電視.不過呢,大家睇廣告(左邊)嘅畫面就靚爆鏡,但實際出嚟嘅效果就……而家有商品說明條例,我買咗實告硬佢.
10. 真正蘋果表
喂,呢隻真正嘅Apple Watch,優勝之處係肚餓可以用佢嚟充飢?


text:
提升戰力
呢個「性愛研習班」係由池袋一間性學研究中心舉辦,當中嘅導師部分為風俗娘,間中都會搵嚟現役AV演員客串教授.佢哋會按照客人嘅要求,教授唔同性技,好似各式各樣嘅前奏技巧,各種床上招式等,仲會分析每個做愛姿勢嘅優點同缺點,務求令大家增強戰鬥力,日後與伴侶做愛可以玩得更開心,提升性生活質素.
畀錢學做愛,究竟實用性有幾大呢?負責人中川就話:「大家都知道,性愛對維繫男女關係有着好大幫助,性生活過得美滿,兩個人之間亦都會少啲摩擦.不過, 好多人都忽略咗一點,就係千篇一律嘅做愛方式,只會令人生厭,久而久之,可能為兩人關係帶嚟負面影響,甚至令人產生偷食嘅念頭.所以,我覺得絕對有需要舉辦一個性愛研習班,讓大家學習更多性技之餘,亦可以從中了解自己多啲,改善性事上各方面嘅缺點.」聽落呢個研習班好似幾有用咁喎!
經驗導師
想報名參加呢個性愛研習班,其實一啲都唔困難,只需親身去到性學研究中心報名及繳付學費,然後就可以即時上堂.而中心內設有十多間小房,每間房入面設備簡陋,只設有一個小型浴室及放置咗一張床,工作人員會按照學員所挑選嘅課程,安排合適嘅導師.據講呢班索女導師個個都擁有豐富嘅性經驗,而且非常了解男人嘅心態,絕對唔會淨係識得吹水,敷衍幾句就算.
當中導師洋子為風俗娘,縱橫夜場界十年,可謂閱男無數.佢指出:「現今男女好早就有性經驗,之不過做愛嗰陣,來來去去都係得兩招,欠缺新鮮感,將原本刺激嘅性愛都變得單調無味,難以令人盡情享受.要體會真正嘅性愛樂趣,必先讓大家知道喺做愛過程中容易忽略嘅幾個要點,好似當男人處於興奮狀態時,通常表現變得性急,動作比較粗魯,由於唔係每個女性都能夠接受,稍一不慎就會令對手無法投入性事,甚至搞到不歡而散.」洋子又話,引導學員去思考問題,從而改善自己嘅缺點,為必修課程之一.
剝衫實習
除咗理論課,當然唔少得實習堂啦!每當去到呢個部分,導師或助教就會自動脫光衫褲,然後開始示範唔同嘅性技巧,當中有三大部分,包括挑情,前奏,正題等.為咗令學員更易掌握箇中竅門,導師可能會邀請學員參與其中.但面對裸體索女,男人有生理反應都好正常,甚至把持不住,作為導師,唔知佢哋會點樣處理呢類情況呢?洋子就話:「一般嚟講,每當發現學員心情過分興奮時,我通常都會主動出手或出口為佢哋降火,事關情慾呢樣嘢,真係好難忍得住,而且谷住谷住對身體都唔好,索性將情緒發洩出嚟,自然可以集中精神繼續上課啦!」有嘢學又有得玩,都唔錯吖!
撰文:娟娟


text:
*Free shipping over $800
Snowkids Black Poly Sheet - 黑色可重用膠墊
想擴闊小朋友係屋企玩同創作嘅地方,除左可以係地下玩之外,洗手間嘅階磚牆身其實都係一個好嘅選擇~ 但又怕顏料會整到階磚之間嘅空隙位置,我地會建議可以用呢個poly sheet 直接癡喺牆身俾小朋友用.甚至如果屋企冇一啲messy play 嘅play mat, 亦都可以選擇用poly sheet 擺喺啲地下,咁就唔怕搞到周圍都係,清潔同收拾都會容易左.
至於點解我哋揀黑色?Snowkids 本身啲顏色好鮮艷,所以用一啲黑色嘅play sheet 可以更突顯到顏色嘅色彩,俾到小朋友不一樣嘅創作體驗.
產品特徵
🌟 1包入面有一張
🌟size: 110cmx 110cm
🌟顏色: 黑色 ( 可以突顯Snowkids 顏料色彩)n
🌟適合年齡: 3歲或以上
🌟製造地: 韓國
🌟 韓國KC認證,食品包裝等級塑膠材料
🌟使用方法: 如果係地下用,可以直接將poly sheet 放上地面,用膠紙癡住四角穩固poly sheet.如果係放係洗手間嘅階磚牆身上,會建議先噴水到牆上,再將poly sheet貼上濕透嘅牆上,就可以用架啦!
🌟請留意: 此產品屬易燃物,儲存嘅時候盡量避免陽光直射.請避免覆蓋喺幼兒或者BB上面造成窒息嘅危險.


text:
上回講左擺係 office 既 A3 箱 Pekkle Collections,今回再續...
記得之前同 blog 友講過,我一共有一個 A3 箱加兩袋 Pekkle collections 放係 office,原來搵下搵下,都唔只呢 d 數.... 不過有 d 就擺得好散,要整理好先可以影相 post 上 blog.所以今次 post 左 d 放係袋入面既 Pekkle 精品先啦...
全新既 Pekkle 兩格紙皮櫃桶,之前都係好多 Pekkle fans 既 blog 入面見過,其實我仲有兩個呢 d 櫃桶,不過已經拆左黎用,一個擺左係 office〔稍後就會出場〕,一個就擺左係屋企既床頭櫃度.... 大家有冇留意到有個 A4 紙箱呢?入面其實只係放左之前出現過既 Pekkle 細相簿一本,同埋兩個木製 Pekkle 紙巾盒既吉盒,講得吉盒,當然又係開左黎用啦!一樣係一個擺係 office 用,另外一個放左係屋企用,所以呢度純粹係 keep 番個吉盒既姐...
d collections 其實都放得好雜亂,唔打開個袋,根本都唔多知道入面究竟有 d 乜野係度.... 左手邊 Trendyland 出既布掛袋,屋企都有一個,如果今次唔係要 post 上 blog,唔整理過都完全唔記得左 office 都有一個.... 兩個鵝蛋型既老翻 Pekkle 紙巾盒係人地送既,係兩位同事不約而同咁買左番黎送比我.... 睇黎佢地兩位都幾心有靈犀喎....
白色果兩個盒,就係放係最上果幅相入面既白色膠袋內既.我唸大部分 Pekkle fans 都會知係乜,因為依家 Gift Gate 都仲有得賣既,就係立體 Pekkle 公仔形既有耳瓷杯.其餘既物品就係放哂係西田果個大袋入面,包括:暖包,利是封,電話繩,公仔型八達通卡套,鬧鐘,禮物盒同埋卡片包...
仲有,都係放西田個袋入面既 Pekkle 修甲套裝,毛巾連掛架〔藍色〕,毛巾連沐浴布〔黃色〕,Pekkle 公仔型袋仔,鐵筆筒,Memo pad,卡片簿,祝福語水晶石擺設,老翻頸巾,老翻化妝袋,老翻電話座...
仍然係放係西田袋入面既暖水袋 cushion 同埋公仔型筆筒... 乜西田個袋咁似叮噹個神奇八寶袋既?可以放到咁多野....
以上呢 d 就係放哂係袋入面既 Pekkle products,下回既〝公司編最終回〞,我就會 post 埋 d 零零碎碎放係 office 擺或用既 Pekkle 精品比大家睇下嫁喇!


text:
皮秒見證
真實見證
FN Yan
睇完啲評論,琴日第一次上去做皮秒同孕睫毛,只可以話我地禁多間,哩間真係唔會hard sell..而且非常非常細心,令我哩個住九龍區既人禁遠都會過去,不得不俾個好評都唔得
Sherry Hsu
做左皮秒4次,毛孔細左,望落去滑左好多,價錢覺得好抵👍
Julissa Chan
從來無sell過,從無叫過我like同share,孕睫有效,皮秒白左,JC 一定支持你 💪❤ 唔洗為某d人唔開心架
Fung Siu
好想分享下第一次做皮秒去班,開頭仲諗緊會唔會好痛做完塊面會唔會紅腫?絕對無�係好安全!因為我本身塊面啲班既顏色都比較深屬於深啡色,同埋面色比較黃,但係第一次做完皮秒之後雖然啲班仲係到,但係我即時睇到皮膚係白淨左無咁黃,結果隔左三個星期我再去做第二次皮秒,第二次美容師幫我教高左個度數打 ,出黎既結果係面既膚色再白淨左啲同埋啲班打散左無之前咁深啡色!做左第二次已經淡色左. 同埋我想講既係我好鐘意呢間店,因為幫襯佢既過程係完全無壓力,唔會有人sell到你暈,完全係無壓力舒服地幫襯,唔會好似出面咁sell你成粒鐘,最好既係做之前美容師係會同你解釋一次成個過程,做完之後會點點點,大約做第幾次會有效果出現,重點係美容師係好nice,真心覺得幫襯呢間店係好舒服,支持你地,會繼續幫襯!
Kitty Chan
第一次去JC Beauty, 試咗個皮秒, 做完第一次, 照鏡皮膚已經白咗無咁暗, 之後個個星期開始見到啲斑打散咗咁, 多咗細細粒淡色啲嘅, 同皮膚彈性好咗.希望keep住有好效果, 因為我係懶人素顏唔化妝~ 一直唔鍾意去美容院, 因為hardsell 到怕怕, 唔買package就hea住做/精神攻擊 今次係JC Beauty終於可以安心舒舒服服做, 真好
Emma Fat
試咗皮秒,白咗一度,印淡了.後果好服務態度,不sell 不煩,只不過booking 好full .打的過程也很細心,做足鍾數,盡責解釋,詳細解答,很好,係我試過咁多間入邊最滿意的.
KKhome Mak
最初被單次收費吸引,真係好怕有人不停sell,幾個月前去咗做第一次皮秒,JC之前細心解釋過程同解答我d問題�⋯⋯我d孕斑雀斑同暗瘡印好勁,每次做完都感覺皮膚細緻同乾淨咗,皮膚無咁暗沉,經過四次皮秒,再睇返d相,原來d印都淡咗好多�一定會繼續!有樣值得讚既就係幾時有皮膚問題,JC都會詳細答,支持您地,加油�
Linda Hui
已經黎左好多次,每一次都舒服來,舒服走,因為從來都無Sell過,真係好鐘意你地😘個個都好Nice😘
Clara Lei
皮秒打完真斑淡左同白左. 打的時候staff 跟得好足. 我會再番黎打架💕💕😘


text:
大家都會問:一般市面上賣嘅行動電源可唔可以拎嚟叉手提電腦?
(延伸閱讀:外置充電器可以幫手提電腦充電? )
咁如果要揀適合叉手提電腦嘅行動電源又要點揀呢?
除咗容量同價格之外,其實更要注意下面幾點,先可以安全又有保障:
1.安全性
任何嘅電子產品其實都要注意安全性問題.
大家喺買之前一定要注意有冇合格標章或者有冇符合BSMI認證,千祁唔好容量矇蔽雙眼!
喺大容量之前一定要先確保產品係咪合格哦!
2.瓦數
叉手提電腦用嘅行動電源同一般行動電源唔一樣嘅地方就係瓦數.
喺買之前請先確認自己嘅手提電腦/平板瓦數,再嚟買比裝置更高瓦數嘅行動電源,咁先有辦法叉電㗎.
低過裝置瓦數嘅行動電源就算插上線,都係叉唔到電!
3.接頭
普通嘅行動電源叉手機沒咩接頭嘅問題.
但叉手提電腦嘅話,根據裝置唔同,可能就要用轉接頭.
唔同手提電腦電源線轉接頭.
(截圖自:24h.pchome)
綜合上面幾點,以一般嘅行動電源嚟講係幫唔到手提電腦叉電嘅.
但如果真係要帶住手提電腦出去,或者一定要開住機,冇辦法有穩定電源嘅地方叉電,咁就可以考慮手提電腦叉電用嘅行動電源:
(截圖自:pchome)
而家嘅行動電源唔單止面向越嚟越多,甚至越嚟越高科技.
好似同無線叉電技術結合嘅行動電源都好受歡迎,唔單止可以係行動電源,亦可以當係無線叉電板用!
仲有自帶線嘅行動電源,叉電線同行動電源綁埋一齊,再唔會唔記得帶叉電線啦!
無論手機用定係電腦用,容量大細,得意定型格,市面上行動電源千百種,但一定要記得揀安全有認證嘅最緊要!


text:
門牙剝咗之後可以馬上做種植牙嗎?好多朋友平時對牙齒護理唔夠重視,蛀牙之後亦無及時進行治療,噉樣就容易導致牙齒深蛀之後得翻牙根,呢個時候就只能剝咗牙根做種植牙或鑲牙修復.如果係門牙位置需要剝牙根,考慮到美觀問題,多數朋友都希望可以馬上進行修復,噉門牙牙根剝咗之後可以馬上種牙嗎?
深圳利民牙醫介紹,一般情況下剝牙三個月後先做種植牙會比較合適.因為剝牙嘅創口需要一個癒合嘅過程.牙齒拔除後會出現一個牙槽嘅窩洞,裏面會充斥著血凝塊.等癒合窩洞逐漸長平,直到創口完全癒合,同埋創口癒合後牙槽骨仲需有一個吸收過程,噉樣係需要三個月嘅時間.
噉門牙剝咗之後即係唔可以馬上種牙?深圳利民牙醫指出,傳統情況下,剝牙之後3個月先會再做種植牙.不過而家種植牙技術發展迅速,已經有即刻種植牙方式,就係剝牙之後可以即刻做種植牙.但係并唔係所有人都適合即刻種植牙方式.通常個人口腔情況良好以及牙槽骨骨量充足先可以進行即刻種植牙.如果牙槽骨骨量缺少又打算做即刻種植牙嘅話,就需要補骨粉,噉樣費用亦會有所增加.
深圳利民牙醫倡導微創綠色醫療理念,喺最大程度保留健康牙齒組織情況下,以最簡單治療方式解決牙齒問題.利民牙醫喺度亦提醒各位朋友平時應注重牙齒健康護理,定期做牙齒檢查,發現蛀牙及時做補牙治療,避免牙齒受到進一步傷害.


text:
王貽興專欄:抽離唔到
男女藝員各自背著正印到荒山野嶺密會食蛋糕,被踢爆後成為全城熱話,史稱《蛋糕之亂》,電視台更無良到迫女方拖著無辜正印男友齊齊現身開記招,打算借眼淚搏同情留待他日翻身,卻因為女方一句「抽離唔到角色」作為出軌藉口而成為是日貼堂金句,當日我所有fb與IG都被這句話洗版,所有做呢行既人異口同聲的說,撈咗咁多年,咩叫抽離唔到?你試吓講句話冇支票冇尾期你睇吓佢仲投唔投入到個角色?你以為自己係《黑暗騎士》演小丑既希夫烈特?
男女藝員各自背著正印到荒山野嶺密會食蛋糕,被踢爆後成為全城熱話,史稱《蛋糕之亂》,電視台更無良到迫女方拖著無辜正印男友齊齊現身開記招,打算借眼淚搏同情留待他日翻身,卻因為女方一句「抽離唔到角色」作為出軌藉口而成為是日貼堂金句,當日我所有fb與IG都被這句話洗版,所有做呢行既人異口同聲的說,撈咗咁多年,咩叫抽離唔到?你試吓講句話冇支票冇尾期你睇吓佢仲投唔投入到個角色?你以為自己係《黑暗騎士》演小丑既希夫烈特?
未去到小丑既級數都唔好學人講咩抽離唔到,但呢位花旦公關災難級既回應,就真係同小丑冇分別.抽來也抽去,抽身教人掉眼淚?秋生也教過我們,方法演技笨唔係拎嚟做出軌既藉口,學王喜話齋,如果你演個角色係要食便便,又或者做殺人犯強姦犯,咁又點?你係咪又抽離唔到一世做殺人犯強姦犯?
其實根本冇所謂抽離唔到,只視乎你想唔想抽離.拍劇果陣唔覺意過到電,覺得對方吸引,只係入戲需要,嗌完Cut,咪又係各自行開補妝煲煙玩電話?如果你演個角色做人老婆女朋友一頭半個月就已經話抽離唔到,咁你做謝先生個女朋友一年半載,又唔見你話太入戲抽離唔到?又有閒情抽離角色抽身去受其他仔媾?
乾脆承認自己情迷意亂,唔定性,又或者本身個正印滿足唔到你,所以你先忍唔住玩玩吓,點知道行未夠,玩出火,你唔係第一個,亦唔會係最後一個,但其實成年人世界,所有嘢你都可以做,只要承受返個後果就得,偷食就偷食,你賴話自己抽離唔到,同啲男人話飲大咗所以隊錯第條女有咩分別?呢啲所謂藉口,人唔笑狗都吠啦吓話?
大概因為心虛,所以被撞破一刻才會那麼慌張心虛,一錯再錯,淪為笑柄.


text:
教宗都聽 Daft Punk.
起碼劇集入面嘅教宗有聽啦.早幾年由 Jude Law 主演嘅《The Young Pope》入面,佢飾演嘅教宗就指人類史上最重要嘅電子音樂圖騰,係 Daft Punk,因為佢哋最能夠引發人嘅好奇心.想像空間向來係 Daft Punk 嘅特質之一,但近年樂迷想像得最多嘅,一定係佢哋幾時先肯出新碟呢?
世人對上一次聽見 Daft Punk 新歌,已經係2013年嘅大碟《Random Access Memories》;而香港人最接近睇 Daft Punk 現場嘅體驗,可能就係同年十一月喺 Clockenflap 睇 Neil Rodgers 玩〈Get Lucky〉.
究竟幾時會有第五張 Daft Punk 專輯呢?冇人知.但可能我哋會先聽見佢哋嘅下一張電影配樂大碟:隨住迪士尼放棄科幻經典《Tron》電視劇集,改為開拍第三集電影,製作部就講明想搵返 Daft Punk 負責新一集嘅配樂,而迪士尼音樂部大佬 Mitchell Leib 早前上網台節目時,更表示已經接洽 Daft Punk 經理人 Paul Hahn.
希望成事啦~ 講開配樂,其實雙人組成員之一 Thomas Bangalter 喺2018年都有交過功課,為阿根廷鬼才導演 Gaspar Noé 嘅迷幻驚悚片《Climax》獻上一曲〈Sangria〉,係兩人繼2002年出土嘅爭議名作《Irréversible》後再度攜手.
而 Daft Punk 過去七年亦唔係完全零動作,有2016年同 The Weeknd 合作嘅 Billboard 冠軍歌〈Starboy〉,亦喺2017年為加拿大樂隊 Parcels 製作單曲〈Overnight〉———— 後者係我哋極之推介嘅新band,迷幻+跳舞底+靚仔.
其實今年四月都有傳過 Daft Punk 會為意大利名導 Dario Argento 做新戲配樂(拍原版《Suspiria 陰風陣陣》果位),但消息出街唔夠兩日已經被唱片公司否認,如果今次過埋個weekend都未有回應,應該就真係可以期待下喇.
不過講真,其實恨睇第三集《Tron》多過 Daft Punk 做soundtrack,都唔明點解要等十年咁耐.


text:
Wikipedia:架生
維基百科整咗啲架生方便你去睇,改同埋更加方便去瀏覽維基百科.要用呢啲架生,你一定要有個戶口,重要簽咗到先用到.
架生分類[編輯]
維基百科嘅架生分幾類:
- 瀏覽架生
- 中文字架生
傳統字同簡化字對換,只係得粵語維基百科有
- 編輯架生
方便你去改嘢
- 用戶界面架生
方便瀏覽
- 資料同兼容性架生
安裝[編輯]
架生並唔係你一簽到或者開咗戶口就可以用,你要設定咗先用得,要設定,睇睇點做:
- 簽到/開新戶口
- 係右上角撳「我啲安排」
- 入到去「喜好設定」,撳「小工具」
- 你想要嘅架生
- 去到最低下,撳「儲存」
- 搞掂
工具介紹[編輯]
瀏覽架生[編輯]
家下有一個瀏覽架生,就係「導航popups」,呢個功能可以令到你一將mouse移動去連結道,就可以睇到嗰版有啲咩.
中文字架生[編輯]
傳統字同簡化字對換係呢個分類下面嘅一個架生,由於粵語維基百科用嘅主要都係傳統字,所以整咗呢個架生畀簡體字用戶用.
呢個架生有問題嘅話,可以去呢度傾下.
編輯架生[編輯]
編輯架生有六個.
- Friendly係一套畀Firefox,Safari同埋Opera用嘅工具來整到維基百科更友善,協作自動化,好似歡迎新用戶等.
- 用HotCat可以好容易噉加/拎/轉一版嘅分類,有埋名建議 [ 睇例子 ]
- refTools工具就會加一個『引用』掣到編輯欄去好快噉加入一啲成日用到嘅引用模.
- Twinkle係一套畀Firefox,Safari同埋Opera嘅工具去整自動共有工作好似報告破壞,警告破壞同埋請求刪除.
- wikEd,一個全功能整合嘅文字編輯器,畀Firefox / Mozilla用.
- 正則表達式.
用戶界面架生[編輯]
用戶界面架生有好多個,佢哋嘅功能喺喜好設定裏面介紹咗.
資料同兼容性架生[編輯]
一共有三個架生,佢哋同樣喺喜好設定裏面介紹咗.
如有問題…[編輯]
如果你用架生有任何問題,可以去城市論壇技術板傾.


text:
早前同Lily傾謁講起,蘇施黃喺佢個電視節目 "一粒鐘真人show" 度介紹過一間 cafe 叫做 "Pumpernickel",原來佢一早已經幫襯過,仲話幾鍾意果度嘅環境.我之所以提起呢間舖,係因為喺個節目度見到阿蘇介紹嘅食物都好吸引,尤其係麵包,屬於高纖硬包類,嘩,開正我個瓣啦!於是就同 Lily 傾吓,因為佢都係嗜包之人.
點知有一日佢嚟學琴果陣,佢買咗個 "招牌包" 俾我試,嘩,試過之後真係一試難忘,因為我一向都鍾情於歐陸麵包,特別係硬麵包,所以對佢特別有好感.
其實間 cafe 嘅店名 "Pumpernickel",正正就係指德國地道特產黑麥包.呢個黑麥包果然係招牌貨,"檸些Bu筒".首先個包拎上手已經有"好墜手"的感覺,比一般麵包特別重身,因為用黑麥粉做出嚟嘅麵包,texture係比較密,所以會比較重身.外皮非常煙韌,但又唔似得硬豬仔包個皮咁硬,而且佢仲有一種好特別嘅橘子味道,好清新,唔知係咪落咗橙皮或者檸檬皮之類呢?水果之中,我特別鍾意橘子類,再加上一些種籽仁,口感特別豐富香口,所以呢個黑麥包有齊哂我鍾意嘅元素.
有次行開金鐘,見時間又差唔多接近 6:00pm,於是便到 Pumpernickel 碰碰運氣,睇下仲有冇呢個黑麥包買,因為接近呢個時間所有麵包都會有8折,可能好快就俾人買哂,點知俾我見到仲有幾個喺度,當然立即叫店員俾兩個我啦,其中一個係買嚟俾 Winnie 試嘅,有好野梗會同好友分享啦,我唔會獨食嘅.Winnie 試過都話唔錯,哈哈,都係果句,佢都話得唔錯就真係唔錯o架啦!所以我覺得個包係貴得有價值,8折咗之後又唔係真係太貴啫,10蚊有找,起碼比起 Little Mermaid 啲包平得多啦,而且又夠飽肚,所以連我咁孤寒都捨得買嚟食就知有幾好食啦,如果媽咪係度,佢試過都一定話好食啫.


text:
久違嘅年度旅遊,目的地係我一直想去嘅北歐,但可惜今次去唔成冰島.
香港-芬蘭-丹麥
十嗰零鐘頭嘅飛機包括喺芬蘭轉機,早上9點幾,哥本哈根城內都未見幾個人.
街上嘅標誌充滿喜感.
首先就係去最著名嘅景點安徒生嘅『小美人魚』像.
無唸過人魚像如此之近岸邊,摸都摸得到,仲要實物係咁細座.上海世博會我無去過所以一直都未見過真容.陽光下嘅人魚反光唔係咁好拍相.法輪大法又喺附近遊了.
新港運河區獨自搵到安徒生嘅居所,一幢紅色嘅建築.窗台下有個牌嘅就係安徒生當年嘅居所.附近無人朝聖十分安靜,熱鬧嘅都喺對岸嘅Bar.
熱鬧嘅對面河岸
可憐嘅安徒生,畀人又摸又托.
閑逛購物區,入咗間電器鋪,關心嘅係Surface pro3嘅價格,但計落價格同考慮保固都係等番香港再買好了.購物區附近有地鐵站,入去望下,又係無人查票自購票無關閘嘅.仲見到有帶單車入地鐵嘅,地鐵列車有雙閘門設計.
歐洲人只要係雕像噴泉都會有人掟銀仔許願,喺大陸只要水池裏面有只龜像就一樣有人會掟龜頭.
城市中心有個大型嘅舊嘅兒童樂園,聽講呢個樂園係每個丹麥人嘅兒時回憶,連當今女王都係.
可愛嘅保姆車.
當今皇室居所,門前仲見到御林軍,好似英國,但冇人咁威,比希臘仲懶.
綠頂嘅係教堂唔係皇居,旁邊兩邊先係.
晚上坐郵輪過挪威了.
自助餐,住喺4人艙,晚上可以感覺到船搖.


text:
講到「富士山」,已經成為日本嘅代名詞,一諗到日本,壯觀華麗嘅富士山同日本國旗即刻浮現喺腦入面.但喺,大多數人都未必知道佢正確嘅地理位置.其實,富士山喺靜岡縣同山梨縣嘅交界,所以,靜岡縣有「ふじのくに」(意思喺「富士之國」)嘅別名.2012年台灣(桃園中正機場)-靜岡(富士山靜岡機場)之間嘅對飛開放,為咗積極推動台日交流,2013年4月成立咗靜岡縣駐台辦事處.日本喺個吉祥物文化盛行嘅國家,為咗促進旅遊宣傳,靜岡縣駐台辦事處當然也唔少得推出自己嘅吉祥物,融合靜岡縣當地特色同吉祥物嘅形象設定,加強宣傳效果之餘,亦都令民眾更加瞭解靜岡事物嘅文化內涵.
可愛又得意嘅靜岡兄弟就喺咁嘅緣由之下誕生出嚟!富士岡仔(哥哥)同靜茶杯杯(弟弟)喺一對性格相反嘅兄弟黨,兩兄弟之間得意搞笑嘅互動,仲發行成LINE貼圖畀人嚟用!
展現製作實力 贏得客戶青睞
靜岡縣駐台辦事處搵集比初頭,喺想要製作靜岡兄弟造型嘅耳機收線器,作為旅遊展問卷活動嘅小禮物.經過集比業務誠懇積極嘅親訪,並且帶埋好多之前為唔同公司製作嘅實體品,展現集比將2D圖稿轉變成3D立體製作嘅開模能力.最後,就將年度禮物製作嘅任務交畀集比(掌聲+尖叫😆👏🏻😆👏🏻
設身考量 誠心建議
考慮到禮物嘅贈送目的同對象,除咗顧及到製作單價嘅平衡同分配,分別製作出適合作為活動獎品嘅USB手指,收線器,以及可以廣泛派發宣傳嘅手機擦拭貼.另外,為咗旅遊觀光市民嘅需求著想,我哋仲推薦製作旅遊嘅實用小物—退卡針鎖匙圈.
製作細節嘅堅持同克服
雖然集比已經為好多公司企業製作過各式各樣嘅軟膠開模產品,算喺業界中有口碑有經驗嘅製作廠商,但喺老實講,靜岡兄弟系列禮物算喺合作客戶中數一數二難嘅製作品!例如製作靜茶杯杯造型USB手指公仔果陣,因為喺由平面設計圖稿製作成立體模具,為咗當中嘅韻味同要展現原設計師嘅心思,從杯嘅弧度,茶杯入面嘅波紋,浮喺茶上面嘅茶葉,角色頭上嘅毛巾,甚至喺臉上嘅汗都來來回回溝通打版好幾次.
就連耳機收線器都唔簡單!根據角色設計原圖,靜岡兄弟都有好多設計細節,表情線條比較難掌握,繞線器體積細提高咗製作嘅挑戰性.尤其喺富士岡仔全身佈滿嘅細紋,喺象徵真正嘅富士山表面因為地質作用產生嘅紋路,所以,就算難上色又容易color bleeding,集比都冇慳番呢個細節,展現出原汁原味嘅設計.
另外,集比自己提議製作嘅SIM卡退卡針鎖匙圈亦都喺令畫模具圖嘅人撓曬頭.SIM卡卡槽嘅規格拿捏,要啱啱好卡住SIM卡,唔可以太鬆太緊;部分凸起地方令富士岡仔身上面嘅白雲有立體感;拎退卡針嘅設計細節等等,真喺每個地方都喺嘔心瀝血之作啊!
成品得到好評 成就感滿滿
經歷過好多次反覆嘅校稿同修正,生產優良嘅成品,忠於設計嘅外型同呈現效果,十分得意可愛,連高要求高標準嘅日本Boss都對呢次嘅禮物製作覺得超級滿意!


text:
(葉浩文專欄)男人愛高達,女人唔明白
「男人愛高達,女人唔明白」
好多女人都唔明點解男人鍾意高達,鍾意機械人,好不切實際.但高達所反映嘅,正正就係男人嘅幻想:強壯,力量,科技未來.其實好多男人鍾意玩車都係咁嘅原因,大馬力引擎所象徵嘅,係人力所冇辦法達到嘅力量,金屬嘅外型同流線型,都係陽剛之美.
高達呢種只能夠出現係未來嘅設計,就更增添多一種幻想.我細個嘅時候鍾意瑪莎嘅自護號,佢冇腳,但係可以透過腦電波精神去控制,先突然諗起一兩年前Tesla嘅創辦人Elon Musk話要開發電腦同人腦技術,能夠心靈感應.其實係高達呢套作品入面早就有,每次瑪莎出擊,阿寶遠遠就能夠感應到,最後大戰三百回合.呢種科幻作品,每次都能夠對我地現實作出預言,我諗無數Fans都曾經幻想過,究竟一部高達真係建造出黎,會係點樣嘅呢?
理論上來說,呢一套描述戰爭的動畫,其實係一套反戰作品.呢套作品透過強大嘅機械人,吸引無數男仔,但又用另一個角度教導我地,呢種強大係有代價,會導致冇辦法承受嘅結果,反映戰爭嘅殘酷.
當然高達百樣好,都只有自己知,佢哋又會問,鍾意咪鍾意咯,點解要買隻模型番屋企呢?鍾意嘅嘢當然希望擁有,放係屋企見到賞心悅目,又能夠滿足到收藏嘅喜悅.
或者男人愛高達,女人唔明白,就好似我地呢一班男人,睇唔明每一隻唇膏嘅差別質感,等同於佢哋唔知渣古同高達嘅分別一樣,每個人對自己所愛嘅事情,都有唔同嘅執著,可以有好深層次嘅原因,亦都可以係因為好單純嘅喜愛.
以優惠價訂閱一年雜誌,可獲贈精選訂閱禮品.
Subscribe


text:
text: Cynthia|photo:LIHKG截圖,新傳媒資料庫|資料來源:LIHKG
01 | 萬能的便利店
去過日本一定會同意,日本便利店真係好完美,關東煮,溏心蛋,Lawson炸雞,飯糰,樣樣都非常好食!每次日遊都一定會帶勁多食物返酒店做宵夜,又平又高質!
唔少網友都話,返到香港之後去便利店買嘢都要望下價錢,選擇少都算啦!仲要買咩都有種中伏感,勁難食仲要勁貴!
02 | 溫暖的廁板
日本的廁板真心好服務,可以洗屁股,仲會暖笠笠,冬天去到一坐低,成個人都會暖晒!至於香港嘅廁板有幾凍,相信大家最近都體會到,坐上去嗰一刻,簡直會凍到想彈起身!
除此之外,商場廁所的乾淨程度都好大分別,日本廁所非常乾淨,而且地下好乾爽,唔會濕淥淥!
03 | 食物有質素
有網友就覺得,香港雖然嘢食多,但冇樣精,小食方面周街都一式一樣,而且間間都係連鎖式,想食啲特色小店都要搵搵!相比之下,日本廚師對食材的認真已經完勝!
不過都有網友為香港平反,話喺日本唔食拉麵,燒肉,壽司,炸物就冇啖好食!而且香港煮法多,各國嘅料理都可以食到!美食呢樣嘢,真係各花入各眼啦!
04 | 日本限定好吸引
雖然好多日本品牌都已經喺香港買得到,但好多產品都係日本限定,香港買唔到!好似Häagen-Dazs限定口味非常吸引,可口可樂新出桃味,又或者合味道的新出款等等,都只可以喺日本買到,所以去旅行一定要大掃貨!
05 | 服務業有禮貌
相比之下,好多網友都認同日本人好有禮貌,行入一間店舖,無論你買唔買嘢都會好好笑容,唔似香港一話「自己睇下先」就勁黑面!
06 | 天氣較宜居
日本的天氣都比香港好很多,香港夏天又熱又焗,冬天就勁濕凍,加上空氣污染愈來愈嚴重,難怪好多人都會有皮膚過敏,鼻敏感等問題.
相比之下,日本的冬天屬於乾凍,冇咁辛苦,而且比較乾爽!好多人一去到日本,皮膚就立即好咗,無論幾凍都唔會起濕疹,連上妝都比較貼服!
07 | 冇人邊行邊食煙
喺香港好多人都會一路行一路食煙,不幸行喺煙民後面就要硬食二手煙,而且點避都避唔到!
日本煙民就會自己去吸煙區食煙,好多車站,商場都會設吸煙區方便煙民,唔會咁易臭到人,更加唔會邊行邊食,好有公德心!
08 | 地鐵車廂乾淨又靜
坐車的時候唔會有人大大聲講嘢,非常靜,而車門開了之後,會耐心等入面的人先落後上.
09 | 列車指示清晰
好多遊日的旅客都會覺得,日本的地圖超級複雜好難睇!但有唔少網友就大平反,話列車資訊牌好清楚,寫晒地點,第幾卡,月台號等等,完全唔難搵!
10 | 機舖選擇多
有鍾意打機的網友就分享日本機舖相比之下選擇多好多,機種比香港齊全,有TAITO,ROUND ONE 等,仲會喺機旁放條毛巾,可以抹乾淨再畀下一個人用,又或者會供應濕紙巾,夠晒貼心!


text:
有冇諗過其實喺香港買日本藥妝產品,分分鐘平過喺日本買?一來慳番機票錢,二來部分貨品計番匯率賣得平過日本!喺日本買又要自己格價(可差10-20%!),冇做research仲好易買錯嘢!要知道嚟得香港嘅都係人氣hit items,尤其係以下7大藥妝單品,連日本妹都愛用推介,可以放心入手呀!
1) 必入手單品 — 肌美精3D面膜
日本No.1片裝面膜肌美精,係唔少香港女生去日本時必掃嘅藥妝產品,特別係超浸透3D mask,緊貼面形,浸透均勻,連鼻翼位同下巴位都包到good fit,仲有超多精華潤足幾日好抵用.唔講你唔知,范冰冰都係用家!
2) 打造精靈眼 — D-up雙眼皮貼,假睫毛
日本妹由細眼變大眼全靠兩樣嘢——雙眼皮貼同假睫毛!日本最大化妝及美容用品綜合網@cosme第1位推介係D-up呢個品牌,佢嘅雙眼皮貼一叉一貼就搞掂,仲防水防汗,夏天用效果都好持久,加埋自然款假睫毛,雙眼即時精靈晒.
3) 防痘痘 — 明色美顏水
喺日本藥房,間間都見到呢支藍色樽樽嘅「明色美顏水」.無錯,佢係人氣產品嚟㗎,幾乎個個日本妹都識佢!佢含有水楊酸同Pionin成分,有助清除過厚角質同多餘油脂,預防黑頭及油脂粒,最啱混合性至油性皮膚用.
4) 黑色素殺手 — ShimiAX打斑膏
日本出唔少去斑產品,呢支ShimiAX打斑膏喺日本OL界口碑好好,佢注入高純度維他命C,持續型維他命E及高濃度維他命A,針對擊退各類色斑,由內而外抑制同時排出黑色素,快速改善及預防色斑,雀斑問題.
5) 香港買仲平!豆腐面膜
講真啦,去日本掃藥妝又唔係平好多,分分鐘爆喼行李超重仲蝕呀!如果你係「豆腐面膜」粉絲,記住留番香港買,因為仲平呀!日本賣要2,100 yen,香港萬寧$150有找!佢有咩咁巴閉?咪就係日本累積銷售超過4百萬件,日本樂天面膜5連冠No.1同埋梨花,紀香都私心推薦囉!
6) 吸睛靚包裝 — Organic Rose
好多人鍾意買日本藥妝,唔單止因為好用,價錢實惠,靚靚包裝亦係賣點所在,而Organic Rose就係當中嘅例子.佢一推出即成為@cosme化妝水部門評鑑第1名,一直保持三甲之內,同時亦攞到《VoCE》雜誌票選化妝水第2位.
7) 頭髮保養品 — Ichikami洗護系列
最後要介紹嘅係由堀北真希代言嘅Ichikami洗護系列,佢係日本藥妝三甲品牌,採用最hit嘅Botanical「純.和草」配方,集合十幾種植物成分,滋潤呵護頭皮同髮絲,仲不含矽靈,洗後清爽順滑,無負擔.
Save


text:
新一年等我阿Anne繼續為大家介紹下日本娛樂圈上位中嘅藝人啦!今日就介紹下最近注目度急上昇中嘅廣瀨愛麗絲!
廣瀨玲就可能好多人都聽過,其實廣瀨愛麗絲就係佢親家姐.兩姐妹顏值都好高,所以呢對廣瀨姐妹花喺娛樂圈都好出名,而青春逼人嘅佢哋仲成日合拍廣告!大部分都係以年青人為主要對象,可見佢哋幾受年輕人歡迎!
其實廣瀨愛麗絲小學6年級嘅時候已經被經理人發掘,而當時嘅佢又曬到好黑,又係一個短頭髮嘅籃球少女,連佢經理人都話當時根本唔知佢係男仔定女仔!
睇番以前嘅相,同而家長頭髮嘅氣質都真係幾唔同!
而家係時裝雜誌Seventeen模特兒嘅佢,早幾年仲係以短頭髮登上大銀幕,同組合Sexy Zone成員中島健人一齊主演《鋼之鍊金術師》原作者荒川弘嘅作品《銀之匙》嘅真人化電影,飾演女主角御影亞紀.
因為比較似外國人嘅面容,加上個名叫愛麗絲,所以佢成日比人問係咪混血兒.不過佢本人都證實咗佢係100%日本人!其實佢廣瀨愛麗絲只係佢藝名,原名係叫大石麻由子.網民都話可能係佢社長就係想營造佢係混血兒嘅錯覺,然後話覺得呢招好成功添!(而廣瀨玲原名就係大石玲華)
望落的確有啲似外國人嘅氣質啊!
點解話佢最近注目度急上昇呢?除咗嚟緊呢年有一系列佢有份演重要角色嘅電影同舞台劇作品之外,佢啱啱出演嘅週末綜藝節目《時尚主義》都引起咗網民嘅迴響!
因為大家發現咗呢個靚靚青春女演員原來係個宅女,而且講嘅嘢仲引起一班二次元愛好者嘅共鳴!佢喺節目完全暴露咗佢身為漫畫愛好者嘅一面,仲要唔係一般明星話自己都鍾意睇漫畫嗰種,而係真真正正熱衷die hard嗰種!
節目中公開咗佢間房嘅書架,佢仲逐一介紹自己中意嘅漫畫同二次元商品,例如棒球漫畫《鑽石皇牌》,佢就話最中意聲優花江夏樹配音嘅角色春市.同時佢用緊嘅iPhone case同樣係花江配嘅角色,《東京喰種》嘅金木研.佢仲喺自己嘅2017月曆發布會度同記者承認金木小天使係佢最想交往嘅對象添!(少女,咁仲重口味嘅XD)
以下係佢最引起各位網民共鳴嘅一啲金句.愛麗絲就話自己去旅行或者要出trip拍攝時都會帶大量漫畫去解悶.「如果要留一晚就帶15本左右,三晚就帶3至40本.」當工作人員問點解佢唔睇電子版,佢就話:「我一定要睇紙製版嘅漫畫.漫畫,必須咁先好.」佢仲話非常享受一頁一頁揭落去嘅感覺,話電子版無論如何都取代唔到!最後工作人員仲影到佢購買大量漫畫,而佢仲話:「希望可以死時被漫畫包圍住.」
廣瀨愛麗絲呢個宅女嘅一面令好多觀眾同網民都感到意外,好多人都話估唔到呢個靚女係咁中意二次元,而且仲堅守自己嘅原則!大家紛紛話對佢改觀同好感度上升!最搞笑嘅係當記者問佢想唔想出演《東京喰種》真人版電影同金木研演對手戲嘅時候,佢竟然耍手擰頭話:「No,真人版電影同漫畫係唔同,係兩樣嘢.」(詳細訪問可以睇呢度
)
妹妹廣瀨玲就試過幾次失言引起網民聲討,不過姐姐睇落就比較有常識,而且講嘅嘢都非常令網民受落~嚟緊佢仲會主演多套電影,例如同綾野剛拍嘅《新宿天鵝II》就演陪酒女郎,同山崎賢人合拍真人版電影《冰菓》,同埋日劇 《釣魚狂日記2》.雖然都有幾套係真人版電影,不過佢咁鍾意2次元,我諗佢識點做嘅!
《新宿天鵝II》預告,愛麗絲妹妹好似有突破性演出?
相信佢今年都會繼續上位,一於到時睇下佢嘅作品hit唔hit啦!


text:
隨住迪士尼動畫《小飛象》嘅真人版電影即將上映嘅熱潮,日本迪士尼都推出咗一系列嘅小飛象周邊,大大嘅耳仔真係超療癒啊~睇下有咩新品啦!
小飛象抱枕也太可愛了吧!!直接神還原嘅大耳仔,軟冧冧毛茸茸嘅軟萌質感真係超舒服!真係令人想一秒攤喺上面進入夢鄉啊~
仲有超大隻嘅小飛象公仔,可以又無辜嘅眼神真係令人忍唔住默默攞出銀包...
經常去旅行嘅sis絕對唔可以錯過呢個頸枕啊!㩒下頸枕側邊,小飛象嘅大耳仔就會跟住郁,設計超有心思!而且訓覺嘅時間仲可以遮埋塊面就唔怕畀人打擾啦~
必備居家小物!冬天一定要有嘅軟冧冧毛毛拖鞋,加上印滿小飛象印花嘅睡裙同埋同款髮帶,居家頹廢look 完成!我可以咁樣喺屋企hea 一整日㗎~
小飛象迷梗係要帶住小飛象周圍走啦~小飛象化妝包同鏡絕對要入手!滿滿嘅小飛象印花真係見到都好開心,而且化妝包仲貼心內附一塊小鏡,去到邊補妝都咁方便啦~
唔知你仲以為係擺設!其實係造工超精細嘅小飛象收納盒,打開個盒有小空間放你嘅小飾物同戒指,咁就唔驚周圍擺容易唔見啦~而且本身就有附贈三個精緻小象飛耳環,真係好值得入手啊~~
仲有好多小飛象周邊㗎~有興趣嘅sis 不妨去官網睇睇,帶小飛象返屋企啦~
Sources:disney jp
Text:Ling Chun


text:
作為TVB嘅高層,樂易玲不僅掌握旗下藝人嘅生殺大權,仲系娛樂圈赫赫有名嘅女強人!所以每年佢生日聚會總會有唔少藝人前來撐場.
雖然隨著TVB星光嘅減弱,樂易玲嘅聚會排除唔似以前咁耀眼!
但系今年新科影帝古天樂嘅蒲頭仲系讓佢零舍開心!
然而以往都有老公陪伴左右,幫手打理晚宴相關事宜嘅樂易玲,今年卻獨自宴客.
儘管接受訪問嘅時候,佢大方回應老公會喺工作結束后現身,但其實呢段婚姻一早系名存實亡.
究其原因,始終逃不開「女強男弱」四個字!
想當年從日本留學回港的樂易玲從助理編導一路做到導演製作人,因為頭腦靈活,雷厲風行,得到不少圈中大佬的賞識,《跛豪》《玉蒲團》就是由她和蕭若元,麥當雄等人共同籌畫的經典!
就當個個都以為樂易玲會繼續為事業奮發向上時,佢就結識咗現任老公陳君毅,與部分搞藝術嘅才子一樣,佢自信同幽默深深嘅吸引咗樂易玲,於是一直為工作而狂嘅佢,喺1993年作出結婚嘅決定.
至此,原本叱吒娛樂圈嘅女強人就噉回歸家庭喇!
之后,更接連生落咗2個仔,兩個人嘅夫妻生活都系美滿幸福!
不過俗語講得好,“江山易改本性難移”,一直對事業仲有一把火嘅樂易玲,表面好似好享受現狀,內心卻仍是有啲悸動.
所以當六嬸方逸華親自請佢重出江湖,打理TVB嘅時候,樂易玲毫不猶豫答應咗!於是2003年開始,樂小姐就成為六嬸嘅左膀右臂!
為咗適應工作,樂易玲晚晚加班到半夜,電話更加系24小時oncall,因為作為藝人資源部嘅領導人,佢一定要第一時間知道藝人嘅動向,一路做出最啱嘅回應!
也正是這般忙碌,讓佢同老公之間逐漸產生咗隔閡.而且樂易玲嘅名號越嚟越出名嘅時候,陳君毅嘅自尊心都開始作祟,因為不論出席任何場合,佢都成咗陪襯老婆嘅綠葉,呢讓一個男人點接受?
於是2004年,一向唔休假唔停工嘅樂易玲破天荒嘅向TVB請咗假,帶住兩個仔同阿媽去布吉旅行.
當時有傳媒爆料,呢次旅行,其實就系樂易玲同屋企人坦白準備離婚之行.
點知就意外遇上咗海嘯風暴,因為通信失聯,身處香港嘅陳君毅好擔心佢哋嘅安危.好在,樂易玲一行人有驚無險,平安歸來.呢次劫后重生,暫緩咗兩人離婚計劃,都令家庭恢復咗以前嘅和睦!
可惜好景不長,原本冇解決嘅婚姻矛盾又再次浮出水面,加埋港媒仲爆出咗陳君毅婚外情嘅消息,咁樣一來,十幾年感情生活岌岌可危!
唔單止樂易玲對陳君毅覺得失望,就連兩個仔都唔可以原諒老豆,還在社交網站上面公開咗心聲,呢一舉動讓陳君毅不得不收斂,於是喺呢段時間里面,兩公婆又做出咗和樂融融嘅樣子.
只系一次不忠百次不用,陳君毅既然出軌,又點會咁輕易回頭呢?
所以先會出現樂易玲獨自操辦生日聚會場面.甚至有圈中人爆料,佢哋其實早簽署離婚文件,從此再無瓜葛!
雖然好多人憎樂易玲喺TVB中拉幫結派,玩弄權術.
但系就貢獻而言,咁多年嚟,佢都為TVB輸出唔少人才,做咗唔少嘢.
而家只系因為事業心強就畀老公“拋棄”,實在系唔值得!
Like MisshkNews Facebook!不出门也能知天下事~


text:
2006年9月24日 星期日
Blueberry Delight 藍草莓夾心蛋糕@Friandise Cooking Studio
2 則留言:
我本以為做蛋糕好Relax,好休閒,可能揀o左過太複雜的花款,比較吃力,同瑜伽一樣都係o甘緊張(都唔明) 不過完成後又幾有滿足感!今次都算挑戰自己,冇計啦為搏紅顏一笑,有同我上過家政堂就知我呢方面有幾精(鑽媽實知,佢都比我外表欺騙過),今次實在係一個難忘經驗,多謝拉姑不時在旁提醒,唔係都幾難完成Lu!回覆刪除
我剩係試過一次去油麻地個間學過兩堂咋! 個次都係要自己執野, 不過就唔洗 share 工具啦,除第一輪的材料是一早放齊係抬面外, 其餘都要排除輪候的, 若然遇到個批客全部都係要搶第一的, 我地就會好似你地, 成日包尾啦, 不過幸好個阿 sir 教得好好, 好 nice , 仲主動教我地整朱古力 (係未包括在教材內架) , 後期睇雜誌時見到, 原來呢個阿 sir 好多 fan 架, 咪睇佢係油麻地鋪仔細細咁, 原來佢好受人歡迎, 除左教 cake 仲有教整好多野架. 個次我給自己四粒星 (哈..五粒星為滿分啊! ) 不錯的感覺! 很捧的! 下次就到時間, 有機會一起去吧, 我都想再學啊!! 因為做完後會好有滿足感的.回覆刪除


text:
2016年3月26日星期六
2016年3月20日星期日
一料兩食
之前真係勁潮濕,乾嘅衫掛喺度都變到又濕又軟身,牆身似俾人潑完水,地下又好似倒瀉水咁,仲濕到爆燈㖭呀!"爆燈" 唔係純粹加重語氣嘅比喻,而係真係濕到燈膽都爆埋,應該係因為濕氣太重而短路,一撳燈掣就即刻 "pop" 一聲燒咗個膽喇!!
今日又整普羅旺斯燴雜菜 (ratatouille),仲特登留起咗少少雜菜嚟整咗個 open sandwich 㖭!
2016年3月18日星期五
韓國石鍋飯 Dolsot Bibimbap (돌솥 비빔밥)
2016年3月9日星期三
素蘿蔔糕
呢兩年過年 Ernest 媽咪都有送我蘿蔔糕,所以我自己都懶得整.
大年初一去老表家團拜,表姐特別整咗個素蘿蔔糕俾我同大表嫂食,真係食過番噚味,其他食肉人都爭住要食!趁依家都仲買到靚蘿蔔,等我都自己整吓先!
其實都知道唔用臘味整的話,應該要大大多加調味料,但因為我一向食得清淡,而且又怕榨菜會好鹹,所以都唔敢大刀闊斧咁落調味,結果係唔係好夠味囉!不過咁有咁好,反而食得出蘿蔔嘅清甜,係食咗幾廿年蘿蔔糕以來從未有過嘅滋味,始終不時不食係智慧,冬天白蘿蔔當造特別清甜好食!
2016年3月6日星期日
烤焗茄子 Aubergine al Forno
Facebook add 咗 Jamie Oliver 個專頁,原來佢都整好多 vegetarian recipes.呢個 Aubergine al forno 食譜一睇就已經覺得好吸引,而且材料又好簡單,不過有少部份食材我手上無,所以改用其他材料代替.
整呢個烤焗茄子唔單只簡單,又唔使開鑊,最啱好夜先放工返到屋企時整,唔怕炒鑊聲音嘈到隔離上下左右.最正係灑面啲麵包糠料,有香又脆!
訂閱: 文章 (Atom)


text:
更多
2021-09-19 269 瀏覽
今次經朋友介紹,去左油麻地試一間新拉麵店,叫做MAKI,佢竟然身處於廟街牛雜隔離,完全幻想唔到會有一間日本拉麵店.我都係抱住無咩期望嘅心情,因為香港做日式拉麵,好多都做得唔似樣,我係日本食過好多拉麵,總係有幾種口味特別喜歡,係香港食唔返的.睇睇餐牌,就係佢啦!傳說中要來一試的藍色雞湯拉麵!除左藍色雞湯拉麵,我仲說服我朋友叫一D比較顏色鮮艷嘅拉麵比我影,為求畫面豐富D呀嘛!所以我地另外點左辣味豬骨湯拉麵 + 味噌拉麵.先黎講下呢碗(藍色雞湯拉麵)話說日本東京「本所吾妻橋」有一間叫做 「吉法師 KIPPOSHI」,佢原創左一款鮮藍色的藍色雞湯拉麵,觸目度甚高!我當然就係為左佢而來一試,到底係咪抄襲日本名物呢?藍色(清雞湯拉麵)HK$85但估唔到係,佢用左另一種食材「蝶豆花」去製作湯底,加入大量雞肉,湯汁有好濃重雞肉味,但佢感覺唔油膩,好清新,唔會覺得食左好肥咁.而且佢配料都好多,有兩片豬肉叉燒,就算咬過佢都唔會散開,做得好結實.仲有原隻雞蛋,好足料!雞蛋上面仲插住支野,係咩黎?麵質較粗身,吸湯力夠,麵質彈牙,唔錯.原來佢會比一支檸檬汁你唧落個湯,令佢變成紫色!呢個就係蝶豆花嘅特性!落完檸檬
我都係抱住無咩期望嘅心情,因為香港做日式拉麵,好多都做得唔似樣,我係日本食過好多拉麵,總係有幾種口味特別喜歡,係香港食唔返的.
睇睇餐牌,就係佢啦!傳說中要來一試的藍色雞湯拉麵!
除左藍色雞湯拉麵,我仲說服我朋友叫一D比較顏色鮮艷嘅拉麵比我影,為求畫面豐富D呀嘛! 所以我地另外點左辣味豬骨湯拉麵 + 味噌拉麵.
先黎講下呢碗(藍色雞湯拉麵)
話說日本東京「本所吾妻橋」有一間叫做 「吉法師 KIPPOSHI」,佢原創左一款鮮藍色的藍色雞湯拉麵,觸目度甚高!
我當然就係為左佢而來一試,到底係咪抄襲日本名物呢?
藍色
(清雞湯拉麵)HK$85
但估唔到係,佢用左另一種食材「蝶豆花」去製作湯底,加入大量雞肉,湯汁有好濃重雞肉味,但佢感覺唔油膩,好清新,唔會覺得食左好肥咁.
而且佢配料都好多,有兩片豬肉叉燒,就算咬過佢都唔會散開,做得好結實.
仲有原隻雞蛋,好足料!雞蛋上面仲插住支野,係咩黎?
麵質較粗身,吸湯力夠,麵質彈牙,唔錯.
原來佢會比一支檸檬汁你唧落個湯,令佢變成紫色!呢個就係蝶豆花嘅特性!
落完檸檬汁,食落仲有檸檬酸咪咪嘅感覺!
紅色
(櫻花蝦辛辣豬骨湯拉麵)HK$70
呢碗橙紅色的 辣味豬骨湯拉麵,店主話佢係以九州拉麵以福岡最出名嘅豬骨湯底風格製作.
果然真係豬油味好重,豬骨湯好濃極濃,可以話係我香港第一次食到真係日本食嘅味道,大驚喜!
麵質同雞湯拉麵都唔同,佢係用左幼麵,因為濃湯用幼麵會較適合,真係相當認真!而且口感同味道都係我東京中野「豔MARU」食到嘅感覺,真係好似去左日本食拉麵!
湯底落左好多櫻花蝦所以好香蝦殼味,好似蝦餅果種香味.
湯底微辣,唔係真係想像中咁得人驚,而且仲帶少少甜味,應該係豬油嘅甘甜,超好食!我連湯都飲埋!
上面一件非常搶眼就係櫻花蝦餅,雖然比湯浸過,但佢變成上脆下軟,軟得黎唔會腍哂,反而似食緊蝦餅好煙韌,真心正!會再翻啅!
橙色
(味噌豬骨湯拉麵)HK$75 以豬骨湯底製作,所以豬油味都好香好重,超濃郁嘅口感,味噌味好香,咸咸地,微辣帶甜,呢一碗比較簡單,但都好好味!
豬肉叉燒唔會散開,肥瘦均勻,真心抵讚!
問返老闆,點解佢碗碗麵嘅質地都唔同,原來係因為佢每一款都以日本唔同地區拉麵為主題,所以要配合返當地湯底口味同麵質口感.
認真傾談之下,原來大廚係日本拉麵店學師4年,每年都會轉去不同地區學習拉麵製作,所以我真係食到好多日本地道嘅拉麵口感!
大感動!
大廚表示而佢地所有麵條都係採用日本材料於香港廠房製做,相當新鮮可靠!
另外我地幾個人,仲叫左一碟串燒試下
雞心 -彈牙,醬汁好甜,唔苦唔腥,少甘香,呢個有驚喜
泡菜豬肉 - 好香泡菜好fresh,豬肉油花好重,兩者平衡得好好
雞軟骨 - 卜卜脆,黑椒香,帶少少雞肉咬口,中規中距
雞腎 - 爽彈牙,好原味,無乜調味.
牛舌 - 好厚肉!但有筋,難咬少少,好香牛油味,都好腍好易咬.
HK$28咁大串性價比算最高.
大蔥雞肉 - 大蔥好香甜,帶辣.雞肉好結實好大件,但嫌醬汁唔夠多,可以再多D.
鰻魚 - 味道正常,不過不失,無驚喜,份量有點少,嫌唔夠喉.
成餐最滿意係紅色櫻花蝦湯拉麵,我諗我黎緊可能一星期要食一次,止下日本癮先!
店內環境都好有日本居酒屋小店感覺,當去下旅行咁止下癮都唔錯,好過去好多連鎖拉麵店呀!
張貼


text:
今日為大家介紹十個延續爸爸媽媽名氣甚至比佢地更高高人氣嘅葫爆星二代.今日DailyView網路溫度計根據人氣星二代透過網路大數據做左個調查.䏲入面會唔會你識嘅星二代!
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
錢凱晴係湯盈盈同錢家樂嘅大女.由佢未出世開始已經受到矚目,爸爸媽媽都成日喺受訪時提到囡囡嘅生日點滴.另外其實成日都會喺各大討論區見佢個名.人稱高登女兒-錢七,可見錢凱晴嘅高人氣啊.
黎峰睿係黎諾懿同太太李潔瑩嘅囝囝,一向鬼馬嘅黎諾懿喺未諗中文名比囝囝嘅時候就幫佢改左個乳名叫小春雞.佢地仲開左個YouTube channel分享小春雞嘅日常生活.一舉一動都紀錄喺鏡頭下,咁樣我地都可以睇到小春雞嘅成長過程啊.
2017年出生嘅Brendan Lee係胡杏兒同圈外老公李乘德嘅囝囝.而佢個名都係一個由來,Brendan係一個愛爾蘭名字,係王子嘅意思,而個名又係爸爸發夢嗰陣時諗出嚟嘅,爸爸連發夢都諗住囝囝個名,應該係好期待囝囝嘅來臨.
2015年出世嘅Sofia係梁詠琪同西班牙藉老公所生嘅混血BB.自從Sofia出世後就一直受到傳媒關注,而媽媽Gigi也不時於social media上分享囡囡嘅近況.可愛嘅佢遺傳左媽媽嗰對識講野嘅大眼睛同爸爸的深邃五官,融化左唔少人嘅心.
梁子柔乳名梁浸浸係Yumiko(鄭希怡)同化妝師老公Andy嘅囡囡.Yumiko話囡囡嘅中文名叫『子柔』,係佢同老公一人改一個字,佢改個『子』字,因為罰抄嘅時候夠簡單,而Andy喜歡『柔』字,覺得可能佢唔夠溫柔,想囡囡溫柔啲.前排仲做左阿嬌婚禮嘅花女可愛模樣迷死唔少哥哥姐姐啊.
2017年出世嘅張靖係謝安琪同張繼聰嘅細女,英文叫Karina.值得一提嘅張繼聰曾經講囡囡嘅英文名係佢未出世嘅時候「報夢」嚟,好神奇.年紀細細嘅Karina雖然無自己嘅social media帳號但喺爸爸媽媽同哥哥嘅post都見到好多佢嘅身影架.希望以後都可以見到多d佢嘅得意相啦!
張慕童因為英文名叫Morton所以大家都暱稱佢係魔童,係袁詠儀同張智霖嘅寶貝仔.靚靚為咗俾魔童同其他小朋友一樣有平靜快樂嘅童年所以好保護佢,唔俾佢喺媒體下曝光仲拒絕一切廣告拍攝.不過佢同chilam都會Po魔童嘅生活照,所以大家都仲可以見到佢嘅可愛模樣.
今年11歲嘅張瞻係謝安琪同張繼聰嘅大仔.以前成日都「客串」爸爸媽媽嘅直播,有一次更喺爸爸直播冧媽媽嘅時候插話阻住佢直播,爸爸即刻扮嬲叫佢唔好阻止哂,搞笑互動引來網友關注.而James前排都自己開左個IG同廣大網友分享佢嘅生活,仲不時post同妹妹嘅温馨合照𠻹啊!
2017年9月出世嘅Chant係郭富城同太太方媛嘅囡囡.而郭富城曾經公開提過Chant呢個名係一個希望嘅意思,新生命嘅誕生係佢同太太嘅新希望.雖然Chant無公開喺節目上出現過,但報章雜誌都有唔少關於佢嘅報導.睇嚟大家都Chant嘅成長過程都好感興趣啊.
Jasper陳小春跟應采兒的寶貝兒子.Jasper其實可以翻譯成「碧玉」嘅意思,父母應該係希望陳胤捷長大可以同碧玉一樣咁有氣質.Jasper係榜上最有人氣討論度最高嘅一位.因為佢同爸爸陳小春一齊參加《爸爸去哪兒》第五季,父子之間可愛嘅互動收到矚目,Jasper軟萌可愛嘅一舉一動更擄獲唔少姐姐嘅心!
分析說明:
本研究資料分析時間範圍為2018年1月12日至2019年1月11日,共一年.
網路大數據系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『最萌星二代』相關文本進行分析,並根據網友就該議題之討論,作為本分析依據.
DailyView曰:
唔知今晚會唔會夢到未來BB個名呢!


text:
由於越嚟越肥,頂自己唔順,咪google吓personal trainer諗住做返運動.
上上星期走咗上 BodyExpress試玩,wow,覺得好掂呀.
首先,咩係EMS training?
自己睇
quote佢:
「 原理
最初 EMS (脈衝電流刺激訓練)被 NASA 運用在太空人進行太空探索時的肌肉訓練,在無重力環境下,肌力相對流失更快,必須透過高科技強化肌肉.
模擬人體大腦生物電信號,將信號級中低頻率脈衝電流通過汗腺導入技術傳輸到運動神經.
調節肌肉收縮強度 ,時間和規律等,指揮同組肌肉群協同工作.
發展肌肉力量.
幫助改善肌肉軟組織傷病.
減脂塑型.」
咩掂?先嚟做過分析…唉唉唉:我屋企個Tanita脂肪磅長期冇偷懶,一直話我知我脂肪比率已達恐龍級數,今次更加事實擺在眼前:
慶幸仲合格,但年紀大機器壞,瑜伽又就唔到時間,近來先每日做幾分鐘plank.肌肉流失啦,脂肪積聚啦,我連BEFORE AFTER果張BEFORE相都唔想影上嚟,必須減fat操肌肉,練到馬甲線再post.
另,muscle-fat analysis 我而家係C,希望練到D,即增加肌肉減少脂肪.
咁能夠斷症啫,係咪可以下藥呢?
同網上睇嘅一樣,要除曬衫包括內衣褲換咗佢套黑色Trek Suit,再著件濆濕水通電外套,企上部機學Basic Squat,我真係做過瑜伽連無影凳都坐唔好.
部機可獨立調校每個位置電流:
小鮮肉靚仔教練(佢嘅身體分析攞成90分,體脂肪得11%)就按照最基本呢啲動作,不斷教同鼓勵我做(其實係虐待…佢好啱做).電流嚟4秒停4秒,感覺似睇龍珠果啲重力訓練,幾分鐘開始索氣,流汗,然後肌肉一如佢所講痛咗3日.由於 網上睇研究話train muscle快見效又近office,啱我呢啲要返屋企同仔做功課,又join咗.(基本上我好易Sell,而佢哋直頭唔Sell,Nice.)
今次再裝埋呢個
MY NET DIARY控制卡路里吸收.上星期五去第二次,之後book定routine一星期兩次.教練講過,就算唔講都知,齋train muscle唔控制diet唔會瘦,今朝磅重,輕咗係預料之內,竟然連脂肪比率都下降埋(都唔知幾耐冇見過…),實在太滾動喇 TT,(wordpress點解冇EMOJI)希望今次唔好三分鐘熱度啦.(衰格地畀咗錢係好啲!)
官網:
Capcom
乙定腐呢,有得偷窺裝人著花花底底,小遊戲篤到佢E E AH AH點都腐腐哋.
我懶整攻略喇,不過人哋又快又齊,可以睇
WIKI.
俾360 yen呢個咁掋嘅價呃咗入去之後,就發現原來好多嘢陰啲陰啲加你錢,面談延長都要120yen,不過相信唔課金都可以「完成」成個episode 1嘅,係爭在果啲乜度物度可能唔會夠,亦都少戀愛情節兼冇good ending啩.
玩咗粒零鐘:故事講有個靚仔失憶被困喺山上收容設施(即監倉?),然後一個素人即你被帶上去做美其名相談員其實係竊睇竊聽褻玩.個setting幾特別,看守員一望有啲似吳彥祖,可惜一笑就破壞曬.cafe個master都幾型,公園果
條就唔好提喇.90後嘅梅原裕一郎把聲都幾好聽,我估點都會玩完episode 1啩.
P.S.原來每個episode都係得3次延長時間,咁720yen一個episode,玩曬6個就4320yen,咁日本應該都好多人會俾曬錢.
PPS Betones係咪植入廣告?
K歌app唔係咩新嘢,我間唔中有用headphone咪唱
K歌逹人.不過近排好多朋友,甚至連唔唱K嘅同事都去淘K歌神器.我都忍唔住上香港格價網搵香港行貨買,睇相有分別,但用其實又分別不大,爭百零蚊,叫做有香港代理1年保養囉,電子嘢,撞手神,高仿都未必會壞.係代理話真有laser貼紙,或者有代理右邊個貼紙,機身平滑同埋有產品專利號,假果啲聲再「浮」啲喎,冇認真研究.同事話去羅湖100人仔有交易.
一路用K歌達人自娛冇理share俾人問題,但朋友whatsapp俾條mp3我,我都唔識俾返佢.
VIDEO
於是試
天籟K歌,connect枝咪好簡單用返IOS個bluetooth就得.點歌後就識自動喺咪出你把聲同音樂聲,個人認為夠大聲.
但到錄音呢,唔關枝咪事,係IOS同Android都唔support bluetooth in條人聲(未爬文,或者有其他app得),一定要用佢條線插咪同iphone/ipad headphone位先得.問題就嚟喇,
音樂太大聲會撞曬咪,太細聲根本聽唔到,發覺自己都甩曬bit,而錄人聲太細聲,即使已校100,之後校細echo,校大音樂係冇問題嘅,亦都冇V聲,同普通headphone個咪錄一樣好太「風」聲,可能我揀咗「錄音棚」音效模式,不過噴咪聲就好咗好多,兼冇曬啲呼吸聲添,其實應該唔係好事.錄音感覺有少少delay,太大聲會拆拆哋,不過強國嘢嚟計,OK啦.
然後保存.同小米盒子一樣,大陸嘢係好難用正常邏輯去諗明,點解唔係我的主頁,斷估係英文local drive去垃圾翻譯為「本地作品」,天籟已經算就IOS,喺呢度可以俾你導出.
上網爬文可以用裝
iTools(試咗都ok啦),要小心唔好同時裝埋好多垃圾落PC.但其實用返PC iTunes就得.
file無論save乜,齋音樂,mv都係出MP4 format,要用返是但一隻
mp4 to mp3 converter先得. 正常應該save條聲就係導出mp3啩(要試吓).
音樂比人聲大,我將人聲校85,音樂55都ok.之後可以上網搵任何edit audio file嘅equalizer去搞搞.例如:
NCH隻WavePad Sound Editor.不過我未摸熟邊個Hz要boost邊個Hz要fade住,唔理住.
反正將個file e俾自己,喺IOS開email,save file再share返落whatsapp就得.
都幾煩:)
呢首薯話合格,冇執過任何嘢,開心些牙:不過又由mp3轉返mp4都幾無聊(._.")
VIDEO


text:
今日去o既地方都係自己睇中o既舖頭, 總共去左3間..
1. Vanesse L. Couture
呢間係我一開始搵婚紗時已經睇中左, 所以今日上去試時已經好興奮.. 上到去係阿Van serve我, 睇左相簿之後揀左一o的款, 佢已經知道我好鍾意lace, 所以就搵左幾條俾我, 我一睇就好鍾意一條維多利亞款, 當然跟satis factory vintage gown有o的分別啦, 不過我一著就覺得好靚喇, 就係我杯茶... 跟住再試另外兩款lace就麻麻地, 因為我都係鍾情A-line款, 而且又唔會拱起o既...之後我就試左1件紅色o既中式EG, 真係好靚呀...勁鍾意...試得太開心又同阿Van幾好傾, 傾左佢係彩福擺酒o既o野添, 試完之後我就興奮得濟冇再試其他, 然後阿Van就講左一次package價錢俾我, 同各位bride-to-be講o既一樣, 個價錢都係within我budget. 不過我今次試o既目的就係係expo前試左先, 如果啱就等expo再join, 睇下仲有冇o的優惠ma, 所以我當然冇落訂啦, 忍到手, 不過阿Van都冇乜o野, 叫我慢慢諗, 仲俾張expo邀請咭俾我添...我諗我好大機會會租佢啦!
我就試左呢兩件好鍾意喇, 其他兩件就搵唔到o的相!
2. Grandness Co.
試左差唔多個半鐘, 我o地又出發去加拿芬道o既Grandness Co. 又係落緊雨啦, 對鞋仲係好濕, 所以好唔舒服...
因為早左到, 而且又有新人試緊, 所以我o地就睇相簿mark相先.. 我見佢o地又有人試妝, 又有新人睇緊相, 都幾好生意喎!
終於到我試喇, 其實WG唔係好多心水, 因為我太鍾意Vintage款, 而佢o的款比較elegance, 所以係好難揀底下都揀左兩件, 再加一件我覺得好靚o既EG.. 佢o的款同質料真係唔錯的..仲有因為我比較高大, 好多衫都比較細, 個sales見我fitting完效果唔多好, 特登即刻入去改大o的俾我再試, 又好細心fitting, 呢樣真係要讚下, 咁o既服務態度先啱o架ma, 不過因為我太鍾意vintage款, 所以都係未有"叮"一聲o既感覺, 佢個package都ok, 不過就唔包首飾, 所以我o地都係再諗諗先就走喇!
3. Elegance
跟住我o地就去左金巴利街o既Elegance, 入到去得一個sale, 而且佢又serve緊另一個客, 咁就唯有睇相先啦, 之後等左好耐我o地都好眼訓佢都仲serve緊個客... 到後來個sale行過o黎問我想要乜o野款, 我揀左o的, 有o的出左街有一件vintage o的就賣左...ohoh!! 咁就揀左兩件試啦, 點知入去fitting佢就叫我自己試就走左, 著左佢都有入o黎幫幫我o既...但係整個過程好快, 好求期咁, 試完就咁俾個pricelist我, 跟住講得好快, 然後佢又去serve返個客..之後17號都有同我講佢究竟想唔想做生意, 好似唔想做我o地生意咁, 偈都冇傾多句, 又好cool...我心諗如果你咁忙serve唔到兩個客就唔好應承我試衫啦...個package又唔係平, 所以我o地就好失望咁走左喇!! 相對Vanesse L.同Grandness o既服務態度, 真係冇得比啦, 負分! 呢間, 我一定唔會租lor!!!
今日試住咁多先, o黎就過年, 大家都休息, 過年之後再試過, 亦都會去expo睇下有冇優惠先!
祝各位新年快樂, 甜甜蜜蜜, 心想事成, 萬事如意, 最緊要籌備dream wedding事事順利!!


text:
香港metal band最大問題唔係唔夠技術,而係唔夠風格,由某幾隊band開始聽起夾起而似佢哋好正常,但發展一段時間之後仍然只追求更加似當初令自己聽歌夾band嗰隊嗰類,而唔係嘗試唔同嘅嘢開拓自己嘅路,喺香港band之間好普遍.呢一套十幾年前觀塘Livehouse雜錦show時代仲行得通,因為嗰陣香港metal band好少,練得勁玩得好嘅更少,就算音樂唔點特別,基本上你有返咁上下功力企得到上台已經有人睇你撐你.
但呢個時代唔止本地band數量多咗,要睇外國band無論網上定現場都易得多,當大家玩嘅做嘅一樣,自己地方競爭已經夠大,計埋外地的話都未使講日韓更加唔使講西方,單台灣同大陸已經大把band贏你幾條街,有時仍然會支持真係只因為「本地人撐本地band」呢個主場優勢.
呢樣我相信夾開band嘅人唔會唔明,只不過集中練一樣嘢點都容易過創造新音樂,因為就算技術台風未到好頂級,只要有一定級數都夠喺自己地方撈落去,但要造一樣新嘢唔止難仲要更多時間精神甚至更高技術,做到出嚟唔掂嘅仲會俾人笑踩多幾腳,點解要攞苦嚟辛?香港地夾band己經咁難出show嘅機會已經咁少,梗係越穩陣越好啦.當呢個成為香港(metal) band大風氣,我會更加欣賞樂隊敢去創新,敢去玩冇乜其他香港band試嘅歌路,而每講到呢個題目,有三隊band我一定樂此不疲猛咁提.
Dandelion Mound仍然係我心目中近代香港metal band之中最大遺憾,好難得香港有人玩metalgaze/blackgaze,歌寫得好而且夠出最少一隻EP,不過唔知人事方面係咪有問題,每次睇live班底都好似有啲唔同,好處係搵得啱人對音樂發展有幫助,最後就正式成為blackgaze(雖然個歌佬好多時唱得太core),但陣容唔穩定亦對每場表演方式同現場水準有影響,後期嘅live的確唔算玩得好好,最後更加未出到碟就散埋.雖然Topsy-Wave差唔多同一班人,兩隊歌路同表演分別都幾大,Dandelion Mound種音樂同感覺喺香港真係冇另一隊band代替得到.所以出唔到碟真係好可惜.
而djent開始嘅新metal band比以前更追求技術,歌曲整體同現場感染力唔及之前幾代係事實,但我唔太追新派都好鍾意Black Night Red Sky.progressive deathcore本地罕有之餘唔係整幾個breakdown等live有得俾人high就算,而將重點擺返落寫歌,有衝位有chok位有飄位編曲又有條理,技術同創作上好多都係同期香港band之中未見過,真正達到progressive創出新方向呢重意義.國際學校學生同喺外國文化圈子入面生活嘅band友諗法同做法向來唔同本地人,令佢哋成為一隊好特別嘅香港band,live又玩得好非常有feel,可惜呢頭話隻EP搞掂咁滯就出得,嗰頭就話隊band冇咗,又係香港metal一大損失.
所以最後一隊Synergy我曾幾何時都擔心過會唔會步另外兩隊後塵,因為大家同樣走自我創新路線,但佢哋最難sell:Dandelion Mound手blackgaze出得metal gig又出得文青show,Black Night Red Sky有大班core系觀眾支持新派metal fans又鍾意,如果呢兩隊都做唔住,歌路同客路更加窄嘅Synergy照計幾難捱落去.點知最後得佢哋出到碟.其實我有少少爆冷feel.
後生嘅未必知,Synergy其實算香港metal界all-star project,成班佬都係夾過十幾年幾隊band仲要好多係勁band(如果你聽香港death metal但係未睇過Hermetic Silence,你已經錯過咗好多),而嗰啲band就係我十幾年前啱啱開始聽metal第一批接觸嘅香港metal band,跟住大家夾埋成為Synergy,由第一場live到嚟緊第一隻碟release party,喺香港出過嘅show可能只得Incoming Take Cover呢場cover show冇睇到.Synergy應該係我呢世人追得最貼香港band,名乎其實細細個已佢哋聽佢哋班人啲嘢睇住佢哋大.講完都覺得自己好老.
但我非常樂於呢(十)幾年噉樣睇住佢哋,睇咗十幾年玩得好嘅香港metal band好多,但掂得嚟有格嘅非常少,所以每有一隊可以令你覺得好唔香港band甚至唔完全似聽開嘅外國band實會特別留意.因為夾Synergy之前啲band歌路已經有death有nu有progressive好雜,五湖四海夾埋Synergy歌路就係你都唔多捉到路,第一次睇live聽《In Your Eyes》反應係「嘩乜咁Carcass嘅」,然後第一次聽《The Dromos Home》,「嘩乜咁Opeth嘅.」呢兩隊都係你聽香港band時極少機會聯想得到,香港亦冇人玩progressive death metal咁滯,最接近我只知道2003年審判日有隊Phantasmagoria,當時上台好似只玩咗一首歌,就係將Opeth全長二十分鐘嘅《Black Rose Immortal》cover晒,不過跟住唔知去向.會玩Opeth式prog-death同時有原創作品公開嘅香港band,Synergy應該係第一隊.
亦因為追咗咁多年至會明白有幾難sell,其實睇佢哋出live台下反應就知.而家代人聽core嘢同死衝嘢大,唔識首歌唔緊要你有個beat或者breakdown俾我live跟住玩就得,同覺得隊band個個人都係彈/打solo當riff至算technical/progressive,而唔係舊時用編曲做氣氛種手法.當冇咩特登寫俾觀眾現場玩嘅位,仲要差唔多首首歌都兩個字長每隔一陣就變一變,唔係事前已經聽過甚至聽得幾熟吓,身處現場的確唔係咁容易投入得到.好多人聽Synergy第一個回應都係「好Opeth」,呢份絕對係美譽,只不過Opeth屬於必聽個年代已經係十年前,當而家班後生會問返你「邊隊係Opeth」或者「唔係啩你仲聽Opeth」,「好Opeth」有時唔完全係好事.加上隊band已經少出show,亦唔多歌擺上網俾大家入場前溫定書,整體唔太利於推銷自己.有時有態度有原則係需要付出嘅.
而且其實已經冇咁Opeth架喇,早期啲歌較接近melodic death時期Carcass,2013年隻demo左右《Dromos Home》同《The First Filth》先開始大變,前者舊時個版本仲要更Opeth,中段唱一句就急停嗰吓放慢之餘結他全清聲,同後段入男聲bridge之前有一吓好progressive rock嘅清聲chord,就連唱法都好初期Opeth/瑞典death metal式用聲咬字較清有時甚至少少black,都係令人一聽就覺得Synergy「好Opeth」嘅特色.不過唔知係咪嫌造作得滯或者唔想太Opeth,最後版本幾個位都改到冇咁prog rock,唱亦集中典型death式沉聲,對於好鍾意舊版嘅我嚟講係有啲失望,樂器同演唱音色上對比大會更有效帶出首歌氣氛.
但呢個轉變令而家嘅Synergy搵到一條自己嘅歌路,「好Opeth」只係一個引子,其他歌聽真就會聽得出獨特之處,亦唔會令你覺得「咪又係邊隊外國band」.《The First Filth》,《迴》同《Dromos Home》一樣屬於「Opeth系」,要搵Synergy入門歌三揀一就得,只揀一首正路一定係《Dromos Home》,不過我更想推《迴》,除咗編曲同氣氛唔同另外兩首有自己風格,仲唱廣東話加有男女聲,創作同技術原素方面最多元代.
最直接嘅《優越論》係另一邊「Carcass系」,快板為主加唯一一首短歌(以Synergy標準寫首歌閒閒哋接近兩個字長,四分鐘叫好短架喇),第一次睇反應就係現場觀眾終於有個位唔會咁悶喇,目前亦只得呢一首現場向曲目.如果有睇佢哋早期live或者會記得《In Your Eyes》,係第一首正式公佈作品風格亦接近《優越論》,不過屬於最早期創作唔及而家咁成熟,好似後半個melodic solo outro唔太夾前面個feel之餘似應該擺喺BlackWine嘅歌而唔係呢度,當有相似同時更完整嘅《優越論》,《In Your Eyes》的確唔算好必要.但《LAIKA》作為樂隊一個時期嘅總結,就算搵唔到適合位置擺呢首歌,對我嚟講《In Your Eyes》最能代表變到「好Opeth」之前嘅Synergy,當bonus track送俾大家見識吓隊band初期係點都好吖,一隻CD夠位放架.(其實將兩首demo remaster完再塞埋入隻CD都仲夠位架,到時就真係變成階段性總結嘅Synergy全集喇)
中間四首咁高質素,我反而覺得缺憾在全碟開頭.一隻碟最重要開場做得到聲勢奪人,所以選曲一係夠恆一係最搶耳,而《夢道》個頭同《LAIKA》序曲連貫之餘氣勢的確好有開場格,但聽到後半有點後勁不繼,搵唔到「Opeth系」大反差編曲特色時更似一首加長版《優越論》,偏偏《優越論》優越之處就係唔賣編曲賣力度而濃縮成四分鐘炸晒佢,《夢道》長差唔多一倍但編曲集中death metal技術同節奏上變化,要寫得長同時維持到高音樂性絕對唔容易.當後面一連幾首每首都咁有特色,《LAIKA》最平淡反而係開場.
《Sodom and Gomorrah》放最後正路,通常實驗性最高,最玩氣氛或者全碟最爆嘅歌最啱用嚟埋尾,而呢個九分鐘長實驗幾蝦人聽,一來前面啲歌本身已經唔叫易聽相當花精神,最後一首仲要再玩長啲實驗啲,係挑戰緊聽眾精力同集中力.當然作曲編曲做得好可以救返,只係寫長歌最難一向係後面點樣可以冇突破都最少足以維持落去,而首歌最吸引係個頭但敗也在個頭開得太大.你一聽到唔知算印度定中東個intro,聽完頭六首個心點散都會醒一醒,因為一聽到個intro就會諗「咦嚟緊有新嘢喎」,跟住波動亦夠大,只不過嗰份異域氣氛只係最頭同後面整一整點綴一下,intro帶俾你「有新嘢」個想像空間好似一直都填補唔到.
當主題係史詩級聖經災難故事仲要做壓軸加埋呢個intro,我就預期會炸到天火焚城好撚勁噉撚樣,點知前半炸晒後面有點虛,就好似啲天火硬係出唔到,有點覺得俾人昆咗.不過當《LAIKA》係總結隻碟之前嘅Synergy,而《Sodom and Gomorrah》係一個未來新歌方向嘅新嘗試的話,我對新歌又會有啲期待,因為首歌做唔足一回事的確做到前面咁多首(舊)歌未試過嘅嘢,Carcass完Opeth完之後睇吓可以再搵到乜嘢新玩法.我會希望唱方面可以實驗多啲.
其實我覺得拆聲方面demo時期以至《In Your Eyes》都比正式錄碟時變化更豐富,而家有時唱腔聲調偏向單一,有啲位用返高音啲black返啲聲底唱會更惡.而且本身已經有把高識別性男聲時,男女聲理應有更大發揮空間,當然有啲嘢太多就濫,好似全隻碟每當有男聲出現就寧舍搶耳,因為做到一份好似專誠搵人featuring唱嘅效果而突出,只不過當本身就唱得之餘Synergy音樂就係多元,呢方面好值得發展一下.例如,如果《Dromos Home》頭幾句拆聲用偏black腔方式唱(其實demo版就係噉),甚至男女聲每人輪流唱幾句,氣氛已經好唔同甚至更強烈.
另一樣當然係唱多啲廣東詞啦,始終冇成員英文特別好時,英文詞好難寫得靚更難冇錯,正如兩首舊歌英文詞其實有相當多文法錯誤,如果唔係隻碟兼作一個總結而盡量保留歷史痕跡,我係成員的話一定提議呢兩首不如重新填過詞啦.如果全部唱中文咪乜都唔使怕囉~加上呢個時代廣東話文化比以往更重要,堅持唱廣東話更加有意思有價值.
而出下一隻碟時,希望錄音方面會再有突破.呢兩年香港metal band出品帶出完全Made in Hong Kong嘅製作質素唔會差得過外國同級樂隊,雖然仍然有一份近代metal碟普遍嘅電子修飾味,但相信好難避免,因為有好多嘢你唔係租專業studio要喺自己band房錄就一定有限制,單單鼓聲份質感同空間感已經好大分別.《LAIKA》有嘗試模擬返份真實感,但都好難完全洗甩份電子味,不過成品已經好靚聲架喇,你估我唔希望可以錄到《My Arms Your Hearse》咁勁咩,香港又土地問題又成本問題又唔夠呢方面器材人才,做得到先得架.當近兩年香港自家錄音製作質素大有進步,現時環境許可下做得到呢個水準時,相信下隻碟唔會係短期內嘅事,到時本地錄音製作應該又會再進最少一步,到時啲聲可以更具臨場真實感就好喇.
不過個包裝就唔好再咁玩嘢喇.近幾年香港改變嘅唔止錄音技術,仲有大家出碟除咗鬥音樂仲有鬥花巧,想搵隊band出碟正正經經用普通CD盒仲難搵過出digipak出boxset,而《LAIKA》係繼雞蛋蒸肉餅個蒸籠之後再一個華而不實顛峰,打開隻碟會升起呢吓係好特別,但係個盒冇位食實隻CD,每次打開甚至拎起個紙盒隻CD會跌出嚟嘅機率係50%.
相信我係全香港第一個拎到隻實體碟嘅人,只不過早入手半個月即係隻碟會跌多半個月,當你18/3去到release party買碟時我應該會同你一齊買返隻,因為到時隻CD已經跌到爛Q咗,呢個digipak可以令我開多個專欄叫「跌花CD」.唔買多隻CD咪買黑膠囉,雖然佢哋唔係第一隊計劃出黑膠嘅香港metal band,不過出膠其實好多問題要克服,Synergy應該係Hyponic之後第一隊成功出到膠,仲要雙透明黑膠相當型,如果連黑膠都做到打開個盒隻碟會自動升起就型到爆(到時可能個盒仲貴過隻膠).
雖然我好鍾意《LAIKA》,Synergy亦一定係香港metal史上獨一無二,好遺憾亦好老實亦好諷刺,我唔覺得隻碟喺香港呢個自己地方可以點樣幫到Synergy,因為眾所周知而家香港而家班觀眾聽眾喺core年代聽開長大,當代progressive亦已經同舊時唔一樣,要佢哋肯認真聽返尤其睇返上一代嘅progressive/death絕對唔簡單甚至嘥氣.加上歷史加經驗之談,呢類喺本地算異類玩得咁唔本地嘅metal band,往往向海外發展先會得到應得嘅賞識同回報,遠嘅有Hyponic,近嘅一定係Karmacipher:
十年前Thornslaughter只出得到一隻demo(唔計Hyponic同Heresy呢班doom death老前輩,Cadaver之前香港應該未試過有death metal band成功出到碟?),之後得返兩個人繼續捱落去歌路band名都轉過唔止一次,製作經年終於嘔心瀝血出到香港第一隻dissonant death metal碟《Necroracle》,喺冇主動向海外宣傳嘅情況下,都俾大量外國metal網勁讚選為年度大碟.反觀香港,上年第二隻碟都出咗喇,而家仲大把人問緊邊隊係Karmacipher,乜嘢係dissonant death metal.
當夾band搞band房越來越難,穩穩陣陣開開心心夾夾band出出show順便媾媾女就係喺香港夾band嘅核心價值,正因呢種心態香港(metal) band好少有大突破大驚喜,所以玩得好我會支持,但會更尊敬Synergy呢類偏鋒樂隊,因為敢冒險走幾乎喺本地做唔到嘅路線,再而達到音樂上嘅成功,付出更大收獲更難,但做得到嘅可以更有效喺世界層面幫助推廣香港band整體.而之前已經差唔多逢係NOWED搞嘅香港/大陸metal gig就見得到佢哋嘅Synergy,出《LAIKA》之後正式由live台柱變成NOWED Records一份子,係時候把握向國際進軍喇.
噉係咪亦代表望咗好耐嘅INDenial X Synergy co-headline tour有冇機會成真?
Synergy@facebook
http://www.facebook.com/synergyhongkong
Synergy@Bandcamp
http://synergyprog.bandcamp.com
18/3/2018 Synergy "LAIKA" Album Release Show
https://www.facebook.com/events/140792759950492


text:
浮誇檸檬大戰素食L
雖然我對呢位基本上由細浮誇到大嘅80後同輩不嬲興趣不大,不過今次我就撐佢多過大陸網民喇.話說今次佢同馬雲撞橋,搞咗個名廚挑戰賽挑戰佢呢個被娛樂圈中廚藝高手恥笑嘅浮誇業餘準高手廚師.雖然正如歌唱比賽,神級高手好似張學友咁係唔會玩嘅,不過都仲有側田,李克勤之流睇錢份上去玩下,今次出事嘅就係睇中中國14億市場嘅紐約新星vegan chef.據聞喺紐約真係幾出名,因為佢開檔前咁啱唯一嘅vegan chef撤出咗紐約市,佢做獨市生意…不過紐約市滿足唔到佢,所以佢就展開尋根之旅.新世代當然好清楚,要喺強國打響名堂,當然要借據聞有過億人睇過嘅chok界教父謝霆鋒上位.今次件關公事件我又真係覺得檸檬無錯.
網上流傳版本係喺比賽嘅時候vegan chef被要求同對手交換菜式,而vegan chef唔識煮肉,亦聲稱producer答應咗佢唔會要求佢煮肉,所以拒絕交換.檸檬同監製溝通後決定踢佢出局.原本呢件係極正常嘅事,不過兩個重點就令件事變成關公災難:1. 素食撚.2. 中國.
眾所週知,無論日本同歐洲各國都好重視專業精神,不過呢樣嘢真係五千年中國文化都無.作為一個專業廚師,係需要識處理任何食材,任何menu上有嘅菜式.甚至唔係專業廚師,而係業餘入面可以參加烹飪比賽勝出嘅廚師都有呢個能力,包括香港嘅《美女廚房》出現過嘅高手好似蘇玉華,楊崢,Gordon Ramsay嘅Masterchef 每季有得爭獎嘅選手.喺Fanpiece相關文章我亦見到有留言話Masterchef有素食選手參賽,仲煮肉煮得好叻.咁的而且確,廚師嘅飲食習慣同佢作為一個廚師嘅專業精神無關.呢個世界上有唔少人唔食牛,唔少人唔食海鮮,都有唔少人唔食肉,但作為一個專業廚師仍然要識煮.你要參加一個廚藝比賽,而且唔係一個素食廚藝比賽,定位當然係所有菜式都要煮.所以,檸檬踢走佢其實好合理.不過,喺中國就會出事.
素食撚喺全世界都係咁恐怖,同耶撚,左膠,動保撚一樣,英文我哋叫fundamentalist,亦即係同恐襲同源.素食撚覺得唔煮肉叫有原則,咁當然,你好難要求fundmentalist有common sense,更加唔洗講專業精神.正如大律師唔可以揀客,醫生唔可以揀病人,廚師都唔可以揀菜式煮,呢啲就叫專業精神.如果你只係一個偏科廚師,咁你留喺自己嘅界別唔參加公開賽就無問題,但你偏偏要走去參加非素食比賽,自然要公平對待.你要求差別待遇,其實就即係要求特權.特權喺中國以外就只有殘障人士可以要求.雖然唔識煮肉的確係一個殘障廚師,但除咗喺中國呢個特權係常態,無專業精神,唔講公平嘅國家,真係好難成為關公災難.
呢個情況就好似一個痴肥肥佬走去audition cast superhero,同人講自己演技好好,但唔會除衫唔會操肌肉一樣.你講原則,可以,不過人哋講緊專業精神,講緊公平比賽.人哋鬥緊劇情片演技你話你拍笑片好搞笑?咁你咪去搵番個喜劇頒獎禮囉…
好喇講番聽講喺紐約好出名嘅vegan chef,紓尊降貴嚟指點業餘準高手,chok界教父檸檬.據聞重點係製作組答應俾特權佢但反口.我唔肯定,不過我絕對相信,真係一個chinese先會接受喺有特權嘅情況下同其他人「公平」比賽.人哋咩都要煮,海鮮,肉,碳水化合物,菜都無得揀,你話你淨係煮菜唔識煮肉唔識煮海鮮你都好意思落場比賽嘅?即係點?「我10秒淨係夠跑60米㗎咋,你俾我喺40米開跑,照計世界紀錄啦!」咁啊?


text:
「創業」
第一次創業其實唔係非常成功,當然最重要嘅問題係無社會經驗,好多嘢都唔識所以就算係賺到錢都無用,因為好難做得大.依家啲年輕人就相對比較幸福,事關有好多資源可以利用,有好多有經驗嘅創業者分享佢哋嘅經驗.最緊要嘅係有好多資金,雖然我唔太認同依家啲年輕人參加比賽,或者去申請創業基金,只不過我哋以前邊度有啲咁嘅嘢.而事隔十年再次創業,當然又好唔同啦!
「先後」
其實好多人都會有同樣嘅問題就係做嘢先定係創業先!其實你問我嚟個過來人嘅話,我真係會同你講各有各好!其實我都會認同早啲創業係好啲,因為負擔少,想做就去做,反正無損失,有嘅係時間同精力.人大咗就有好多負擔,唔敢下下搏到咁盡,但係就會多咗好多社會同工作經驗.兩者其實都有各自嘅好處同壞處,所以其實都係要睇自己覺得適唔適合,創業反正係無分年齡,就算七老八十其實都可以創業.
「經驗」
我自己嘅經驗係睇天時地利人和,當年創業係因為入唔到心儀嘅大學科目,而因為自己對設計同識寫網站所以就開始網頁設計同製作.依家睇返當時嘅嘢都覺得有啲小學雞.當然自己覺得最大嘅問題係唔知點樣去營運,全部都係誤打誤撞.但係第二次創業就做好準備工夫,因為已經係大公司學識一套管理同營運模式.創業最緊要係要搵到自己想做嘅嘢,如果係一個藍海市場就當然係最好不過啦!
Also published on Medium.


text:
(名家專欄)(Kenneth Kwok)數業人生:UX 的重要性,在於每一個過程
「使用」
可能你聽過使用者經驗,但係有幾多人了解使用者經驗?其實每個人都會接觸到,只係大家覺得有啲嘢係理所當然.例如你去一間餐廳,入去嘅時候有無侍應招待你,間餐廳嘅環境如何,侍應嘅服務態度,嘢食嘅品質等等,每一環都會影響使用者嘅體驗.好多人其實將使用者經驗專注係某一個特定嘅範圍,但係往往就忽略咗其他地方嘅體驗.所以一個好嘅使用者經驗係會顧及整個使用嘅過程.
「經驗」
乜嘢係使用者經驗?有幾多人明白所涉及嘅範疇?簡單啲嚟講係一個人使用一件產品,系統或者服務嘅體驗.當然嚟個體驗唔係單一嘅體驗,好多時都係有連貫性.與此同時每個人都有唔同嘅感受,係唔同嘅情況下嘅互動亦有所唔同.當然無一個體驗係可以百分百滿足所有人,但係最起碼滿足到絕大部分嘅人.要設計出一個好嘅使用者經驗係需要顧及好多細節.
「方案」
要有一個好嘅使用者經驗就需要一個好嘅用戶體驗嘅設計.只不過好多公司都會忽略咗,導致唔同嘅營運問題.最好嘅例子就係麥當奴!而家係麥當奴買嘢有好幾種方法,有自助嘅,有叫完嘢跟住等嗌飛嘅,仲有就係叫完嘢跟住再排隊拎嘢嘅.咁究竟邊個係使用者經驗最好?其實真係各有長短,但係到最後每個人嘅經驗都會好唔同.好多時有啲嘢真係簡單複雜化!
本文內容由作者 Kenneth Kwok 授權轉載,原文標題為:使用者,文章標題由 TechApple 編輯部修訂.以上言論屬於作者個人意見,並不代表 Techapple.com 立場.


text:
終於到暑假了!老婆一早已經為兩隻野安排好晒佢地既暑期活動,等佢地唔駛日日係屋企數手指.聽老婆講阿囡有兩個同學仔係暑假都報左出面學coding既班,仲要幾好玩,攪到我即刻「我夠識教啦」症發作.於是research左一下有乜options,係度同大家分享下.
咩係coding?
首先未比錢報堂之前….咩係coding / 編程先?
以我地平時用手機入面既apps為例:點解我係FB一襟share佢識得upload我張相放上網?點解我玩緊Mario我一tap佢個公仔就識得跳起?原因係我地係創造呢d apps既時候已經預先比晒instructions – 例如一有人tap就要郁個公仔向上移動.
手機(又或者廣泛咁講電腦)唔係人,我地唔可以叫佢做野時就咁講聲:「同我攪掂佢」(講真連工人姐姐都唔得啦…);我地需要用一個電腦都睇得明既語言去寫低晒d instructions教部電腦點做 – 呢個過程就係coding,我地寫既instructions就係code.所以簡單地講:
學coding即係學點樣比instructions電腦(或者手機)去做野
電腦識睇既語言都有好多種,雖然每種語言既「語法」(例如d標點符號點擺)上會好似我地學唔同外語咁有差異,但基本既結構都係大同小異,例如大家都會有名詞,動詞等等,可以講係一理通百理明.
咁坊間既coding課程通常會教咩?
宜家有少少概念,咁一般出面小朋友學coding會學邊一種語言呢? 正如我地學外語 – 如果一黎你唔識中文我就要你學廣東話你可能會好吃力;學coding都一樣,叫小朋友一黎就學一d 「商用」既語言盞嚇親佢.好彩有人設計左一d簡化左既語言專係比小朋友學coding既,其中一個最常見既就係Scratch:
Scratch係麻省理工media lab入面一個叫Lifelong Kindergarten Group既組織所創,理念係想小朋友將d program入面既指令好似砌puzzle咁砌起,唔駛好似真係寫code咁逐行打晒成句出黎:
小朋友靠郁下d puzzle再慢慢試行下,好快就可以寫到一個簡單既程式,什至係一個game出黎;當然從中亦同時可以學到一d coding既概念同技巧.
講到咁好玩…呢套Scratch咪好貴?係咪貴過廸士尼套英文DVD?
個真相係:呢套野係唔駛錢既.當然你有心係可以捐錢比呢個組織,但你只要上去佢個網站度登記,你就可以任何時候入去寫code.你仲可以save低你既project之後再寫亦得.
又如果你屋企有iPad / Android平板,有一個更簡化,更啱幼童既Scratch叫做Scratch Jr; 只要係你個tablet度裝左個Scratch Jr app你既小朋友就可以直接係部tablet度試寫code.
咁點樣開始學?
我相信你稍為Google下小朋友學coding應該都會有十個唔同既教育中心有開班可以教小朋友coding.揀一個你喜歡既試下吧!
不過如果你好似我咁「我都識教啦」病發又或者唔想比錢住想試下先,其實出面都仲有一d唔同既資源可以support我地自學.下回會先講下係巿面上有d咩書啱買返黎同小朋友一齊自學coding.
當然最緊要…希望阿囡有興趣學同覺得好玩吧!無興趣既幾有用幾易學都無用,而呢個series寫3個post應該就會完…


text:
全港最大嘅美國冒險樂園(黃埔旗艦店),彈跳迷宮一定唔少得,但係估唔到連大人都玩得.仲有最估唔到嘅,居然連機動遊戲都有,好似去咗海馬公園咁!
上一站>>CLICK HERE!
居高臨下望落去成個場,真係超級無敵大!忍唔住要跑落去玩番幾手.
我哋先去彈跳迷宮玩番一陣,如果喺度參加生日會或者參與烘焙教室的,都可以全日任玩這個迷宮
最估唔到係呢個迷宮竟然係連大人都可以輕輕鬆鬆走入去玩,又可以好好咁看住小朋友
場裡面除咗迷宮之外,呢個波波池+射波場最吸引,因為佢每把槍都係對住對面個槍手,一邊入波一邊近距離射人真係幾刺激幾好玩
呢個迷宮底層都好闊敞,小朋友跑嚟跑去嗰陣唔驚有暗位轉角互撞
每一層樓底都好高,足夠一個大人走埋入去玩
當然瀡滑梯大人就最好唔好玩啦,一瀡落嚟好易撞到其他小朋友
如果要看住小朋友嘅大人就辛苦D,因為佢一瀡嘅時侯你要即刻跑落去下一層睇住佢,哈哈!
就係好似佢哋呢D八卦小朋友,要喺下面裝番上去,如果一陣係個大肥仔瀡落嚟實撞死佢哋
場的另一邊有個小型波波池,用嘅波都係射波場嗰D綿綿波,5顏6色好靚影相一流
嚟扮個鹹蛋超人先!
同J-plus個場一樣,有呢顆旋轉椰樹,小朋友玩嘅時侯記住要小心
呢個貌似做GYM嘅單車都係第一次見,3個小朋友一齊踩推動整個轉盤
另外一種玩法,大家可以去買呢個抵玩套票,有5張代用券自由配搭想玩的機動遊戲
嘩...不過唔緊要,都仲有其他機動遊戲,真係估唔到係美國冒險樂園都可以有機動遊戲玩
企喺下面睇人玩好似冇咩嘢咁,原來都真係好驚㗎,離心力都好勁!
但係佢哋兩個玩過反尋味,一D都唔驚...即刻覺得自己又老了,玩唔起!
呢個火車頭就啱我玩啦,左右搖下搖下好寫意
哥哥大個仔可以自己坐一架
我同芊芊有得坐車頭好開心呀(因為都係按排隊先後次序揀車架位置),嚟番張Selfie先!
唔好以為得中環先有摩天輪坐,不過身高唔夠80cm就唔坐得
年紀大受唔住咁多刺激,玩咗咁多機動遊戲都係玩番D貼地嘅遊戲先
我哋唱咗D金幣去推吓鑽石,今次就冇上次咁好彩啦,推極都只係跌D細細鑽石,大大隻嘅我哋推唔中,芊芊有少少失望呵!不過都好等佢學吓唔係一定事事順利
之後就去咗掉彩虹同玩其他唔同嘅遊戲渡過咗個開心下午
\
最後我哋雖然唔係玩咗好耐,但係某D遊戲都總有少少飛彈出嚟,我哋就去換領處睇吓有冇禮品可以夠飛換到
Check完飛之後就喺度撳張籌同去睇吓有咩換等叫飛號
最後我哋只係換到兩包QQ糖,哈哈!兩個小朋友都超開心了
Photo by CANON 5D Mark IV, Len | EF 24-70mm f2.8L II USM
呀劍評語: 所以話搶唔到40蚊飛有幾閒,去美國冒險樂園都一樣有得玩機動遊戲!
美國冒險樂園(黃埔旗艦店) 簡介
美國冒險樂園黃埔旗艦店經多月裝修後,剛以一個清新的城市綠洲面貌示人.在總面積3萬多呎的店內,可找到3個娛樂結合教育的體驗館,包括都市小農夫,Misulo韓國幼兒探索課程及烘焙教室外,還有擴大了佔地3分之1的升級巨無霸迷宮,以及增至7項的大型機動遊戲.
收費
$140 5張代用券(5款機動遊戲及彈跳迷宮)自由配搭
非會員 $2 一枚代幣
電話2362 3855
網頁www.jumpingym.com


text:
之前喺報紙度剪咗幾張美心西餅買麵包嘅 coupon,由於噚日係最後一日可以用啲 coupon,所以就買咗兩種麵包:五穀健康麵包 & 芋頭雪山包.
睇見五穀健康麵包個 outlook 都已經好吸引.
包質鬆軟,仲有好多果仁喺入面 o添,包括有亞麻子,葵花籽同芝麻,所以覺得好有質感,好有果仁果種香口感,都 OK好食.
至於雪山包就係美心西餅呢期嘅主打,睇落好吸引,真係好想食! 不過只係呢張 poster 影得靚咋,又或者係 "道具",到睇到真實個包樣時就好失望 lu!
燈,燈,燈,凳,呢個就係 "傳說中" 芋頭雪山包個真身喇,係咪同張 poster 個樣差好遠呢!!
裡面有嚿芋蓉餡 o架!
雪山包個面皮其實係類似菠蘿皮或墨西哥皮之類物體,所以一定要烤番脆先至好食.之前其實已經食過流沙奶皇味,不過我個人就認為芋頭味好食啲,因為凡係整流沙餡都會落好多油去做,先至會做到流動嘅液態狀,所以係會好油膩,加上美心啲師傅 "落足本" 去整,所以鹹蛋黃味非常濃,對於鍾情清淡嘅我就唔係咁 buy 囉!反而芋頭味比較清香啲.焗完之後外脆內軟,好有層次感,不過試過就算喇,都唔係真係咁吸引啫!可能我始終都係鍾情於歐陸麵包多過日式麵包啦.


text:
叱咤樂壇流行榜頒獎典禮2020 | 莫文蔚向廣東歌致敬Solo 網民嗌悶(有片!)
撰文,圖片:東方新地
莫文蔚奪叱咤樂壇至尊歌曲大獎
在五台聯播加持下,莫文蔚《呼吸有害》 成為「專業推介叱咤十大:叱咤樂壇至尊歌曲大獎」莫文蔚在台上發言表示:「今日返到嚟我屋企,香港係我起步點.呢個旅程好圓滿.多謝香港!」
其後莫文蔚在 「我們的廣東歌」環節上演唱了近十數年來多首叱咤得獎歌曲,將多年來的「我最喜愛的歌曲」以串燒歌形式獻唱.
莫文蔚《呼吸有害》2020首次為無綫劇唱主題曲
去年年中,無綫大製作《飛虎之雷霆極戰》同優酷合拍,製作費上億,雲集無綫最強卡士,亦被安排搶先喺全國播放(首播錄得45億破紀錄點擊),所以連主題曲都要重金禮聘個有番咁上下份量,紅遍全亞洲嘅莫文蔚至得!
為隆重其事,去年優酷首播有國語版〈只是不夠愛〉,今個月無綫啟播,再配番首廣東話版〈呼吸有害〉,講緊亞洲天后,金曲歌后上次出廣東話新歌已經係十年前嘅事,今次仲係莫文蔚出道27年來第一次幫無綫唱電視劇集主題曲,真係好巴閉喎!
第一代星女郎兼全裸先鋒
既然係相隔十年再唱廣東歌,仲係第一次幫無綫唱電視劇主題曲,相信唔少聽吳若希,菊梓喬,許廷鏗,胡鴻鈞大嘅90後,00後都未必知呢件事有幾隆重,莫文蔚有幾巴閉!今年50歲,出道27年,莫文蔚係少數同時喺電影及音樂事業上取得極高成就嘅全方位女藝人.唔止係周星馳舊愛兼御用嘅第一代「星女郎」,兩屆台灣金曲獎歌后,亦喺中國內地及台北小巨蛋舉行最多場個人演唱會嘅香港女歌手㖭!仲有一樣嘢你一定要知,就係廿年前曾拍過全裸唱片封套,被公認為最完美體態女星,廿年後依然fit到零走樣,去年台北個唱一襲肉色透視歌衫,今時今日啲所謂女神全盛時期都未必carry到!


text:
若然同囡囡玩緊推車仔時,突然有隻怪手偷襲你個鎯鎯,會唔會嚇到縮陽呢?未必,事關隻怪手可能會令你爽到爆!原來澳門利澳水療嘅甜甜,最鍾意喺埋牙時伸手偷襲對方個鎯鎯,勁High又好Feel喎!
老實講,如果喺熄晒燈嘅情況下,同囡囡喺度交鋒之際,突然有隻怪手出現嘅話,真係嚇到面青!甜甜聞言便笑道:「乜你咁生人唔生膽o架!喺度曳曳時,反正兩隻手都冇乜嘢做,搞吓男伴個鎯鎯都好正常,情況就好似女伴喺度玩緊騎牛牛,你見得閒搓吓對方對波仔嘅道理一樣.」其實搓鎯鎯好過癮咩?甜甜解釋:「因為我發覺唔少男士喺我同佢玩緊吹奏時,若然我用對手輕輕咁搓弄鎯鎯嘅話,佢會覺得好有Feel,於是我覺得曳曳時同樣可以用呢個方法服侍佢.」
據甜甜講,喺男士亢奮嘅狀態下,若然用適當嘅力度輕撫鎯鎯,對方會有種爽快嘅感覺,若然喺呢個時候發射升空嘅話,快感仲會更上一層樓添!不過話說回來,既然感覺咁正,會唔會令對方更快打冷震o架?甜甜擰頭話:「梗係唔會啦!因為力度用得啱啱好,既唔會令佢走火,又唔會咁快發射.」除咗搓鎯鎯外,手多多嘅甜甜亦鍾意喺曳曳時喺男伴身上搞搞震,而佢最愛嘅就係把玩男士心口兩粒提子.甜甜笑吟吟話:「話你知啦!唔少男士兩粒提子好敏感o架!有啲最愛就係喺就嚟發射嘅時候,叫我啜佢兩粒提子,等佢嘅感覺更加正.」
身高:5呎3吋
三圍:34,24,34
撰文:魂
攝影:生


text:
又一堆工作相執好, 清清相機 & 電話既儲存量先得啦.
首先有請花姐出場, HANA TAM小花係我喜歡既YOUTUBE之一,
今次有機會同佢合作, 開心屎我啊, 佢真人皮膚好白,
而且冇架子, 非常之咁NICE添啊 !
係呢, 唔會廣告出街未呢? (笑)
當佢搵我化妝是我真係嚇一嚇, 點解搵我啊?
其實佢自己都化得到啦, 不過因為自己好難SET頭,
所以我地又有松會見面啦, 多謝幫襯 (爆).
另外當然唔少得姊妹JOB啦, 其實都做姊妹JOB真係好趕,
每次做完我都成個顛婆咁, 頭髮又亂又出哂面油咁.
不過每當遇到NICE的姊妹, 我就做得輕鬆好多啦.
唔多講啦, 睇相啦, 好有興趣搵我化姊妹要早D預約啊,
因為2014年我有好多大計準備緊, 當然唔只係化妝呢方面啦.
其實除左新娘,姊妹,長輩,宴會化妝外,
我都有做下MAGAZINE/ 廣告化妝的,
今次就係為「尖東忌廉哥」個靚佬主人化妝啦,
相信廣告已經出街了.
忌廉哥好乖架, 好叻仔又聽話, 所以拍攝超順利,
好快就可以收工啦, 忌廉哥真係勁得意囉,
而家睇返D相又好掛住佢添…HEHE
♥ Thanks for reading ♥
Find me for more update :


text:
伊利沙伯醫院喺佐敦,油麻地同何文田邊緣位,好難講清楚屬於邊一區;而且佢喺一個小山丘上面,附近亦無乜屋苑或大型停車場.咁如果要喺伊利沙伯醫院泊車,咁到底泊邊好呢?
1. 伊利沙伯醫院T座訪客停車場(按我導航)
最近當然泊番伊利沙伯醫院停車場啦,貴就一定貴,如果趕住去同埋要停得近就無計,幾貴都要泊一泊.但係記住要泊衛理道入口嗰個T座停車場先係24小時開放.價錢係首一小時,每半小時$15;第二小時,每半小時$20;之後再累進地增加泊車費用,所以唔再講.
2. 香港政府華員會停車場(按我導航)
唔係太多人知道香港政府華員會都係對外開放,時租$16 / $18,價錢詳情請參閱泊好先.不過對方當然有需要時唔開放畀非會員泊車,同埋佢放開時間好有限,大約係中午12時至晚上7時.但係唔緊要,可以再睇下一個.
3. 南華體育會京士柏停車場(按我導航)
想比醫院平少少就去對面泊南華會網球場,時租$20,非會員都泊得.價錢詳情請參閱泊好先.
4. 愛民廣場停車場(按我導航)
呢個係坊間比較少人講,同時google map亦唔會教你行地膽先會行既路.駛入愛民廣場停車場後,駛去向右轉既時租泊車區,泊好車後可以去返行車路,然後過對面馬路,再按google map導航步行至愛民邨德民樓地下(G/F)平台.到達地下平台後,不遠處會見到行人天橋橫跨公主道,穿過天橋後沿衛理道向佐敦方向行,或者按google map導航步行.由泊好車步行至伊利沙伯醫院,正常步程約15分鐘.愛民廣場日泊$95 / $110,價錢詳情請參閱泊好先.
考慮得泊喺愛民廣場,就必定係想日泊.如果真係嫌愛民廣場太遠又上又落,咁就唯有考慮附近佐敦既德興地獄,如果擔心技術不佳,咁就不如考慮吓泊愛民廣場好過.
5. 京士柏運動場停車場(按我導航)
雖然呢個停車場近過又平過愛民,但係由於佢既不確定性比較大,所以我地放喺最低既推介名單.呢個停車場係由香港欖球總會管理,開放時間係朝09:00至晚上10:30,唔好過鐘呀,佢講明過夜貴到癲.時租$15,日泊$75.唔好諗住睇落好著數,由於當佢有私人活動/球賽等等既時候,停車場會暫停開放畀公眾,所以泊唔泊到要講彩數.亦都有可能係你朝早泊完,下午揸唔走,要等完晒球賽先走得.價錢詳情請參閱泊好先.
(註:疫情期間,停車場暫不對外開放)
其餘熱門泊邊好文章:
東涌泊車泊邊好?
D2 Place滿晒附近泊車泊邊好?
港外線碼頭搭船去離島玩泊車泊邊好?
全港Donki尋寶地圖


text:
曾經畀封新一代「TVB咪神」嘅34D張秀文(Sammi),擁有導彈般身材,2010年參加香港小姐獲得亞軍,之後獲得高層賞識加入TVB,正式進入娛樂圈.
入行多年,喺劇集度見到佢身影少之又少,最多就系客串角色.
不過,擁有34D強勁胸器加甜美笑容嘅佢,喺節目以三點式施展一招胸壓水泡,俘虜無宅男,成為新一代TVB宅男女神.
張秀文成為咪神,裙下之臣雖眾多,包括曾經傳出有珠寶大王力追,但佢就心有所屬,情傾亞洲鋼門仇志強之子仇耀斌(Victor),一位破產經紀人.
因仇耀斌嘅占有,唔畀女友接太多暴露嘅工作,所以近幾年張秀文嘅風頭畀其它人蓋過,而佢就被安排多接外出嘅司儀工作.
喺一檔真人騷節目上,張秀文剖白自己初入行嘅辛酸史,最艱難時銀行戶口得56蚊.
以前生活都成問題嘅時候,張秀文就屈就喺家姐屋企,梳化,兒童床都瞓過,當時連出鏡嘅衫都要喺淘寶買.
近年,張秀文終于意識到自己嘅優勢,得到唔少監制導演賞識,喺唔少劇集上都有重頭戲份.
兼夾,佢同前經理人仇耀斌(Victor)拍拖七年,較早時正式分手.
張秀文再度開放單身市場之余,收兵唔分男女.
佢畀影到夜會尹子維,二個人喺酒吧單獨見面,四目交投互相過電.
而日前張秀文又畀記者影到與一個同性密友甜游旺角,二個人行街消遣旁若無人.
同性友人作為三陪友人,陪玩陪吃仲陪畀錢,成功哄笑單身張秀文.
Like MisshkNews Facebook!不出门也能知天下事~


text:
(截圖自六福村官方Instagram)
提到「夏天」,幾乎所有人都會諗到「沙灘,海邊,雪糕」;講到「學生時代」,大家嘅共同回憶一定會出現「制服,小賣部,畢業旅行」,仲記唔記畢業旅行必備嘅青春經典行程呢?
今日集比就要同大家一齊打開裝滿青春回憶嘅時光膠囊,講講臺灣學生時代畢業旅行經常去嘅遊樂園「青春369」之一──六福村,同集比之間嘅合作故事!
「唔單止係遊樂園嘅遊樂園」
內行人都知道嘅「青春369」,分別係劍湖山,六福村同九族文化村呢三個主題遊樂園.
但關於六福村嘅歷史,其實係1979年,當年嘅六福村係以大型放養式野生動物園登場㗎!
到咗1990年,為咗提供臺灣人更好嘅休閒環境,亦配合政府周休二日等相關政策,六福村開始積極規劃建造成大型遊樂園,最終喺1994年完工開放,而且一直活躍至今.
而家嘅六福村同其他遊樂園最唔一樣嘅地方係喺遊樂園結合動物園嘅呢個特色,除咗主園區嘅遊樂設施之外,仲可以搭乘遊園巴士,近距離觀賞非洲草原動物.
有別於其他主題遊樂園嘅經營模式,唔理係刺激嘅大型設施定係寓教於娛樂嘅生態園區,喺六福村可以話係多種願望,一次滿足.
「呢個都係屬於大家青春里程碑嘅禮物」
咁嘅六福村喺建立35周年嘅重要時刻聯絡集比,表示想製作35周年嘅紀念禮品,並以六福村最有名嘅吉祥物──哈比為主角,打造專屬六福村嘅生日禮物.
經過討論,六福村同集比決定用軟膠製作屬於六福村35周年嘅造型USB手指,但要將著住嘉年華盛裝嘅哈比從2D嘅平面圖變成3D立體嘅USB手指,對所有人嚟講都係一大挑戰.
造型USB手指同一般USB手指唔一樣嘅特點就喺外形,弧度仲有立體感,到底要點先可以完美呈現哈比得意又圓潤嘅頭型,兩邊可愛嘅耳仔同埋公仔模型軀幹特有嘅柱體,當然哈比頭頂上嘅攣毛仔都唔可以忽略,呢啲缺一不可嘅細節通通考驗集比模具嘅精細度.
除咗機身,重要嘅當然仲有哈比頭上嘅高筒帽蓋,唔單止模具要另外鑄造,仲一定要考慮帽蓋同機身嘅契合度.
此外,哈比身上著住嘅嘉年華盛裝都係呢次合作嘅難題之一,PVC軟膠嘅調色同校色過程其實相當繁複,要將螢幕上嘅顏色盡可能咁用實際色料還原,呢個都令集比用盡苦心.
面對呢啲重重難關,六福村,集比同工廠三方都用最仔細嚴謹嘅精神嚟面對,為嘅就係做出最得意嘅周年紀念品.
因為哈比對六福村嚟講係重要嘅吉祥物,但對所有人嚟講,仲係青春回憶嘅共同代碼,唔理係中學嘅畢業旅行,甚至係大學嘅新年旅遊,合照都一定唔少得佢嘅身影.
由此可見,哈比同六福村甚至全臺灣嘅人嚟講,都係心中無可取代嘅青春里程碑.35周年造型USB手指所紀念嘅唔淨只係六福村成立嘅時間,仲有嗰啲深刻嘅心中珍貴嘅回憶.
你都有想做嘅紀念品?快啲嚟搵集比啦,唔理係懷舊嘅,青春嘅定係幸福嘅,通通都可以搵集比,就畀集比嘅禮物同你一齊喺回憶嘅石牆上面刻低最美好嘅詩句!


text:
專欄簡介
編輯簡介
波衫係一間球會入面最受歡迎嘅周邊商品之一,球迷或多或少都有幾件丶甚至幾十件愛隊波衫.今年球壇兩位最具知名度嘅球星都轉會,自然吸引一堆球迷搶購波衫.呢件事令人不禁聯想起球迷之間嘅謠言:賣波衫嘅收入可唔可...
剛剛過去嘅星期三晚有場意甲大戰,由今年勢強嘅AC米蘭對祖雲達斯.前者有多位主力受傷,終於迎嚟聯賽第一場敗績.不過米蘭表現都唔失禮,至少射門數字比祖記多,只係未能將其轉化成入球.而今場帶領斑馬軍團贏波嘅...
相信FIFA係最多人玩嘅足球遊戲,當中Ultimate Team(FUT)係其中一個最受歡迎嘅模式,除咗可以同其他玩家較技之外,仲可以用自己最鍾意嘅球員,甚至已退役嘅球星組隊丶收藏.即使遊戲收錄大部份...
聖誕節假期,如果要講一個有節日氣氛嘅話題,相信非FC聖誕老人莫屬,就連FIFA官方網站都有介紹呢支芬蘭球隊,所以,筆者呢兩日搜集咗一啲有關呢隊波嘅資料,同大家分享下. FC聖誕老人位於芬蘭Lap...
足球世界入面,萬金油意指可以打多個位置嘅球員.現今足球著重整體,前丶中丶後三線球員都要求多功能.例如前鋒要回後同逼搶丶兩閘又要識走位助攻.所以功能單一嘅球員,好似傳統十號仔,開始被新時代嘅足球戰術淘汰...
因為一啲原因,早排忙到七彩,有一段時間冇喺度同大家分享,希望大家多多體諒.不過,雖然冇發表拙作,但我同好多足球狂迷一樣,都係有打機嘅.FM21出咗一個月,係我最近玩得最多嘅遊戲.遊戲入面有好多細節,例...
如果今個星期有睇過意甲比賽嘅朋友,相信唔難發現球員臉上多咗一撻紅色標記.呢撻嘢唔只係喺個別球員/球隊身上見到,基本上所有球員,就連名氣最大嘅C朗同「呂布」伊巴都有.要知道C朗一向重視儀容,冇理由會唔知...
星期六嘅西甲比賽,其中一場就係由維拉利爾對皇馬.主隊黃潛陣容較為完整,正選比較意外嘅係用上前鋒巴卡;而皇馬有多位球員因為受傷同武肺等原因冇作客.最傷嘅應該係缺少卡斯美路同拉莫斯,正前鋒亦只有馬里安奴可...
不經不覺,李斯特城奪冠已經係5季前嘅事.當年嘅李城固然係主角,當季傳統強隊齊齊失準下,同李城咬得最緊嘅就係普捷天奴執教嘅熱刺.雖然佢哋最終失落冠軍,更加被球嘲笑喺雙頭馬車嘅情況下跑第三(Finishe...
星期二晚,西班牙以6比0大勝德國.比數證明德國有好多不足之處.六球之中,西班牙其中兩個入球都係嚟自角球.可見防守死球係德國弱點之一.筆者會喺呢度嘗試分析兩個角球,尋找德國防守死球嘅弊病. 首先講下第...
未必係歷史上最佳防中,但係馬斯查蘭奴喺呢十幾年嘅演出,相信喺唔少人心目中都佔一席位.尋日(11月16日),36歲嘅佢喺阿根廷學生隊宣佈退役. 2003年喺河床出道,馬斯查蘭奴嘅職業生涯可以用穩步上揚...
國際賽期戲碼總係比較沉悶,但呢段期間講入藉問題相信比較合適.早幾年,香港隊招收咗唔少來自非洲同南美,又住滿七年,有資格成為港人嘅球員.呢班入藉兵背後,球迷之間有好大嘅爭議聲.有啲人認為呢班人唔融入香港...
相信各位球迷都聽過超級外援呢個term.呢個係港超新推行嘅外援政策,令各隊可以喺原本註六出四嘅之外,再出多一位外援球員.隨住飛馬嘅四位巴西外援人選被傳媒報導,連Transfermarkt都搵到呢幾個球...
上週上演德甲大戰:多蒙特對拜仁.呢場波可以話係一場對攻比賽,兩軍踢法上有好多相似之處:多長傳丶打兩邊丶有逼搶.當戰術大同小異時,球員個人能力變得更加重要.講明今場係進攻足球,筆者決定將夏蘭特同利雲度夫...
相隔大約十個月,香港足球再次開放俾球迷入場.各大傳媒當然會紛紛報導呢單消息.當中筆者喺立場新聞嘅帖文入面,驚見唔少向本地波大潑冷水嘅人.「家下本地球員一個都唔識,算吧啦!」如果係善意批評,好多人都會接...


text:
Read full review
2021-10-02 691 views
聽fd講好食,好壞評嘅比例又誇張咁高先黎食.但係作為一個food blogger,我可以話比你知呢啲係中產以上,食樣打卡崇洋,唔係食味道同體驗.我哋獲安排坐喺邊而其中兩位其實係商場走廊位,充滿香港大排檔特色.今晚一家人四個叫咗dinner set for 4: 前菜就揀肉丸,袋芝士,炸魷魚粒,主菜就揀個千層麵,大蝦麵同個貓耳朵,四杯嘢飲(2* coke 2*ginger ale),另加個意式奶凍.咁落咗單佢就黎幾塊熱麵包嘅,但係以呢個價錢嘅餐廳來講份量實在太少,少過咩Dan Ryan Outback,食落唔同slice有脆有硬有”淰”係咩玩法?值得提有跟謎之olive oil 同謎之vinegar係ok,不過冇特別襯托到包.肉丸就普通囉,個番茄汁冇乜加成.食完冇令人更加想食下一道菜,好似最有名嘅cafe de coral嘅肉丸意粉嘅質素(原價$90 3粒)袋芝士其實賣相普通,菜嘅份量少,不過個人覺得主角芝士係ok嘅,有啲芒果味唔會太膩,中規中矩ok啦魷魚炸得唔錯,皮算薄,個醬係開胃嘅,喱道作為前菜係好Lasagna夠熱而且一上就充滿香味,係吸引,食落唔錯,個邊有適當嘅焦,個底唔會太多油
我哋獲安排坐喺邊而其中兩位其實係商場走廊位,充滿香港大排檔特色.
今晚一家人四個叫咗dinner set for 4: 前菜就揀肉丸,袋芝士,炸魷魚粒,主菜就揀個千層麵,大蝦麵同個貓耳朵,四杯嘢飲(2* coke 2*ginger ale),另加個意式奶凍.
咁落咗單佢就黎幾塊熱麵包嘅,但係以呢個價錢嘅餐廳來講份量實在太少,少過咩Dan Ryan Outback,食落唔同slice有脆有硬有”淰”係咩玩法?值得提有跟謎之olive oil 同謎之vinegar係ok,不過冇特別襯托到包.
肉丸就普通囉,個番茄汁冇乜加成.食完冇令人更加想食下一道菜,好似最有名嘅cafe de coral嘅肉丸意粉嘅質素(原價$90 3粒)
袋芝士其實賣相普通,菜嘅份量少,不過個人覺得主角芝士係ok嘅,有啲芒果味唔會太膩,中規中矩ok啦
魷魚炸得唔錯,皮算薄,個醬係開胃嘅,喱道作為前菜係好
Lasagna夠熱而且一上就充滿香味,係吸引,食落唔錯,個邊有適當嘅焦,個底唔會太多油,係好. 麵就其實食唔出咩特別.
貓耳朵,第一眼唔錯,但係份量稍為少,個粉有啲”un”,厚身左啲,其實係咪未煮透? 整體食落比睇落淡,個汁嘅黏稠度適中.就唔知今梗乜.
大蝦意粉,個粉比較硬,唔知係咪廚師風格.啲汁好似未撈勻.問題係屋企幾廿年煮餸經驗嘅專家堅定表示兩隻蝦係急涷的(原價$180一碟)
甜品就正常嘅,奶味出,平衡到面頭啲醬,加$15黎講合理
總括來說,近成千蚊唔飽,唔算好食,服務就正常,排半個鐘以上,又算嘈又冇音樂,就搵唔到賣點需要嚟囉.
唔係fine dining就代表好食囉,望住鬼佬整意粉又點?可一不可再,半價就食得過.
Post


text:
阿吹的膳食房:即食麵
本來我寫公仔麵,但始終要解釋一下佢嘅本意所以我係寫返即食麵.
無錯!今集就係寫返大家平時都一定會食到嘅即食麵.以我認識嘅朋友當中,一定有一個係特別對公仔麵有癮,同佢食車仔麵個類,佢地都係首選公仔麵為先!
其實即食麵呢類可以保存嘅即食麵前身,可以話係伊麵.因為經過油炸之後,水份大量抽走,因為就可延長保鮮期.而一講即食麵就必須要講即食麵之父-吳百福.
1958年代日藉台灣人吳百福係大阪府池田市發明第一包即食麵,稱為「雞湯麵」,其後就開始出「日清公司」.而即食麵就開始係世界上流行起黎.
後來麵亦分開袋麵,杯麵,泡麵等等.
而口味都因為世界各地嘅飲食文化而出現更多變化.例如:泰國冬陰公,雲南酸菜味,越南牛肉湯等.
而因為地點同文化,所以慢慢都會出現非拉麵類嘅即食麵:好似即食意粉,米粉,河粉等等.
即食麵嘅文化亦因此係香港成為一個重點,而我相信大家細個同我一樣都好期待可以食一包「出前一丁」.當時同期亦都有唔同類型嘅仿造品:好似「生前一丁」,「七寶一丁」,「康斯但丁」,總之有得「丁」就好啦!
因為大家對即食麵嘅喜愛,所以係香港茶餐廳即食麵就有一個重要嘅地位啦.
沙牛麵,餐蛋麵,豬扒炒丁,瑞士汁雞翼撈丁,同埋近年個個都鍾意食芝士撈丁,加埋韓國吹到行一行嘅辛辣麵,部隊鍋,同埋毒撚一定要食嘅營多等等.
可以見到依家即食麵係社會上真係有住重要嘅位置,如果唔係點解啲劇永遠都係話煮個麵比你食呢?
不過眾所9知,本皇係一個鍾意食淋麵嘅人,所以有時出外食麵就算我強調話要佢寫淋啲,但廚房都未必煮到我岩嘅心水,更加唔好講去打邊爐可以食到即食麵,因為每次包麵一放就會立即比人夾哂.
外國有廚師發明用即食麵黎做漢堡都可算係新穎嘅嘗試,而本皇一直都好想試下做一個「部隊鍋PIZZA」!
原理同即食麵漢堡差唔多,用即食麵做底,加上餐肉腸仔泡菜蔥豆腐茄汁豆芝士放入焗爐搞搞佢,相信一定會好正!
不過我一直都好懶,無呢個動力去整.
如果有日我研發成功呢個「部隊鍋PIZZA」一定放上黎比大家睇!.


text:
有啲黃店啲服務真係好閪㗎,
咁係咪代表佢哋唔識做生意呢?
唔知大家仲記唔記得03年沙士中後期既經濟倒退,
失業率高,零消費意欲,百業蕭條,
樓價同股市都跌到仆直.
林鄭所做緊既就係真攬炒
收到風,酒店業係絕少機會被發現有中招既人住過架,
唔係話間酒店自己唔爆出黎,
而係佢地自己都唔知奶野既人住過
唔知Candy或者咁多位Fans記唔記得12年7月13日Poly個場演唱會,
係謝幕之後,有個人叫
正因為現實生活入面既感情生活太殘酷太真實,所以大家先會對依種二十七年感情既破鏡重圓,難能可貴最後敗係現實咁不忿,佢地甚至乎會投放埋自己對現實感情生活既期望落Sammi依段金童玉女關係入面
A 女揸住九十九朵玫瑰,拖住一個西裝友行梗,突然之間佢行得勁快,衝前去拍B 女仔既膊頭
係我個腦太污穢,可能人地家庭嘅溝通方法特別啲姐.
一講到牛同拖羅呢,我都幾高要求,好多時第一眼就睇得出好唔好食.
我地搬出黎住所以決定要有個儀式慶祝
「屌,間間都要落訂先肯訂,麻鬼煩,我見你計得平我先番黎咋,唔係我都唔撚幫襯你呀,依到一百蚊,你訂左番黎先啦!」
當黑人從遠方向你BIG近個陣,你只係得兩條路:一,立刻浸落水,藏拙!二,立刻企起身,正面迎戰進擊的黑人!嗰一晚,所有在場既男人都浸晒自己全身落水,留番對眼係水面,成班鱷魚以靜制動


text:
雖然《你的名字》11月 11日先至喺香港上映,但日本已經一早掀起熱潮.除了催淚嘅劇情令人一睇再睇外,動畫中嘅場景大多參照東京都澀谷,新宿,千代田區等和岐阜県飛驒等實景繪畫,有日本網民仲設計了朝聖地圖,大家又對比下實景同動畫似唔似啦!
1) 歌舞伎町路口
動畫海報嘅背景係歌舞伎町路口,雖然海報中男女主角身處平地,但現實要影到同樣嘅背景就需要企係安全島,所以大家打卡嘅時候要小心啊!
2) 新宿大後衛東風路口
男主角係東京生活,所以動畫中有不少城市建築.新宿大後衛東風路口嘅大廈同廣告牌等都畫得好逼真呢!
3) JR信濃町站天橋
日本少女動漫中最令人著迷嘅唔少得男女主角係天橋上相遇.男主角係信濃町站嘅行人天橋上望住慧星墜落嘅一刻可以話係全劇嘅轉捩點.
4)首都高速公路 3號澀谷線附近
電影嘅背景畫得非常細緻,連行人天橋後嘅建築物都幾乎一模一樣.
5) SHIBUYA TSUTAYA
大城市嘅商場,店舖好似個個地方一樣,但原來電影入男主角同女神係澀谷行街嘅地方都真有其店.唔知大家可唔可以搵到呢!
6) 新宿警察署附近
紅綠燈上嘅指示牌一睇就知係新宿警察署附近.呢個地方好多日本電視劇都出現過呢!
7) 千葉縣蜷川家具店
相比起東京嘅繁萍,電影中女主角三葉住嘅地方就比較純樸.千葉縣的蜷川家具店係電影就改名叫做中川精肉店.
8) 須賀神社
結尾男主角同女主角再次重遇嘅地方係由四谷站步行到須賀神社必須經過嘅樓梯.企係呢條長長嘅樓梯相信可以再一次諗番起電影帶來嘅感動.
▲ 去開東京旅行的話,不妨跟住地圖去朝聖啊!
資料來源:blog.livedoor.jp


text:
香港島
匆忙勞碌是表面,步步深入,便會驚覺內部裝潢懷舊而親切.
是次要為大家介紹的是在港島南區的舂坎山.舂坎山位於赤柱半島的西部,高133米,整段路程只需大概3小時,而且上落幅度小,景色優美,舂坎山處於的舂坎角亦是觀看日落的好地方,簡直是一舉兩得.
舂坎山
香港動植物公園
科士街石牆樹,屹立百年,見證西區變遷.居於堅尼地城舊樓群側,卻毫無違和之感,實屬城西象徵.
科士街
《追風箏的孩子》:「我夢到了我的兒子會成長為一個好人,一個擁有自由意志的人;我夢到了有一天,你會回到我們童年玩耍的這片土地,故地重遊;我夢到了鮮花再次在街道上盛開……天空滿是色彩斑斕的風箏!」 風箏為你乘載的是夢想,童心,又還是自由?
數碼港公園
「叮叮」清脆的叮鈴聲為這道本已熱鬧非凡的道路再添上一份活力.電車緩緩駛進這條人煙稠密的街道,正在行逛的人們一聽到電車轉入街時輪子跟軌道的摩擦聲,便自動退開一旁,此時街道變得更車水馬龍.這裡就是平凡卻又很熱鬧的春秧街.
春秧街
中環作為主要商業區,每個路過嘅上班族,畀人嘅感覺都係精神繃緊,步履匆匆.講起蘇豪區,相信大家嘅第一印象就係飲酒,蘭桂坊,但大家又知唔知,原來喺呢啲大街小巷之中,仍然隱藏住唔少嘅歷史同文化痕跡呢?今次筆者帶大家一齊做文青,認識香港歷史嘅同時,揾埋中環各街壁畫打咭.
中環
相信大家細個嘅時候都會玩過積木,砌過無數新奇,好玩嘅建築物.望住自己嘅成品真係好滿足㗎,甚至希望自己可以喺呢個遊樂場裡面玩!唔知大家又有無諗過,香港真係有一個咁嘅地方可以實現我哋嘅童年夢!
堅巷花園
大潭水塘位於香港島嘅南區,由於當時屋住喺香港島嘅居民日漸增加,為咗應付持續增長嘅 食水需求,港英政府喺1883至1917年之間建造咗大潭水塘.雖然宜家香港主要靠東江水作為主要嘅食水來源,令到香港水塘嘅重要性大大降低.不過,大潭塘宜家已經成為咗一個親親大自然嘅好去處.唔單止咁,正正因為大潭水塘歷史悠久,所以沿途都可以見到好多戰前文物㗎,更加有22項建築喺2009年被列為法定古蹟添!即刻帶大家睇下啦!
大潭水塘
你知唔知港島除咗半山同叮叮之外,原來仲有一個天然瀑布係華富邨呢? 華富邨仲咗神秘傳說,仲有一個遠眺南丫島,廣闊海景嘅寧靜石灘同燒烤場,消暑之餘仲適合一家大細𠻹!而且依到仲係攝影發燒友必到之處,潮汐下拍低雞蛋仔奇景!
瀑布灣
黃泥涌水塘喺1899年建成,至今有118年歴史.因為儲水量低,市政局喺1986年將佢改建成香港首個划艇公園.公園裏面嘅水壩同水掣房都係香港法定古蹟.水塘有個叔叔看守,大家可以同佢傾計了解水塘嘅故事.黃泥涌水塘位於香港島嘅中心,交通四通八達,極具戰略價值.上世紀三十年代,港英政府意識到日軍對香港虎視眈眈,因此喺附近興建左大規模嘅防禦設施,包括炮兵陣地,榴彈炮炮台同多座機槍堡等.隨住大型水塘如船灣淡水湖同萬宜水塘相繼落成,再加上有東江水,黃泥涌水塘喺1986年關閉,改為香港首個划艇公園.呢度堪稱「名人樂園」,據聞周潤發,梁朝偉,任賢齊都係水塘常客.
黃泥涌水塘
「茂蘿街7號」市區活化項目前身為上世紀二十年代建成的唐樓,並於13年完成改建,改建後成為舉辦藝術展覽的場地.
茂蘿街7號
一講到歐洲風情嘅小鎮,你會諗到香港邊個地方呢?無錯!今次要同大家介紹嘅就係赤柱喇!赤柱以前係英國軍事嘅佔據點,歷史都幾悠久.到1970年初,赤柱就漸漸多咗各式各樣嘅商店同埋攤檔,依家喺靠近海岸嘅區域仲有好多露天食肆,就連建築群都充滿歐式風味.想悠閒咁放鬆下,好chill咁消磨一日,又唔想要搭飛機先感受到歐洲風情,赤柱絕對係一個好選擇!
赤柱
想感受澎湃嘅浪聲,欣賞色彩斑斕嘅岩石?位於石澳南端嘅鶴咀絕對適合你去!你哋知唔知,原來鶴咀係香港其中一個海岸保護區,而且港大嘅海洋科學研究所亦都坐立左喺呢度㗎.另外,唔少人都稱鶴咀為上帝之眼,呢度嘅景色更吸引咗唔少攝影師去影相,佢哋仲會係度捕住個星空,想知點解?等筆者慢慢介紹鶴咀畀大家知喇!
鶴咀
山頂公園位於香港島太平山的柯士甸山道,該處為真正的太平山山頂之位置,西望薄扶林水塘,大嶼山及南丫風采發電站.風景向西北望藍巴勒海峽,向東北望山頂無線電站.山頂公園於1950年代啟用,由康樂及文化事務署管理,於2011年進行翻新,改以英國19世紀維多利亞時代為主題.
山頂公園
太平山頂一直都係香港其中一個旅遊景點,但你又知唔知原來太平山頂凌霄閣旁邊有一條小路徑,條路徑係一個輕鬆的行山路線嚟呢?平時都有唔少人襯住星期六日一家大細嚟到太平山頂行下山.兩個鐘左右嘅路程,輕鬆到連小朋友都可以行完全程架.
太平山頂
小西灣位於港島最東部,如果說蒲台島是為「香港南極」,那麼小西灣就算是「香港東極」了.這次推介的行程是城市綠洲,交通便利,附近人來人往.歡迎香港各區的居民可以來小西灣進行一次本地低碳旅遊,讓香港可持續發展下去.
龍躍徑
今次介紹地方係由 Eunice & friends + families同筆者親身試行後推介,中意戶外活動嘅朋友仔,記得搵個週末,拉埋親朋戚友一齊去啦,大人小朋友都啱哂!
龍脊
嚟灣仔都可以周圍行一個下晝?等小編帶大家行吓啦!
灣仔色彩遊
原來唔止地質公園個橋咀洲有得睇連島沙洲(Tombolo)呢個沉積地貌,連港島都有得睇!位於港島嘅鴨脷洲係個啞鈴島,即係啞鈴形狀嘅島,同鴨脷排小島相連,退潮時就會見到連島沙洲.
玉桂山.鴨脷排
之前有網上好hit嘅一句「屯門?係咪有牛架?」,顯示出大家對比較遠嘅地方充滿無限想像.想說我地有位成員有個朋友住喺鴨脷洲,佢話成日介紹自己住邊嘅時候都會俾人問「下,住離島搭船返學咪好遠?」鴨脷洲呢個地方名可能大家都聽過,但係至於鴨脷洲喺邊,有咩玩,就真係冇乜人知,甚至可能以為鴨脷洲好似長洲咁係離島添!
鴨脷洲
一般人到山頂遠足都會選擇行盧吉道,俯瞰雲海同香港島全景.呢條有名嘅行山徑假期更經常擠滿行人.今次,V'air團隊親身嘗試另一條路線-中區自然徑,唔單止輕鬆易走,適合一家共享天倫樂,而且沿途都有唔小隱世靚風景同埋古蹟,驚喜重重.V'air真誠推介俾各位,週末來有新鮮感嘅山頂之旅.
山頂白加道
薄扶林村出現於17世紀,係香港島歷史最悠久鄉村之一.唔講你未必知道,薄扶林村中秋節晚都會舉行舞火龍活動,好似大坑咁.路線由村口,舞到伯公塔和李靈仙姐塔進行拜祭,最後到瀑布灣(華富邨附近).大家不妨參考火龍嘅路線行薄扶林村,幾乎可以睇曬呢條村嘅歷史建築,例如1916年為了紀念降魔伏妖嘅李靈仙姐而起嘅「李靈仙姐塔」等.世界文物建築基金會2014年嘅監察名單入面,薄扶林村係唯一入選嘅中國文化遺產,意思即係村落正受社會經濟因素變遷威脅.城市發展經常凌駕歷史價值,尤其係香港.所以,身為香港人點都應該去薄扶林村睇下!


text:
溫馨提示,如果閣下而家仲會收到朋友親筆寫嘅信,請你好好珍惜佢⋯⋯因為喺而家呢個年代,會花咁多時間寫字嘅人絕種㗎喇!雖然而家send個msg就可以搵到對方好方便,但手寫信始終都係特別有feel㗎嘛.
講起手寫信,早前美國就有個Fisherman(唔係叫阿樂)執到封1981年嘅瓶中信.寄件人叫Douglas,佢寫住話,如果有人執到呢封信就麻煩通知佢一聲個樽係喺邊度執到喎!雖然佢喺封信度留咗地址啫,但個地址都成三十六年前,仲搵唔搵得返阿Douglas㗎⋯⋯
換轉係第二個,可能一早就當睇唔到放棄咗,但呢位漁夫竟然好堅決咁要搵到呢個陌生人!最後搞咗一輪之後,終於畀佢搵到寄件人⋯⋯個好耐冇用嘅Facebook喇!
好彩阿Douglas同漁夫係有Mutual Friend嘅,喺Fd子嘅幫助之下,終於聯絡到阿Douglas喇~原來阿Douglas到而家都仲有Keep住去返掉樽嗰個沙灘度玩㗎!而個樽最後又喺邊度搵到呢?咪就係喺阿Douglas掉樽嗰度六十幾公里之外嘅大海中心囉.
Btw,咁都可以畀漁夫搵得返呢個人,睇嚟人與人之間嘅距離唔超過六個人呢個理論,可能係真㗎喎!
封面圖片及資料來源:SoutheastAdventure


text:
究竟食啲乜可以維持敏銳嘅思考能力?根據荷蘭一項研究發現,多啲攝取含有B胡蘿蔔素嘅食物,即係例如有機紅蘿蔔,番薯,甜椒,芒果,木瓜同其他有機深綠色嘅蔬菜等等,都可以有助健腦,當中排第一健腦首選就係南瓜同埋南瓜籽!
諗唔到可以點整呢啲有食材,可以試下將呢兩種蔬菜搾汁:「紅蘿蔔,甜椒,西蘭花加一塊薑」或者 「木瓜加芒果,加一塊薑」.然後南瓜子平時可以當零食咁食.仲有蒸南瓜同番薯都可以每日當早餐咁食.不過有樣野要注意,因為芒果性質比較濕熱,香港本身天氣已經夠哂濕熱,雖然芒果係好食,但記得食適量唔好食咁多.
另外有好多人都忽視咗礦物質「鋅」對於腦健康部嘅重要.其實鋅可幫助腦部發育,有助腦部嘅靈活運作,如果平時鋅攝取量唔夠,就會好容易導致記憶力衰退,注意力唔集中.德州大學預防醫學與社區健康學系Dr. Harold H. Sandstead,曾經針對女性對像做咗個測試,佢透過呢個測試指出,只要補充足夠嘅鋅,女性對於嘅文字記憶就會提升12%.
好多人可能以為鋅只會存在起一啲蜆殼類海產例如蠔,其實南瓜籽,葵花籽同糙米呢啲都係含有豐富鋅嘅食物,南瓜籽再次因為鋅而被稱為醒腦食物啦!
既然有健腦食物,當然亦都有損腦食物.排第一位嘅就係汽水同埋甜品呢啲加工野!所謂嘅精煉糖,亦即係白糖,係一種經過極度加工嘅食物,一啲都唔有機.佢可以好快就被身體分解,容易引起血糖劇烈嘅起伏,亦都會令到腦部運作非常遲鈍.所以,所有用白糖做嘅食物都盡量唔好食咁多.
代糖聽落好健康,其實都唔係咩好野來.呢種人工化學食物會影響神經系統,也影響神經傳遞素嘅正常反應,有好多研究報告已經證實對腦部毫無益處,尤其係對已經有糖尿病同腦退化症而血腦屏障已受損嘅病人.小朋友如果成日食,有機會影響學習能力,甚至出現過度活躍,注意力唔集中嘅情形.


text:
這大半年來,社會運動愈演愈烈,香港人似乎已習慣了滿街文宣的光景.但自從近月肺炎疫情加劇後,街上的口號又新增了另一版本:「康復香港,時代抗疫」,從此「齊上齊落」又多了一重新的意義.在人人自危的大環境下,普通上班族幸運的話可選擇work from home,如非必要就盡量少去人多密集的地區,以減低受感染的風險.你我他或者總有理由逃避人群,不過唔好忘記,被認定肩負起救急扶危這項「天職」的醫護人員注定避無可避,因為他們的工作就是直接面對病毒,為香港市民的健康把關.
早前自願加入隔離病房(俗稱「dirty team」)工作的屯門醫院心臟科專科醫生黃任匡,曾在Facebook上撰文提及在入伍期間為保太太安全,他只好全程入住酒店,如果掛念對方,就找間少人的餐廳,遙遙相隔三,四米互相對望,各自晚餐.睇落好似幾浪漫,諗真其實幾心酸.將心比己,當脫下制服之後,醫護都不過是普通人,家中有父母,伴侶或子女需要供養照顧.即使大眾認定醫護是充滿使命感的工作,但光環始終唔可以當飯食,亦唔可以抵擋病菌,更加無法彌補與家人相處的時間.當社會上左一句「醫護加油」,右一首抗疫歌曲,其實此時此刻,醫護最需要係啲乜?今次好𢯊找來三組不同年齡,崗位的前線醫護,說說在抗疫時代,她們不尋常的生活日常.
麻醉科醫生-加加 & K (化名)
抗疫時期特別的親子時光
同是擔任麻醉科醫生的加加與K,自大學時期認識,畢業後一同加入基督教聯合醫院工作,至今已經15年,兩人既是同事,亦是好友.訪問前二人穿著一身運動打扮匆忙趕到,K說:「佢(加加)今日話要帶我哋去行山,我好開心,因為太耐冇試過俾小朋友周圍走,佢哋喺屋企砌lego砌咗好耐喇!」原來當日正是久違了的family day,兩個家庭相約去行山.
面對疫情來襲,兩位媽媽都對家人,尤其是子女的健康更加著緊.自言常過份擔憂的加加曾在感到很無助時,試過打電話給丈夫要對方立即訂機票帶兒子離開香港,當然最終沒有成行,而加加始終無法避免將緊張的情緒帶回家中,連帶4歲大兒子的心情亦受影響,「農曆新年嗰陣,有一晚我返咗24個鐘工之後,仲要等埋我其中一個病人嘅快速測試結果,最後遲多6,7個鐘先走得.我好少咁長時間冇返過屋企,所以我個仔以為我真係返唔到屋企,之後佢隔日就瀨尿,佢以前唔會㗎﹗」近日加加自感情緒瀕臨崩潰邊緣,唯有向醫院告假幾天,爭取時間與兒子多相處.「喺屋企同小朋友相處都有避忌,因為都驚㗎嘛,啱啱先off duty.所以宜家我都無再錫佢了,即使我有少少咳都會戴口罩,我個仔就會扯開我個口罩,直情同我講『媽媽我唔想你戴口罩.』」而K兩位分別5歲與8歲的女兒,對於媽媽近期經常在家中戴口罩已經見怪不怪,「我有同佢哋講,如果我冇戴口罩,佢哋就要行遠少少,食嘢嘅時候都會同佢哋隔遠啲坐.佢哋已經習慣,又好鍾意好似玩遊戲咁提我『媽咪,1 meter!』」唔知係咪講者無心,聽者有意,當K愈是輕描淡寫地提起這段「特別」的家庭片段,筆者就愈感受到當中的無奈,係咪每個醫護都需要為咗份工,犧牲珍貴的親子時間呢?
「我好想返屋企,所以我會盡我一切努力保護自己.」
即使內心恐慌,亦明知會加深兒子的緊張情緒,加加亦選擇將疫情狀況如實告訴兒子,除了希望提高他的衛生意識,亦希望他可以學會如何面對恐懼.「我同佢講宜家出面有隻病毒叫『新型冠狀病毒』,惹到好多人,甚至係會死人.所以媽媽先要求佢出街要戴口罩,對手唔可以摸頭任何部分,食飯之前要洗手,一定要用番梘洗二十秒,沖廁一定要蓋廁板.我希望可以裝備好我個仔,等佢知道無論有冇媽媽喺身邊佢都要做齊清潔步驟.」除了為仔仔做好生理上對抗惡菌的準備,加加亦希望在心理上,可以好好紓緩他擔心,不安的情緒,她說:「我有時會問佢係咪好緊張,我會同佢講,其實媽媽返工都好緊張㗎,但係因為我好愛佢,我好想返屋企,所以我會盡我一切努力保護自己,仲會盡力保護其他人,唔止病人,仲有我嘅同事.」雖然加加的丈夫也是醫生,同屬高危人士,不過性格樂觀的他正好平衡太太的繃緊心理,更是維持家居清潔的重要一員.「好多時啲couple都係一個緊張一個唔緊張,我先生就係比較正面嘅,覺得世界上邊有咁多菌.但喺屋企佢都好helpful,我返工嘅時候佢會用1:99漂白水拖地,同埋不斷幫我洗衫.」
「如果醫護人員都secure唔到自己,我點secure病人?」
對於同為父母的其他醫護同事,加加絕對明白他們要兼顧病人與家庭的矛盾心情,即使有部分人為著家人著想而辭職,她亦表示諒解.「驚,就全世界都驚.雖然我相信好多同事都係菩薩,好想照顧好病人,但都要考慮我哋都真係一個人嚟嘅,當有啲couple兩個人都係醫生,有好細個嘅小朋友,係咪我哋一定係做菩薩呢?咁個屋企點算?所以有同事辭職,唔單單係因為驚,而係佢哋真係有好多負擔.當人人不斷話『醫護加油』,有啲同事覺得聽完個心舒服啲,但某程度上亦係push你向前,你唔敢say no,好似總之有事你就要捨身為人,你要犧牲咁.但與此同時你望番自己屋企,我個仔每日見到我都喊晒,呢個亦係好真實嘅情況.如果我有咩事,我屋企個世界就會變㗎喇﹗」加加坦言大眾不應將光環變成壓力加諸於醫護身上,反而要設身處地了解他們的忐忑的心情,「呢個係我好struggle嘅地方,幾晚瞓唔著都喺度諗,我想俾大眾知道其實我哋都係驚嘅.如果我冇足夠嘅equipment,我係咪仲要返工呢?如果繼續返,呢個就好似一個自殺式任務咁,但我哋點解要接受呢個自殺式任務呢?人係有limit 㗎嘛,如果醫護人員都secure唔到自己,又點secure病人?正如每次飛機起飛前會播嘅安全示範video,都好強調當有意外發生時,一定係自己戴咗氧氣罩先,再幫旁邊嗰個.因為我都幾肯定,如果你救唔到自己,你旁邊嗰個都會死.」
「我哋今次一定要survive,一個都不能少.」
每當疫症來臨時,醫護人員的警覺性自然會比普羅大眾高.對加加與K而言,二人對新型肺炎有如此敏感的反應,正是因為二人在2003年,還是醫科生時,就與非典型肺炎(沙士)有擦身而過的經歴.加加說:「嗰年用嚟考試嘅8A同8B病房,有其中一個沙士病人係我哋個case index.要上病房考試嘅嗰group同學仔好似有9個中咗招,連個考官都中咗.其他同學就陸陸續續打電話俾所有人,睇吓臨考試前,有邊個上過呢兩個病房觀察啲有病徵嘅病人,有去過就要佢哋留喺屋企隔離,有唔舒服要即刻report.嗰陣我一考完個臨床試就收到電話,我心諗:唔係啩?之後不斷回想自己有冇去睇過個病人.好彩,我比較懶,冇去到睇過,但可能有接觸過其他有上病房嘅同學仔,所以都會驚囉.」幸而加加與K都逃過一劫「嗰個年代資訊冇咁發達,唔知疫情會變成點,本身已經好驚,仲日日收到電話通知我哋邊個同學中咗,邊個又入咗醫院,又要諗自己唔知會唔會有事,都好緊張.所以最近呢次新型肺炎疫情,大家都話我哋呢班同學仔反應係比較激烈.仲有人話『咁就十五年喇,我哋今次一定要survive,一個都不能少,之後要reunion!』」
「每一個麻醉科醫生都係dirty team.」
疫情爆發後,因為政府的應變方案總是慢幾拍而遭大眾咎病,不過加加和K則比較幸運地有個好「老闆」,令她們在高危工作中也能稍為放心下來.K說:「我哋個院長都經歷過沙士年代,佢係有前膽性嘅,一早就決定要騰空病房同人手,所以同唔同部門傾要減少啲非緊急手術,因為每個手術可能會用咗十套保護衣,佢哋知道存量唔夠,就想慳返啲裝備,俾啲真係『打仗』嘅同事用.又好早已經買咗啲原材料叫藥劑師自己溝酒精搓手液俾我哋,等大家之後唔使訂得咁辛苦.」當各間公立醫院已經各自設立dirty team,以應對日漸增加的肺炎確診及疑似病患個案時,加加與K又需要加入dirty team嗎?K說:「平時每個麻醉科醫生均會負責一間房,可能幫手做急症手術,非急症手術,如果病房有緊急情況,個病人需要做氣道插喉,亦都會call我哋.但基本上宜家所有case都會call我哋,因為我哋係train咗點樣用最安全嘅方法去做插喉.」加加補充:「我哋個department雖然唔使抽籤入dirty team,但因為人少,每當有疑似個案,或者要幫啲冇做過病毒測試嘅病人插喉時都係dirty,所以其實每個麻醉科醫生都係dirty team.」
「寧願犧牲啲食飯,休息嘅時間,盡量拉長保護衣物嘅壽命.」
既然日常要面對高風險工作,醫護人員理應得到相對上充足的防護物資,但實情正好相反,早前有報道指公立醫院防護裝備不足,可能只足夠使用一個月.對於這情況,加加和K亦有微言,K說:「我哋去插喉嘅時候,個病人會不斷噴氣,病毒好容易會經由霧化傳播,所以我相信各間醫院俾麻醉科嘅裝備都係最高規格嘅.不過普通病房就慘喇,肯定佢哋得外科口罩,仲要係配給嘅,要就問經理拎.護目鏡就唔使旨意喇,要自己戴眼鏡或者自己買,衫就得普通制服.急症室之前連face shield同護目鏡都缺貨,其實好慘,佢哋要搵兩塊護目膠片,再用膠紙痴住用住先.」聽落好兒戲,但呢個的確係現時公立醫院的實況.
雖然身為麻醉科醫生,暫時都有足夠裝備,但加加和K亦本著「應慳則慳」的精神,希望好好控制N95口罩的用量.就如K有時候會在N95上多加一個外科口罩使用,不過加加就立即指出這做法的弊處:「咁樣會太焗,加重濕氣,令N95嘅保護性減低.所以最理想係one case one mask,呢樣係我哋最基本要同HA(醫管局)爭取嘅嘢.前嗰排要盡量減少N95嘅用量,我哋寧願犧牲啲食飯休息嘅時間,盡量一次過處理晒啲case,減少出入病房次數嚟拉長保護衣物嘅壽命.」
Fact check!醫生外出裝備
身在醫院的時候,醫生們尚且可以穿著高度防護衣物.工餘時間,唔知加加與K又有咩裝備?加加說:「我宜家係得兩三套衫㗎咋,repeat,repeat,repeat係咁著.更甚係我平時有件褸只係會喺屋企同我揸車嘅時候著,永遠唔會著返醫院;醫院用嘅嘢就盡量留喺locker,可以嘅話亦唔會拎返屋企.」K亦表示認同:「就算冇近視我都會戴平光鏡,每日返去都會洗眼鏡.最近仲特登去uniqlo買咗一大堆頹衫,總之以方便掉落洗衣機洗嘅為主,完全冇fashion可言.」處於非常時期,大家要健康定係fashion,我諗唔使多考慮啦吓嘛?
因為疫情關係,加加特別轉用方便清洗的棉質布袋來放置個人物品,當中除了有必備的抗疫用品之外,最重要的還有化痰藥,用來紓緩長時間配戴N95口罩造成的喉嚨不適.
家有兩位女兒的K,平日選用的清潔用品都是偏向可愛風格.其中白色的口罩盒則是最近由朋友贈送,專門用來放置全新的口罩,非常實用.
「就算只有千分之一嘅機會影響到屋企人,我哋都唔想.」
疫情會發展成點,又會持續幾耐,至今仍是未知之數.對於普通市民而言,除了減少外出與做好個人衛生之外,基本上都唔驚得咁多.但對於前線醫護,除了擔心自己會受感染,亦要保障家人健康,因此有些醫護人員會選擇搬離屋企,租住「安全屋」.而加加與K,最近亦聯同另一位同事,租了一個可當作安全屋的單位,以便一旦需要自我隔離時入住.K說:「有時做完啲插喉case,我哋都會等到個病人嘅病毒測試結果係negative先會返屋企,如果真係驗到positive,就係我哋啟動呢間隔離屋嘅時候.」不過性格較樂觀的K,表示如果做足防護措施,再加強清潔,基本上醫護人員受感染的風險都不會太高.「就算只有千分之一嘅機會影響到屋企人,我哋都唔想.所以每一個同事都會有自己嘅Plan B,可能有啲人已經安排好將阿媽,細佬搬去邊度,自己又搬去邊度.」加加補充說:「我有啲同事話要買N95,係為咗將來如果好掛住屋企嘅時候,就戴住佢返屋企,或者離遠望吓佢哋.」對於前線醫護嚟講,除咗裝備之外,疫情期間佢哋最缺乏嘅,可能就係家庭溫暖.
「人壽保險我就一早買咗㗎喇,但係會唔捨得兩個女囉﹗」
唔怕一萬,至怕萬一.雖然呢條問題唔太吉利,但我諗每個前線醫護都會有諗到最壞打算:如果自己有一日真係確診肺炎會點?聽完個問題,加加與K靜咗十秒.然後K說:「身為一個媽媽,最擔心都係仔女冇人照顧,萬一我中咗,我都希望我老公係冇事.醫管局有個機制係當你partner瀨咗嘢,或者入咗dirty team,另一個就唔使去處理啲高危工作,我覺得都有保障嘅.但會擔心囉,心入面都驚到黐線,所以唔可以俾自己有事.人壽保險我就一早買咗㗎喇,但心底裡都會唔捨得兩個女囉,半夜諗一諗都會眼濕濕.」一直話自己過份緊張的加加,呢一刻說冷靜下來:「宜家會覺得朋友真係好重要,當我有好負面嘅思想嗰陣,就會同大家傾吓講吓.K係有信仰嘅,喺呢啲情況係會calm啲.」K亦表示認同:「總之平時做好啲防疫,其他嘢就盡量平常心咁去面對啦.」呢句說除咗係同自己講,其實對於社會大眾亦同樣適用.香港人,收到未?
延伸閱讀︰
疫情下,前線醫護這一家(二)Rose :「唔可以淨係諗自己鍾唔鍾意,都要諗埋屋企人.」
疫情下,前線醫護這一家(三)Marry:「等測試結果好驚,我有責任照顧屋企,萬一有事點算?」


text:
全腿激光脫毛 2020-2021 全腿激光脫毛我至抵 近呢幾年嘅夏天熱到無與倫比,溫室效應底下,大家除咗去沙灘之外,就係係屋企涼冷氣,要外出嘅話都一定係短3短褲,今次就為大家帶黎全腿脫毛唔同脫毛公司嘅比較,等大家擁有一對白滑美長腿. 小編自己本身都好多毛,尤其是成日不見天,所以皮膚相對地白淨,啲毛就更加明顯,有時聽啲朋友講曬黑咗啲毛都冇咁明顯,雖然呢個都係事實,但有啲斬腳趾避沙蟲嘅感覺,所以最後都整合左幾間脫毛公司,分享吓自己嘅感受同對比. 小編綜合左幾個大家都好想知嘅因素,綜合左Dermes ,MediLase ,Evrbeauty ,20beauty會分析佢地店舖環境,優勝之處,最後亦都會包含價錢價錢方面,等大家做返個精明嘅消費者. 店舖環境如果注重優質環境,咁D記同M記就一定唔少得,有著名設計師設計,係你搭入去嘅時候已經自身一個豪華瑰麗嘅環境,呢2間係首選,大部份店舖都以純白色背景為主,俾人一種乾淨舒服嘅感覺,另外每個Centre都會伴以豪華大玻璃可以令你欣賞風景,放鬆心情準備脫毛. 當然其餘嘅2間喺店舖環境下比較遜色,只係因為佢哋主打溫馨感,客人入到舖頭,相對地冇太大嘅壓力,會有賓至如歸嘅感覺,所以如果客人係想輕輕鬆鬆,唔需要有壓力,亦都有家的感覺,選擇20beauty 同埋Evrbeauty 絕對係一個唔會令你失望嘅選擇. 另外,以下都會分別介紹返唔同Centre嘅優勝之處. 以dermes 為例,啱啱都講咗佢係注重優質環境,當然我諗大部份人對佢嘅首次印象都係佢嘅宣傳手法好吸引,好多時候都有好多嘅明星代言人,亦都打造出香港脫毛界嘅no.1嘅形象,儀器機上面主要有舊式的755nm需要敷冰同埋吹凍風,同埋最新款嘅HPD 雙波長,打全腳的話,新機大約50,000幾蚊,主要睇返客人想選擇繁忙定非繁忙時間而定,服務質素一般視乎返治療師而定,比較參差.cp值:外在服務配套,包括地點,環境,知名度都相高,非常便利客戶,呢個係佢哋嘅優點.但若然客戶注重服務質素,同價錢問題,就未必太適合了. MediLase 同Dermes 感覺差不多,佢哋嘅服務質素一般都比較高,都係主打用明星代言人作品牌招徠,用嘅儀器機主要係755nm以冷凍劑降溫,相對較新嘅科技,但都設有繁忙及非繁忙時段,如果客人想收工嘅時候去的話,價錢就會相對冇咁化算,而且價錢透明度相對低.全腿價錢大約$35000左右.cp值: 如果唔介意價錢,同埋可以喺非繁忙時段去的話,係一個不錯嘅選擇,但多數顧客反映等候嘅時間有時頗長. 20beauty 同Evrbeauty 兩者都係用同MediLase 一樣嘅儀器機,但價錢相對合理.20beauty主要做學生優惠為主,但治療師比較參差有客人大概打咗兩年都仲有冇毛,但6次後預約相對難,而且有客人反映態度一般.cp值: 如果學生以平價錢行先,唔介意質素同效果差一點點,都係一個不錯嘅選擇,非學生價全腿360度大約$16000. Evrbeauty 主打不硬銷,提供優質服務比客戶為宗旨,沒有品牌代言人,正所謂羊毛出在羊身上,如果覺得沒有品牌代言人做宣傳,介意知名度嘅客人就未必太適合,但佢哋勝在注重效果,希望客戶快脱光毛毛,總括而言都係一個不錯嘅選擇,全腿360度優惠$14600cp值:個人而言,如果想消費得精明,好怕俾人sell嘅客人,呢間絕對係首選,因為佢做到明顯嘅效果,而價錢亦係最優勝. Evr beauty 激光脫毛中心: evrbeauty.com Evr beauty facebook: facebook.com/evrbeautylaser dermes 激光脫毛中心 : dermes.com.hk dermes facebook: facebook.com/dermes.hair.removal.specialist medilase 激光脫毛中心: medilase.com.hk medilase facebook: facebook.com/medilaseprou.laserhairremoval 20beauty: 20beauty.com.hk 20beauty facebook: facebook.com/20beauty …
全腿激光脫毛我至抵? 小腿脫毛點揀好?EVRbeauty Medilase Dermes Read More »


text:
九龍水塘位於金山郊野公園,雖然水塘名稱有九龍兩個字,但係九龍水塘並唔係位於九龍,而係屬於沙田區.九龍水塘群由九龍水塘,九龍副水塘,九龍接收水塘同石梨貝水塘組成,由於水塘並唔係好大,所以好容易行完呢幾個水塘!如果大家嘅體能好好,不妨從城門水塘起步,沿麥理浩徑6段行到去大埔道,更加可以觀賞到二戰時期醉酒灣防線嘅遺跡添!
歷史
港英政府為咗提供食水比九龍同新界南部嘅居民,於是係上世紀初展開興建水塘的工程,係針山以南及同畢架山以西一帶建造儲水設施.及後,九龍水塘於1910年落成啟用,成為新界第一個水塘.
戰時碉堡
由城門水塘出發,大約15分鐘之後就會見到碉堡遺跡,呢度係香港保衛戰嗰陣嘅重要據點,宜家仲保留咗好多戰時遺跡,例如軍事座標,機槍堡同碉堡陣地.碉堡以地下隧道連結,隧道就用倫敦街道命名,例如牛津街同舒佛畢利巷等,用意係為咗方便英軍溝通同慰藉思鄉之情.城門碉堡嘅功能在於防禦日軍突襲.不過係1941年12月,碉堡受到日軍突擊並隨即失守.時至今日,我地依然可以見到機槍堡天花密集嘅彈痕,感受到戰時嘅光景.
馬騮天堂
相信大家都聽過金山有個別名,就係馬騮山!山如其名,金山郊野公園入面真係住咗好多馬騮,佢地大多都係獼猴,並穩定咁係金山同城門水塘一帶繁衍.咁大家又知唔知點解香港會有馬騮呢?事源港英政府建造九龍水塘嗰陣發現一種叫馬錢嘅植物,如果人食用咗會中毒,但係馬騮食咗就無事,所以就引入咗馬騮,幫手食有毒植物.呢份絕世筍工淨係食玩瞓,令到馬騮大量繁殖,直至近年漁護署幫馬騮做絕育手術,控制返佢地嘅數量係2000隻左右.
九龍水塘
九龍水塘嘅堤壩以花崗岩建成,而且採用弧形設計,非常獨特㗎,充滿殖民時期嘅特色.唔單止咁,為咗增加儲水量,九龍水塘嘅水壩亦都十分高,企係水壩上面更加可以遠眺九龍半島嘅景色!另外,九龍水塘嘅建築物群落亦係2009年被列入法定古蹟,好有歷史價值㗎!


text:
「陌生」
唔知點解越嚟越對香港陌生,究竟係啲乜嘢問題?當然每一個社會都可以容納唔同嘅聲音,但係慢慢發現有啲人嘅思想同言論真係無辦法去理解.執法人員竟然知法犯法,但係佢哋竟然係受害者,需要幫忙?我有無聽錯?會唔會因為佢哋濫用私刑,所以導致今日嘅結果?今次有可能係咁啱俾人影到,但係現實又有幾多係大眾睇唔到?咁警察同黑社會有啲乜嘢分別?
「法律」
今日真係好亂呀,點解香港會有啲思想咁奇怪嘅人㗎?香港係一個法治嘅社會,就算特首都好,只要係犯咗法就會受到法律嘅制裁.今日「七警案」終於判刑,所有被告都被判處入獄兩年.但係唔知點解社會有一部份嘅人覺得七警係應該無罪,甚至乎覺得被判入獄係太重.如果個個執法者都可以濫用私刑嘅話,咁會點?係法律面前人人平等,更何況係執法人員呢?
「判詞」
有啲人話如果警察因為「雨傘運動」期間,警察受到相當大嘅壓力所以先至會打人.咁唔該先睇下法官判刑嘅時候講啲乜!各被告損害香港聲譽,尤其當全球有好多人睇到,就算曾健超係犯法,警方有壓力,但亦亦都唔可以帶佢去暗角打,因為當時佢已經被制服!由於案情非常嚴重,故認為判囚係適合.法官以入獄兩年半為量刑起點,考慮到各人當差服務社區多年,亦將會失業兼失長俸,與此同時承受各方壓力,所以判各人入獄兩年.雖然曾健超犯法,但實際上佢已為自己嘅行為負上責任.
Also published on Medium.


text:
女傭全名: MAMI
女傭HKID: 個人私隱條例所限不能公開,有需要人士可以聯絡本網站管理員核對.
女傭護照號碼: 個人私隱條例所限不能公開,有需要人士可以聯絡本網站管理員核對.
女傭出生年份: 10-12-1969
女傭惡行種類: 不守時, 打斧頭, 時常外出, 未同佢講已黑面, 無安全意識, 無記性, 玩電話, 疏忽照顧, 衛生意識低-沒有分開處理生熟食物, 衛生意識低-煮野吾熟, 講大話, 講電話, 駁咀, 黑面
女傭惡行詳情:
呢個工人都51歲,嚟咗三年,所有嘢都係做表面,屋企狗狗過身已經三年,床下底都仲有狗毛,之後屋企又養咗隻貓,到而家隻貓一見到佢就發惡,之後就呢埋,已經估到佢成日嚇隻貓,問佢當然唔認啦!主要職責係照顧一位老人家同清潔屋企,老人家瞓覺佢又瞓,每日九點起身煮早餐比自己同老人家,入房食到10:00,之後就幫老人家按摩,按摩完又入返房,11點出嚟只係做簡單清潔或者洗衫,唔夠半個鐘又入返房,到12點先出黎煮午飯,老人家未瞓醒佢又入返房,等到老人家起身放低飯菜又入返房,之後洗幾隻碗再入返房午睡,每日至少午睡個半鐘,三點先出房.之前已經講咗無數次冇午睡時間,講明不能在房間吃,依然係當冇回事.三點出嚟又話要落街買餸,四點先返嚟簡單抹下所有嘢收拾所有房間,佢手腳真係好快,快到乜都冇洗過,洗廁所5分鐘最多,從來唔會擦地,馬桶都唔會擦.每日就不斷同印尼嗰邊視像,唔鬧佢都唔會收線. 鬧佢就去刷兩下扮吓嘢,都係5分鐘.5:00又入返房6:00先出嚟煮飯,7:00又走咗去沖涼,之後入房到到8:00先出返嚟,當然8:00食飯時間,又拎返嚟房九點先出嚟洗碗,洗完碗簡單又抹下廚房,又入返房等到九點最後幫老人家鬆下骨半個鐘,到10:30入房瞓覺,第二朝又重複九點先起身.仲要最近開冷氣,11月尾開冷氣,佢仲嘆過雇主,之後我直接cut咗佢電,唔敢出聲以為自己整壞. 嚟咗三年壞咗所有嘢都冇叫佢賠過錢,直立式吸塵機冇放好成支斷咗,打爛過水晶又話唔關佢事,打爛水晶紅酒杯落去樓下買返個玻璃杯俾我,已經冇同佢計較過,仲問佢有冇整親,以為推到好自己識做,因為之前老人家覺得佢好,話要留佢,所以佢返鄉下之後又同佢續約,回來後變本加厲,每次同佢講邊度污糟佢就做邊樣,終於半年之後老人家都話唔要佢,撞正肺炎新工人嚟唔到,又比佢做多九個月,到最近終於請到新工人,叫佢走,仲要求我要比完約信佢,如果唔係就唔簽解僱通知信,我當然冇理佢,之後又話自己搵到份工點好點好. 都差唔多走嗰陣,又問我地仲唔同佢續約,仲話如果要續約要比返護照錢佢,都唔知去邊度唔明.成間屋都發霉,所有嘢都唔關佢事,我自己返屋企放晒啲衫喺梳化度,佢都唔會去收拾摺好,就咁放喺度一個禮拜.老人家中風後唔方便,轉左智能廁所板,三年壞兩個,又係唔關佢事.廁所唔會日日洗,廁所板唔揭起佢都唔洗,長期有屎尿漬,因為佢只係需要煮比老人家,洗碗更加係那西,洗碗永遠有漬唔會用力擦.原本都想好來好去,點知臨走之前完全係唔做嘢,又話老人家要出街,冇時間做屋企野.再唔係佢就同你講知道,但係永遠唔做.連我自己用嘅漱口杯,廁所抹手布都從來未洗過,每次都要我自己洗.其實佢嘅工作只係煮飯比老人家,照顧老人家出街,睇醫生.雖然從來冇偷過錢,偷懶已經慘,我試過坐喺屋企一日未見過佢,鬧佢又唔出聲,再唔係借意行走,扮聽唔明.嚟咗香港5年有多一句廣東話都唔識講,都係講扮聽唔明做少啲.我同其他屋企人嘅衫係我哋自己洗,佢只係幫自己洗同老人家洗,我都想知佢每一日嘅工作會唔會有四個鐘.其實我嘅要求並唔係好高,不過呢三年我屋企變咗個狗竇,天花同牆紙都發霉,佢竟然同我講我屋企漏水,請佢之前講明唔一定放星期日,嗰時就話OK,之後每個禮拜都話有嘢要寄返印尼,就話我出去三四個鐘之後翻返嚟做嘢,老人家順口就應承咗,平日都只係做三四個鐘,出去三四個鐘當日就唔使做嘢啦. 臨走前佢更加唔做嘢,所以先寫呢一封信,希望請左佢嘅雇主小心啲.如果屋企冇其他人可以睇到佢,我都幾肯定係屋企嘅衛生情況會好差,垃圾桶唔要都唔會主動洗,唔好話健康有問題的老人家,身體健康嘅都會有病,可能佢自己年紀大根本都應付唔到家庭佣工呢個工作,真係想請呢位印尼女傭嘅,真係要比多啲時間每日𥄫住佢,真係慘過自己做.
嚴正聲明:
以上所有資料只由資料提供者提供.人的姓名重複度非常高,閣下如果發現你的姓名與上述人士相同,請勿對號入座.本網頁旨在為雇主提供一個可以避免有問題女傭的平台.如果閣下並無問題,並不需要對此過分緊張.不論閣下是否有問題的女傭,如果本網站出現閣下的個人資料可以直接或間接確認閣下的身分,請聯絡本網站的管理員剷除.本網站禁止刊登任何女傭姓名以外的任何聯絡資料,包括電話,電郵,親戚名稱,工作地點,住址,WHATSAPP.不論你是否有問題,如果以上資料令你尷尬,你可以聯絡本網站的管理員商討取消相關紀錄,惟最終決定權歸本網站的管理員所有.
女傭惡行黑名單登記表格
大家千萬不要用親戚朋友同事的姓名開玩笑.每一個人的名譽都非常重要.不要胡亂填寫別人的名稱.


text:
撰文:Wantedly編集部
如果大家係做開freelance,又或者對freelance有興趣的話,相信都一定會聽過Freehunter呢個platform,所以今次筆者就搵嚟Freehunter條team嚟sell吓自己!
▲(利申:佢哋請緊人呀,記得睇到最後!)
3年時間已經收支平衡!?
大家冇睇錯,Freehunter由2017年到而家,喺短短3年時間裡面已經收支平衡,仲將業務發大到去台灣同新加坡,加加埋埋已經有超過40,000個user,真係大得超級快.
▲(所以話,startup唔一定係同中伏掛勾嘅)
至於點解可以大得咁快,就一定係同公司文化有關,Freehunter嘅co-founder & CEO Harris就咁講:
「喺Freehunter裡面係唔會有『老闆』呢個身份存在,因為每個人都可以講自己嘅意見出嚟,唔會因為你junior就冇say,所以只係一班好有火嘅後生仔一齊做好個platform,更加唔會有啲咩辦公室政治,因為大家都只係為件事好.」
「返工唔開心,同事邊會爽?」
Harris自己都做過大公司,試過日日都朝9晚6,重重覆覆嘅「機械式生活」,所以當佢開Freehunter呢間公司嗰陣,就決定唔會畀呢件事發生:
「喺Freehunter做嘢真係好簡單:最緊要有貨交.所以我哋唔會好似大公司咁落order畀每個同事,大家都會跟住自己嘅節奏去做嘢,緊要嘅咪做咗先,唔係成日都要人mon住自己做啲咩,去到最後只要你真係做到嘢就得,都係睇results㗎姐.」
Harris仲話,正因為條team唔係好大,所以team bonding就更加緊要,但講緊嘅唔係一齊去啲咩training camp:
「我哋每一,兩個月就會搞啲team building activities,可能只係去燒吓嘢食,唱個K,踩吓單車,玩吓board game咁,簡簡單單其實已經好開心,目的只係想一班同事有工作以外嘅相處時間,咁大家做起嘢上嚟個默契都好啲啦.」
「點解要入Freehunter?因為個滿足感太大.」
事關Freehunter而家請緊mobile app engineer,但當IT人才咁渴市嘅時候,點解又要揀Freehunter先?
Harris就咁講:「我諗最主要一定係growth potential先,而家公司grow得咁快嘅時候,入嚟做嘢會接觸到好多新嘅feature同整新嘅product,有份決定點樣develop Freehunter呢個平台同product之餘,將來嘅發展都只會越嚟越大.」
講到呢度,Harris忽然間望一望班同事:「同埋……因為大家做嘢做得開心囉?咁開心除咗因為成班同事都好friend之外,其實都因為大家喺度做嘢嘅滿足感都好大,見到間公司越嚟越大,做出嚟嘅product又多人用,所以so far大家喺度都做得幾開心呀?」
雖然Harris同一班同事都笑而不語,但筆者都feel到佢哋成條team真係好enjoy同大家一齊做嘢,仲好有火添!如果你睇完都對Freehunter有興趣嘅話,就click落去下面個job post,睇吓份工啱唔啱自己啦!
佢哋請緊mobile app engineer呀~Click下面條link睇吓啦!
Freehunter's job postings


text:
地勤人員淒慘實錄 你要知的8大注意事項
撰文:東方新地
(1) 未出發先唔好太興奮
地勤人員提提你︰
好多香港人坐早機去旅行,都會選擇坐N車(通宵巴士)去機場.雖然去旅行就一定係好興奮好high,不過大家都要顧及吓其他人感受,因為坐N車的乘客之中有唔少都係機場職員,可能係返四點或者五點更,真心會想喺車上爭取時間休息.所以大家都應該有公德心,暫時壓制一下興奮的心情,唔好喺車上高聲吵鬧啦.
(2) 咩都要排隊是常識吧
地勤人員提提你︰
每逢大時大節都勁多人去旅行,所以大家心裏都明白預早2小時以上去到機場是常識吧.首先Check-in counter一定大排長龍,安檢又係排,就算食早餐都一樣係排!所以大家排隊時就唔好抱怨要排得耐或者人手不足,因為如果真係咁容易增加人手,地勤人員就唔使日日做足十幾個小時了…… 再者,如果乘客護照有問題,地勤人員絕對責無旁貸!所以佢哋仔細檢查清楚都係好應該的.
(3) 自己Passport自己check
地勤人員提提你︰
出外旅遊,其實乘客絕對有責任檢查自己的護照,回鄕卡或是Visa有冇過期,有冇足夠位置蓋印等等.另外又提醒眾多手多多的朋友,唔好喺護照胡亂蓋公仔印.事實上有唔少人去到機場先發現證件出問題,就即時對地勤人員破口大罵,咩阿爸阿媽都出晒,要求對方俾自己過關!不過大家要明白,如果俾你過關,唔單止地勤人員要付上責任,你自己一樣要原機遣返!
(4) 準時才是王道
地勤人員提提你︰
有好多Check-in counter都係航班起飛前一小時或者40分鐘就會關閉,大家無謂去到counter時大吵大鬧,話上次都可以照入!上次還上次,規矩還規矩,唔係用咩泊車塞車等的理由就可以過到關.一句到尾,準時先係王道!
(5) 廁所一早去定
地勤人員提提你︰
其實大家都好明白一早起身去機場係會肚餓或者會好想去廁所,但大家要明白呢啲都唔係遲到的藉口,好應該起飛前一小時就去到閘口,其實早咗到咪最多坐低hea陣,否則如果因為去個廁所搞到上唔到機,係幾咁……
(6) 一個遲到累全家
地勤人員提提你︰
Final call的意思,唔係叫你可以去廁所準備上機,而係叫你真係要行快幾步快啲去到閘口,一家幾多人行得慢都唔係理由,因為多人就更應該預早到!遲到係唔可以俾你上機,而上唔到機係可能牽連甚廣,例如有機會行李上晒機不過要特登揾返你嗰件出嚟.如果喺內地,就算遲一分鐘都可能都會飛唔到,總之就係有可能因為你遲到而令機上幾個人陪你冇得飛!
(7) 機票唔係話改就改
地勤人員提提你︰
同電視節目一樣,機票都係有好多種,不過唔好以為遲到上唔到機就隨便改另一班就得,因為好可能要另外再買!如果係大時大節去旅行,一家幾口要即時買另一班機的機票,真係好難會有位.仲有乘客要求機票要夠便宜,要揀坐窗口位乜乜乜…… 麻煩你去等候補機位啦.
(8)地勤人員要尊重
地勤人員提提你︰
其實人人都有爸爸媽媽生,有時乘客真係自己出錯的話就好應該自己承擔,而非發洩喺地勤人員身上,尊重別人之餘亦要尊重自己.小編相信有唔少人覺得做服務行業,人工就係包埋俾人鬧…… 不過咁,鬧還鬧就禍不及家人,你自己有問題的時候,點樣鬧人哋屋企人都係無用……
延伸閱讀:
出遊住酒店,民宿要小心! 11招教你防偷拍
烚蛋早餐減肥法! 10日自然瘦2kg?


text:
半月板相信喺做運動嘅人最常聽到嘅軟骨,不過除咗半月板之外耳仔其實都喺軟骨其中一種,而軟骨其實有好多種,有軟有硬,佢哋功能各有不同,另外,如果軟骨一唔小心受傷要修復癒合的話,過程相當之困難,想知點解一齊睇片了解下軟骨喺咩啦~
1.軟骨喺咩嚟?
軟骨喺人體當中有好多方面嘅功能,而軟骨由好多微細軟骨細胞聚合而成,形成一個有別於骨骼嘅柔軟組織,有用於外觀功能嘅外耳殼,鼻骨;承受衝擊力嘅半月板;幫助關節活動度嘅軟骨,椎間盤.
2.軟骨種類
軟骨有唔同嘅功能,自自然然結構上會有所不同.用於外觀裝飾嘅軟骨因為需要承受外在衝擊力,所以偏向比較柔軟,主要為彈性軟骨;骨與骨之間如果只需要單純承受壓力,例如半月板,主要為平滑軟骨,表面相當平坦磨擦力低;關節之間多數為纖維軟骨,主要由一絲一絲軟骨纖維組成,結構相當柔韌,加上活動度高,用於脊椎與脊椎間相當合適.
3.軟骨修復
軟骨需要修復其實相當困難,唔似肌肉骨頭有直接血管提供營養原料,要修復嘅話,主要單靠修複物透過滲透聚積喺破損地方上面,所以過程十分緩慢,要完成一整個康復程序需要一點一滴累積.
4.目前修復軟骨方法
有時軟骨可能會破損到無辨法透過自然修補,可能就需要尋求外科手術介入.目前外科手術主要喺骨頭上鑽一個一個窿,刺激骨頭表面生長結疤組織,就好似有一層新軟骨喺表面咁;移植亦喺其中一個主要方法,喺受傷表面移植一層軟骨,如果條件合適,就會喺表面生長,最後回復正常功能;目前用於修復軟骨最高科技喺利用自體幹細胞,方法喺由身體抽出細胞,再透過實驗室培植成軟骨,再進行移植.


text:
買一套自己嘅別墅,有自己嘅花園庭院,種種草澆澆花,系好多人夢寐以求嘅夢想.隨着現代人嘅消費能力越嚟越高,購置別墅嘅需求亦越嚟越多.咁居住別墅都有乜優點與缺點呢?
市面上喺售嘅別墅,大致可分為:獨棟別墅,聯排別墅,疊拼別墅,空中別墅等,常見嘅系建築風格系新中式同歐式風格.
住別墅優點,主要如下:
1.掂人士嘅標配
從一定程度上嚟講,別墅象征着高端,有品味嘅生活.居住別墅,多系精英階層嘅高端人群.喺別墅區入面,居住者抑或仲可以認識更多上層人士,積累更多嘅人脈.
2.高品質嘅生活
別墅往往配置咗一眾高端嘅個人配套設施,如私家園林,私人游泳池,桑拿房,泊車庫等,同時,周邊嘅配套亦較為豐富齊全,可以畀人帶嚟「大隱隱於市」嘅優質生活嘅嘆.別墅系一個令人們遠離繁雜都市,靜下嚟嘆生活,欣賞生活嘅美景嘅理想局所.
3.個人隱私嘅保護
喺網絡發達嘅時代,侵犯隱私,偷窺,盜竊等現象日益嚴峻.而別墅樓間距大,樓棟密度小嘅特點,可以使得別墅可以保持一定嘅私密性,格外注重隱私嘅購房者仲可以選購獨立成棟嘅別墅.同時,別墅嘅物業管理亦更嚴格,所以喺保護個人隱私呢方面,別墅相對於普通住宅區會有更大嘅優勢.
住別墅嘅缺點亦系唔容忽視嘅,主要如下:
1.別墅嘅面積非常大,呢令生活空間更大更舒適.但系,面積大亦帶嚟一個問題,清潔起嚟累人.
2.別墅一般位於比較偏遠嘅地方,綠色植物往往比較多,呢如果冇專業嘅人員定期進行打理,蚊蟲可能會比較多.
3.別墅一般建喺比較偏遠嘅地段,交通唔太方便.
以上就系住別墅嘅優點同缺點了,購房者可根據自身嘅需求與對別墅優缺點嘅接受度進行衡量,做出滿意嘅選擇.


text:
你都可以搵到你的Supper Moment
“阿sir你今晚趕住落堂去邊呀?”
“我要趕住去睇Supper Moment演唱會!”
“嘩咁正!阿sir你就好啦,話時話,你…約左邊個去睇呀?”
“我得一張飛喳,所以自己一個去睇”
“OMG……阿sir好毒呀,自己去睇演唱會……”
“自己去睇先可以專心享受音樂世界,識咩呀你地…………”
好多黎 數學補習 的學生見教室放左樂器係度,都會問B仔係咪好鐘意音樂,甚至有人會問,其實叫Beyond Math係咪因為B仔好鐘意Beyond樂隊.B仔其實係好鐘意音樂,由The Beatles開始到而家嘅歌B仔都會聽,Beyond都係B仔其中一隊好鐘意嘅樂隊,不過叫Beyond Math就唔開家駒事啦,而係想每個學生都可以超越自己,肯定自己嘅價值.
其實一路都有聽Supper Moment嘅歌,”濕扒”嘅歌主要都係好勵志,講好多關於人生同夢想,過去幾個音樂會都好想去睇,不過大家都知道啦,而家買演唱會飛仲難過 DSE數學 攞 5**,所以之前幾次都無緣欣賞Supper Moment演唱會.話說年頭叱咤樂壇頒奬典禮,見到佢地唱 時帶領全場氣紛果種震憾,就好想可以係現場睇一次佢地演出.咁岩今年佢地可以進軍紅館開演唱會,又咁岩機緣巧合B仔又得到一張飛,所以今次終於可以去睇啦!
B仔係去睇頭場,因為去之前岩岩先幫黎緊考 DSE數學 嘅中六同學仔 操DSE MATH PAST PAPER , 所以都未預備好心情.不過去到第一首歌音樂一起,全場已經好high,企晒起身跟住音樂狂跳.由第一首歌直到Encore最後一首 (呢首歌好岩中六同學畢業唱),成場氣氛都好正,Supper Moment成晚同觀眾的互動無停過,之前睇咁多個演唱會都無試過.哈哈不過可能B仔都唔細啦,跳左十分鐘度就要坐低抖抖.
“Supper Moment”其實係”晚餐時刻”的意思,希望大家珍惜同屋企人或朋友的晚餐時刻,好好欣賞同珍惜生命每一件事.每隊樂隊的成功路都係一條唔容易嘅路,佢地四位成員係成名前都有唔同經歷,主音Sunny同Bass手CK試過係青年中心洗廁所,結他手阿雞本身係IT程式員,鼓手阿達屋企人則想佢做生意.由2006年成軍去到2013年 彈起前的艱辛歲月, 甚至之後經理人Gary的過身,從小伙子到大丈夫,中間經歷左一個又一個唔容易行嘅時刻,最後都憑住四位成員的堅持一步一步行過左.到今年可以去紅館開演唱會.由酒吧唱到入紅館,好以佢地自己咁講,真係一個大奇蹟日.Supper Moment每首歌都係自己作曲填詞,係每首歌都會聽得出佢地對音樂理想嘅奮鬥同堅持.
B仔自己覺得Supper Moment成功除左因為對音樂嘅熱誠之外,就係佢地嘅堅持.以前嘅Beyond,太極,到而家嘅Supper Moment,ToNick等等,每隊樂隊都係因為堅持先走上成功之路,或者仲有好多好多樂隊努力過但未必出到名,不過只要你為一件事盡力堅持過嘅話,無論結果係點,你已經值得為自己的堅持努力而驕傲.B仔成日都同要考 DSE數學 或其他 數學考試 嘅同學講,只要盡力堅持努力過,無論最後成績係點,你都唔會後悔,並且可以為自己的堅持而驕傲.
B仔好鐘意 入面其中一段歌詞:
我地生命唔可以重頭來一遍,但我地可以為自己選擇堅持努力的事.
你想堅持的又是甚麼呢?
無論係咩都好,如果你正為某啲目標堅持緊嘅話,請你記住呢個Moment,因為,呢個就係你的Supper Moment.
歡迎同學或家長查詢,如有需要可以預約老師免費面談了解及安排進度.


text:
果種又warm 又 woody 嘅感覺,一試難忘
Sitka 同 Mahogany,可以話係最基本嘅 Tonewood 配搭,但係用咗落 Bourgeois 度,成件事就不再平凡.
由第一次見識到Bourgeois 嘅震撼,到真係揀定我嘅 dream combo,其實用咗唔係好耐.首先要超級感謝峰幫我分析咗好多唔同嘅 options,令我可以喺連自己都唔知想點嘅情況下搵到我嘅 perfect guitar.
對於鍾意慢歌嘅我黎講,mahogany 底側板係當之無愧嘅不二之選.果種又warm 又 woody 嘅感覺,一試難忘.至於面板,對外貌協會嘅我黎講就梗係要靚啦.縱橫交錯嘅 bearclaw 紋,高調得黎又帶點不羈,加上佢嘅 tone 又夠曬 balanced,無得輸!
呢兩個 option 簡直物超所值
除咗又有內涵又有樣之外,呢把結他仲加咗畫龍點睛嘅兩個 option - aged-tone 同 large soundhole.對於追求朦朦朧朧又好鬼有氣氛嘅果種聲嘅人,呢兩個 option 簡直物超所值,可以話係賦予咗個結他一種時間同空間上嘅昇華.嗰種澎湃,嗰種氣勢,如狂風巨浪,一發不可收拾.
正所謂 Bourgeois 在手,天下我有.左手按弦,右手勾弦,連接嘅係可以洗滌世間一切混濁嘅忘我享受.
其實我想講嘅係,有人問,一把結他,咁貴,你又唔係話彈的好,值得咩?我話,人一世物一世,搵到自己鍾意嘅嘢係幸福嘅事.希望所有人都搵到自己愛嘅嘢,並可以一直愛下去.


text:
踏入2021年,呢到先祝各位讀者新年快樂!個個都心想事成先~上年香港經歷咗咁多風風雨雨,發生咗咁多事,大家時間好似停頓咗落嚟.而英國喺上年七月都正式開始放寬BNO持有人移民去英國嘅門檻.
唔少香港人都因為唔同嘅原因而考慮離開香港呢個家園,去英國重新生活.決定咗出發嘅讀者可能呢個時期都已經搵緊去到嗰邊嘅衣食住行資料,做足準備,都起碼煩少樣嘢先.有見及此,港究專員都搵定一部份嘅英國資料,方便大家提早做定功課.唔駛去到先急急腳搞嘛.
今次我哋會介紹錢銀方面先,方便大家可以調動自己嘅資產過去.
正所謂三軍未動,糧草先行.之前都教咗大家點樣將香港嘅資產射去外國,我哋港究專員都有介紹過用Transferwise射錢出去.而Transferwise本身就唔止射去英國嘅,仲可以射去唔同國家添,有興趣嘅朋友可以參考吓我地另一篇有關Transferwise嘅文章,入面有更加詳細解說:(Click圖睇教學)
去到英國,都點要有個戶口,你先可以轉到啲錢過去架嘛,我哋就會介紹一個位於瑞士嘅低門檻離岸戶口,係用香港地址,護照都申請到嘅Dukascopy,畀你將香港啲錢轉過去,到真係去到嗰邊落地,先再慢慢搞當地嘅本地銀行戶口都未遲吖.而且,英國大部份都用contactless嚟做付款方式,有張外國嘅contactless debit card放定英鎊,總比直接用香港信用卡連埋手續費平得多.加上佢可以直接入落Apple Pay/Samsung Pay,咁就唔怕張卡唔見啦~想知多啲就撳下面張圖睇我哋港究專員寫嘅教學文啦:
除咗一般考慮嘅資產轉移方法,讀者可以考慮吓用加密貨幣,買入穩定幣,例如USDC或者USDT,呢兩個例子都係喺加密貨幣入邊叫錨定穩定幣,直接同USD掛勾.USDC係ERC 20標準由美國交易所巨頭Coinbase同高盛集團旗下嘅Circle公司開發,兩間公司都係受美國金融機構監管,而每一個USDC都被保證要求由相對應嘅美元作為抵押,即係1 USDC 掛勾真實 1 美元.USDT則由另一間公司Tether發行,都係同美元完全掛勾,維持同美金1:1嘅兌換率.USDC同USDT都不受市場波動影響,類似法定貨幣嘅避險貨幣,最緊要嘅係,只要撳一個掣,係撳一個掣.你就可以將手頭上嘅錢輕鬆轉出去.有興趣嘅讀者可以參考吓我哋另外兩篇文,有關購買呢兩種穩定幣嘅交易所資料及有關將USDC同USDT轉換成法定貨幣都係用交易所嚟處理架!(Click圖睇相應平台註冊教學)
如果仲未用得著啲美金儲備嘅,可以考慮下用手上嘅USDC或者USDT嚟賺取被動收入!港究專員誠意推薦Celsius Network,佢相當於加密貨幣嘅銀行.Celsius Network 係一個加密貨幣嘅收息及放貸平台 (都可以借錢,不過港究專員無試過,就唔為大家介紹啦),無論你存入幾多加密貨幣,都可以每個禮拜一收到高達12% p.a 嘅回報,勝在夠穩定.Celsius現時 (2020年12月) 共有24萬會員,平台正管理近USD33億嘅資產.並榮獲《福布斯》評為2018年十大加密貨幣新創公司之一.大家最關心嘅點樣操作同埋安全性問題都一一寫晒喺我哋另一篇文度,想睇就即刻撳入去下面張圖啦!
唔想煩咁多,只想輕輕鬆鬆咁入錢落去,去到外國當普通VISA debit 卡咁用住?或者之後等疫情完咗去旅行,方便周圍用?定係當每個月入少少錢買加密貨幣 / 法定貨幣當儲錢?港究專員建議你不如考慮吓由獲得MasterCard首間認可嘅加密貨幣簽帳入門卡啦!想知多啲?你識做嫁啦~
錢銀上嘅介紹就大致上係咁樣,應該可以滿足大部人嘅要求架喇,想知有關英國比較生活上用到嘅Apps介紹,就要留意我哋嘅英國生活實用App大推介:
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!最新消息,我哋最近仲新增咗多個Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!如果想分享 / 更快收到各種優惠著數,歡迎加入我哋港究Telegram討論區.仲有唔好漏咗Follow Kong’s Cult嘅Facebook同Instagram專頁啊,你哋嘅支持同意見絕對係我哋港究專員繼續發掘著數嘅動力,下次見!


text:
你想結婚呀?好似到咗某個時刻,就會特別想揾個伴相守終身,等大家只屬於大家.然而結婚,除咗證明你愛我,我愛你之外,仲有多啲地方需要確認,好似係婚嫁習俗,婚紗款式,婚禮佈置,婚紗影相,甚至連送賓客嘅禮物,都吾可以揦西.
而婚宴上送賓客嘅結婚禮物,大概係比較令人頭痛,可分為台上禮,二人手信,探房禮,飲茶禮,送客禮……等,而且無論西方人定東方人大多遵照「禮,多人不怪」呢五字名言.然而,要點送禮送去心坎哩,而又唔枉費新人嘅荷包呢?(舉薦睇:Wedding gift學問多,簡單要訣告訴你如何規劃)
有冇一種經驗,去參加人哋嘅婚禮,可能會收到上面印刷新人嘅婚紗相嘅結婚禮物,無論係印刷係杯上定造型攝鐵,甚至係書籤小咭呀?可愛嘅新人,可曾幫賓客們諗諗,邊個會係寫字樓擺個印上兩位恩愛照嘅杯?而又有邊個想喺睇書睇到擺上兩位閃照細書籤呢?好彩商人嘅腦筋成日比我哋進步好多,嗰啲婚禮禮物多半已經畀設計過嘅Logo取代,新人多加訂製嘅小卡或者包裝緞帶就好.
咁講到話禮物嘅種類,除咗製作過往流行嘅可愛收藏物,例如著緊婚紗嘅熊仔印製新人嘅祝福語,但係之後,除咗擺係台上生塵之外,都無咩用途.而家啲人多半講實用性,所以婚禮禮物都趨向更實際一啲嘅,例如開瓶器,保溫水壺,或者係造型紙磚(便利貼嘅一種),呢真係可以大方地擺係辦公室使用.
而且講到造型便利貼,其實已經睇過有新人擺係婚宴門口嘅擺飾台上,作為留言祝福語畀新啲人嘅小留言區,都唔失趣味性係里.
總而言之,想要送禮送去心入面,新人可要用啲時間研究嚇,想做叻又有智慧嘅新娘,就要將你婚禮禮物送好,送的巧,更要得賓主盡歡!